
Μέτρα θεραπείας ατόμων που απαλλάσσονται από 
την ποινή λόγω ψυχικής ή διανοητικής διαταραχής 
και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΜΕΡΟΣ ΠΡΩΤΟ 

ΜΕΤΡΑ ΘΕΡΑΠΕΙΑΣ ΑΤΟΜΩΝ ΠΟΥ 
ΑΠΑΛΛΑΣΣΟΝΤΑΙ ΑΠΟΤΗΝ ΠΟΙΝΗ 
ΛΟΓΩ ΨΥΧΙΚΗΣ 
Ή ΔΙΑΝΟΗΤΙΚΗΣ ΔΙΑΤΑΡΑΧΗΣ 

ΚΕΦΑΛΑΙΟ Α' 

ΤΡΟΠΟΠΟΙΗΣΕΙΣ ΔΙΑΤΑΞΕΩΝ 
ΤΟΥ ΠΟΙΝΙΚΟΥ ΚΩΔΙΚΑ 

Άρθρο 1 

Το άρθρο 69 του Ποινικού Κώδικα αντικαθίσταται ως 

εξής: 

«Άρθρο 69 

Μέτρα θεραπείας ατόμων που 
απαλλάσσονται από την ποινή λόγω ψυχικής 
ή διανοητικής διαταραχής 

1. Αν κάποιος που τέλεσε αξιόποινη πράξη, η οποία 
απειλείται με ποινή στερητική της ελευθερίας τουλάχι¬ 
στον ενός (1) έτους, απαλλάχθηκε από την ποινή λόγω 
ψυχικής ή διανοητικής διαταραχής (άρθρο 34), το δικα¬ 
στήριο διατάσσει κατάλληλο για τη θεραπεία του μέτρο, 
εφόσον κρίνει ότι, εξαιτίας της κατάστασής του, υπάρχει 
κατά το χρόνο έκδοσης της απόφασης κίνδυνος, αν αφε- 
θεί ελεύθερος, να τελέσει και άλλα τουλάχιστον ανάλο¬ 
γης βαρύτητας εγκλήματα. Η διάταξη της απόφασης που 
αφορά το θεραπευτικό μέτρο εκτελείται με φροντίδα της 
εισαγγελικής αρχής. 

2. Η παράγραφος 1 ισχύει για όλα τα εγκλήματα κατά 
της ζωής ή της σωματικής ακεραιότητας που απειλούνται 
με ποινή στερητική της ελευθερίας τουλάχιστον τριών (3) 
μηνών. Δεν ισχύει για τα εγκλήματα κατά της ιδιοκτησίας 
και της περιουσίας που δεν εμπεριέχουν χρήση βίας ή 
απειλή βίας. 


3. Κατάλληλα θεραπευτικά μέτρα είναι: (α) η νοσηλεία 
σε ειδικό τμήμα δημόσιου ψυχιατρικού ή γενικού νοσο¬ 
κομείου, (β) η νοσηλεία σε ψυχιατρικό τμήμα δημόσιου 
ψυχιατρικού ή γενικού νοσοκομείου και (γ) η υποχρεωτική 
θεραπεία και ψυχιατρική παρακολούθηση κατά τακτά χρο¬ 
νικά διαστήματα σε κατάλληλη εξωνοσοκομειακή Μονάδα 
Ψυχικής Υγείας ή εξωτερικά ιατρεία δημόσιου ψυχιατρικού 
ή γενικού νοσοκομείου. 

4. Οι προϋποθέσεις επιβολής του μέτρου βεβαιώνονται 
με μία τουλάχιστον πραγματογνωμοσύνη που διενεργείται 
αμέσως μετά τη σύλληψη και με άλλη μία τουλάχιστον 
πραγματογνωμοσύνη που διενεργείται όσο το δυνατό 
πλησιέστερα προς τη δικάσιμο, με μέριμνα του εισαγγε¬ 
λέα του δικαστηρίου στο οποίο εισάγεται προς εκδίκαση 
η υπόθεση. Οι πραγματογνωμοσύνες διενεργούνται από 
πραγματογνώμονα που επιλέγεται, κατά προτίμηση, από 
τον κατάλογο που τηρείται στο οικείο Πρωτοδικείο. Στις 
πραγματογνωμοσύνες προτείνεται και το τυχόν κατάλληλο 
μέτρο θεραπείας.». 

Άρθρο 2 

Το άρθρο 70 του Ποινικού Κώδικα αντικαθίσταται ως 

εξής: 

«Άρθρο 70 

Διάρκεια του θεραπευτικού μέτρου 

1. Στην απόφαση που διατάσσει το θεραπευτικό μέτρο 
ορίζεται ο μέγιστος χρόνος της διάρκειάς του, ο οποίος 
δεν μπορεί να υπερβαίνει τα δύο (2) έτη για τα πλημμε¬ 
λήματα και τα πέντε (5) έτη για τα κακουργήματα. Ένα (1) 
μήνα τουλάχιστον πριν από τη συμπλήρωση του χρόνου 
αυτού, το Τριμελές Πλημμελειοδικείο στην περιφέρεια του 
οποίου εκτελείται το θεραπευτικό μέτρο, μπορεί, με ειδικά 
αιτιολογημένη απόφαση, να διατάξει την παράταση του 
μέτρου ή την αντικατάστασή του με άλλο για τον ίδιο κατά 
ανώτατο όριο χρόνο, εφόσον τούτο επιβάλλεται για τις 
ανάγκες της θεραπείας και εξακολουθούν να υπάρχουν 
οι προϋποθέσεις της παραγράφου 1 του άρθρου 69. Πριν 
από την έκδοση της απόφασης, το δικαστήριο καλεί τον 
θεραπευόμενο και τον συνήγορό του, καθώς και τη διεύ¬ 
θυνση της μονάδας όπου εκτελείται το μέτρο, να διατυ¬ 
πώσουν τις απόψεις τους. Κατ' εξαίρεση είναι δυνατή η πα¬ 
ράταση του χρόνου διάρκειας του θεραπευτικού μέτρου 
πέραν των ανωτάτων χρονικών ορίων, με τη διαδικασία 
και για τους λόγους που προβλέπονται στο δεύτερο και 

τρίτο εδάφιο, εφόσον για την ύπαρξη των λόγων αυτών και 
την ανάγκη παράτασης του χρόνου διάρκειας του μέτρου 
υφίσταται η σύμφωνη γνώμη του θεράποντος ψυχιάτρου 
του θεραπευόμενου και του επιστημονικού διευθυντή της 
μονάδας θεραπείας. Ο συνολικός χρόνος διάρκειας του θε¬ 
ραπευτικού μέτρου δεν μπορεί να υπερβαίνει τη χρονική 
διάρκεια του ανώτατου ορίου της ποινής που προβλέπεται 
στο νόμο για την πράξη που τέλεσε ο θεραπευόμενος. 

2. Το ίδιο δικαστήριο, κάθε έτος, τηρώντας την ίδια δι¬ 
αδικασία, αποφασίζει αν το θεραπευτικό μέτρο που έχει 
επιβληθεί πρέπει να εξακολουθήσει ή να αντικατασταθεί 
με άλλο. Μπορεί όμως και οποτεδήποτε, με αίτηση του 
εισαγγελέα, του θεραπευομένου ή της διεύθυνσης της 
μονάδας όπου εκτελείται το μέτρο, μετά από εισήγηση 
του θεράποντος ιατρού, να διατάξει την άρση ή την αντι¬ 
κατάστασή του. Σε περίπτωση απόρριψης της αίτησης, 
απαιτείται να υπάρχει στην απόφαση ειδική αιτιολογία ως 
προς την ανάγκη διατήρησης του θεραπευτικού μέτρου. 
Νέα αίτηση μπορεί να υποβληθεί μετά την πάροδο τεσ¬ 
σάρων (4) μηνών από την απόρριψη της προηγούμενης. 

3. Στη διαδικασία ενώπιον του Τριμελούς Πλημμελειοδι¬ 
κείου του παρόντος άρθρου, καθώς και ενώπιον του Εφε- 
τείου σε περίπτωση άσκησης έφεσης, αν ο θεραπευόμενος 
δεν έχει συνήγορο, διορίζεται συνήγορος αυτεπαγγέλτως, 
σύμφωνα με τις διατάξεις του άρθρου 340 του Κώδικα 
Ποινικής Δικονομίας.». 

Άρθρο 3 

Μετά το άρθρο 70 του Ποινικού Κώδικα προστίθεται 
άρθρο 70Α ως εξής: 

«Άρθρο 70Α 

Μέτρα θεραπείας ατόμων 
μειωμένου καταλογισμού λόγω ψυχικής 
ή διανοητικής διαταραχής 

1. Αν κάποιος τέλεσε αξιόποινη πράξη λόγω ψυχικής ή 
διανοητικής διαταραχής που μειώνει σημαντικά τον κατα¬ 
λογισμό του (άρθρο 36 παράγραφος 1) και η πράξη του 
απειλείται με ποινή στερητική της ελευθερίας τουλάχι¬ 
στον ενός (1) έτους, το δικαστήριο, εκτός από την επιβολή 
μειωμένης ποινής (άρθρο 83), διατάσσει την εισαγωγή 
του σε ψυχιατρικό παράρτημα καταστήματος κράτησης 
ή, σε περίπτωση αναστολής εκτέλεσης της ποινής του, τα 
θεραπευτικά μέτρα της παραγράφου 3 του άρθρου 69, 
εφόσον κρίνει ότι συντρέχει ο κίνδυνος της παραγράφου 
1 του άρθρου 69. Οι παράγραφοι 2 και 4 του άρθρου 69 
έχουν και στην περίπτωση αυτή εφαρμογή. 

2. Η εκτέλεση του μέτρου γίνεται αμέσως μετά από την έκ¬ 
δοση της απόφασης, με φροντίδα της εισαγγελικής αρχής. 

3. Το άρθρο 70 εφαρμόζεται αναλόγως. Μετά την ολο¬ 
κλήρωση του θεραπευτικού μέτρου, ο καταδικασθείς εκτί- 
ει την ποινή του, εφόσον δεν έχει ανασταλεί η εκτέλεσή 
της. Από την ποινή αφαιρείται ο χρόνος νοσηλείας στο 
ψυχιατρικό παράρτημα καταστήματος κράτησης ή στις 
μονάδες των περιπτώσεων α' και β' της παραγράφου 3 
του άρθρου 69.Το Τριμελές Πλημμελειοδικείο του τόπου 
εκτέλεσης του μέτρου μπορεί όμως να διατάξει τη μη έκτι- 
ση της ποινής, αν το έγκλημα για το οποίο επιβλήθηκε 
είναι πλημμέλημα.». 


ΚΕΦΑΆΑΙΟ Β' 

ΤΡΟΠΟΠΟΙΗΣΕΙΣ ΔΙΑΤΑΞΕΩΝ ΤΟΥ ΚΩΔΙΚΑ 

ΠΟΙΝΙΚΗΣ ΔΙΚΟΝΟΜΙΑΣ 

Άρθρο 4 

Στο τέλος της παραγράφου 2 του άρθρου 282 του Κώ¬ 
δικα Ποινικής Δικονομίας προστίθεται εδάφιο ως εξής: 

«Για τους κατηγορουμένους που εμφανίζουν ψυχική ή 
διανοητική διαταραχή ως περιοριστικός όρος είναι δυνα¬ 
τόν να διατάσσεται ένα από τα μέτρα της παραγράφου 3 
του άρθρου 69 του Ποινικού Κώδικα.». 

Άρθρο 5 

Στο άρθρο 313 του Κώδικα Ποινικής Δικονομίας μετά 
το πρώτο εδάφιο προστίθεται δεύτερο εδάφιο ως εξής: 

«Ομοίως, κατ' εξαίρεση των οριζομένων στο πρώτο 
εδάφιο της παραγράφου 1 του άρθρου 310, το δικαστι¬ 
κό συμβούλιο διατάσσει την εισαγωγή της υπόθεσης στο 
ακροατήριο του αρμόδιου δικαστηρίου και όταν κρίνει 
ότι συντρέχει περίπτωση απαλλαγής από την ποινή λόγω 
ψυχικής ή διανοητικής διαταραχής και επιβολής μέτρου 
θεραπείας κατά το άρθρο 69 του Ποινικού Κώδικα.». 

Άρθρο 6 

Στο άρθρο 315 του Κώδικα Ποινικής Δικονομίας προ¬ 
στίθεται παράγραφος 5 ως εξής: 

«5. Όταν η δικογραφία εισάγεται στο αρμόδιο δικαστή¬ 
ριο λόγω συνδρομής των προϋποθέσεων της παραγρά¬ 
φου 1 του άρθρου 69 του Ποινικού Κώδικα, το δικαστικό 
συμβούλιο επιβάλλει υποχρεωτικά ως περιοριστικό όρο 
ένα από τα μέτρα της παραγράφου 3 του άρθρου 69 του 
Ποινικού Κώδικα, αν δε ο κατηγορούμενος κρατείται προ¬ 
σωρινά, αντικαθιστά υποχρεωτικά την προσωρινή κράτη¬ 
ση με το ίδιο μέτρο.». 

Άρθρο 7 

Μετά το άρθρο 486 του Κώδικα Ποινικής Δικονομίας 
προστίθεται άρθρο 486Α ως εξής: 

«Άρθρο 486Α 

1. Ο κατηγορούμενος μπορεί να ασκήσει έφεση κατά 
της απόφασης η οποία τον κηρύσσει αθώο λόγω ψυχικής 
ή διανοητικής διαταραχής κατά το άρθρο 34 του Ποινικού 
Κώδικα και επιβάλλει σε αυτόν μέτρο θεραπείας, σύμφωνα 
με το άρθρο 69 του Ποινικού Κώδικα. 

2. Εκείνος στον οποίο έχει επιβληθεί το μέτρο θεραπείας 
μπορεί να ασκήσει έφεση κατά της απόφασης του Τριμε¬ 
λούς Πλημμελειοδικείου που διατάσσει την παράταση του 
μέτρου, σύμφωνα με το δεύτερο εδάφιο της παραγράφου 
1 του άρθρου 70 του Ποινικού Κώδικα.». 

Άρθρο 8 

1. Στο τέλος του άρθρου 500 του Κώδικα Ποινικής Δικο¬ 
νομίας προστίθεται εδάφιο ως εξής: 

«Στην περίπτωση άσκησης έφεσης κατά αθωωτικής 
απόφασης που επιβάλλει μέτρο θεραπείας, σύμφωνα με 
το άρθρο 69 του Ποινικού Κώδικα (άρθρο 486Α παρ. 1), 
καθώς και κατά απόφασης του Τριμελούς Πλημμελειοδι¬ 
κείου που διατάσσει την παράταση του μέτρου σύμφωνα 
με το δεύτερο εδάφιο της παραγράφου 1 του άρθρου 70 

του Ποινικού Κώδικα (άρθρο 486Α παρ. 2), ο ορισμός δι¬ 
κασίμου από τον αρμόδιο εισαγγελέα γίνεται υποχρεωτικά 
σε ημέρα που δεν απέχει περισσότερο από τρεις (3) μήνες 
από τη διαβίβαση των εγγράφων σε αυτόν.». 

2. Το άρθρο 555 του Κώδικα Ποινικής Δικονομίας αντι¬ 
καθίσταται ως εξής: 

«Άρθρο 555 

Η εκτέλεση της στερητικής της ελευθερίας ποινής ανα¬ 
βάλλεται αν ο καταδικασθείς παρουσίασε μετά την κατα¬ 
δίκη του ψυχική ή διανοητική διαταραχή τέτοιας έντασης, 
ώστε να μην έχει συνείδηση της εκτελούμενης ποινής. 
Ταυτόχρονα διατάσσεται η νοσηλεία του σε δημόσιο ψυ¬ 
χιατρικό ή γενικό νοσοκομείο.Το άρθρο 70 του Ποινικού 
Κώδικα εφαρμόζεται αναλόγως. Μετά την ολοκλήρωση 
της θεραπείας ο καταδικασθείς εκτίει την ποινή του, από 
την οποία αφαιρείται ο χρόνος νοσηλείας του.». 

ΚΕΦΑΛΑΙΟ Γ' 

ΚΑΝΟΝΕΣ ΕΚΤΕΛΕΣΗΣΤΩΝ ΜΕΤΡΩΝ 

ΘΕΡΑΠΕΙΑΣΤΩΝ ΑΡΘΡΩΝ 69 ΚΑΙ 70Α 

ΤΟΥ ΠΟΙΝΙΚΟΥ ΚΩΔΙΚΑ 

Άρθρο 9 

Βασικές αρχές εκτέλεσης των μέτρων 

1. Τα μέτρα που προβλέπονται στα άρθρα 69 και 70Α 
του Ποινικού Κώδικα υπηρετούν θεραπευτικούς σκοπούς. 

2. Κατά την εφαρμογή τους λαμβάνονται υπόψη οι διε¬ 
θνώς αναγνωρισμένοι κανόνες προστασίας των ανθρωπί¬ 
νων δικαιωμάτων. Καμία επιμέρους πράξη δεν πρέπει να 
προσβάλει την αξιοπρέπεια του ατόμου ή να παραβιάζει 
την αρχή της αναλογικότητας. 

3. Θέματα που δεν ρυθμίζονται από τον παρόντα νόμο 
αντιμετωπίζονται με βάση τον Κώδικα Ιατρικής Δεοντο¬ 
λογίας, τον Κώδικα Νοσηλευτικής Δεοντολογίας, τα πρω¬ 
τόκολλα ψυχιατρικής φροντίδας, καθώς και με αναλογική 
εφαρμογή των διατάξεων του Σωφρονιστικού Κώδικα, 
εφόσον αυτή δεν προσκρούει στους επιδιωκόμενους θε¬ 
ραπευτικούς σκοπούς. 

Άρθρο 10 

Περιεχόμενο των μέτρων 

1. Η θεραπευτική αντιμετώπιση του ατόμου, στο οποίο 
έχει επιβληθεί κάποιο από τα μέτρα των άρθρων 69 και 
70Α του Ποινικού Κώδικα, είναι εξατομικευμένη και πε¬ 
ριλαμβάνει την κατάλληλη θεραπευτική προσέγγιση, 
όπως φαρμακευτική αγωγή, ψυχολογική υποστήριξη ή 
ψυχοθεραπεία του ίδιου και της οικογένειάς του, εφόσον 
υπάρχει σχετική συναίνεση, ψυχοκοινωνικές παρεμβάσεις, 
ιδίως εκπαίδευση και επαγγελματική κατάρτιση, ανάπτυξη 
δεξιοτήτων για αυτόνομη διαβίωση, διαβίωση με την οι¬ 
κογένεια ή διαβίωση σε μονάδες ψυχοκοινωνικής αποκα¬ 
τάστασης, κυρίως οικοτροφεία, ξενώνες, προστατευμένα 
διαμερίσματα ή ανάδοχη οικογένεια, απασχόληση σε κοι¬ 
νωνικούς συνεταιρισμούς ή σε άλλους χώρους εργασίας. 

2. Η θεραπευτική αντιμετώπιση εξασφαλίζει συνεχή πα¬ 
ρακολούθηση και ψυχιατρική φροντίδα κατά τη διάρκεια 
εκτέλεσης των μέτρων, με στόχο την επίτευξη της κοινω¬ 
νικής επανένταξης. 


Άρθρο 11 

Μονάδες εκτέλεσης των μέτρων 

1. Το ειδικό τμήμα που προβλέπεται στην περίπτωση α' 
της παραγράφου 3 του άρθρου 69 του Ποινικού Κώδικα 
αποτελεί τμήμα δημόσιου ψυχιατρικού ή γενικού νοσο¬ 
κομείου, με μικρό αριθμό κλινών και διαθέτει κατάλληλη 
υλικοτεχνική υποδομή και εξοπλισμό για την εξυπηρέτηση 
των αναγκών των ατόμων που νοσηλεύονται. Παρέχει εξει- 
δικευμένες υπηρεσίες αυξημένης φροντίδας και ασφάλει¬ 
ας, για τις οποίες προβλέπεται αριθμητικά αυξημένο και 
κλινικά ειδικά εκπαιδευμένο προσωπικό. 

2. Το ψυχιατρικό τμήμα που προβλέπεται στην περίπτω¬ 
ση β' της παραγράφου 3 του άρθρου 69 του Ποινικού Κώ¬ 
δικα αποτελεί τμήμα δημόσιου ψυχιατρικού ή γενικού νο¬ 
σοκομείου και παρέχει υπηρεσίες ψυχικής υγείας ανάλογες 
προς τις προσφερόμενες στους ακούσια νοσηλευόμενους 
ψυχικά ασθενείς. 

3. Η εξωνοσοκομειακή Μονάδα Ψυχικής Υγείας που προ- 
βλέπεται στην περίπτωση γ' της παραγράφου 3 του άρθρου 
69 του Ποινικού Κώδικα περιλαμβάνει: (α) τα δημόσια Κέντρα 
Ψυχικής Υγείας του άρθρου 5 του ν. 2716/1999 (Α' 96), τα 
οποία παρέχουν υπηρεσίες θεραπείας και παρακολούθησης 
ατόμων που χρειάζονται ψυχιατρική φροντίδα και (β) τις 
δημόσιες κινητές μονάδες ψυχικής υγείας, που παρέχουν 
υπηρεσίες θεραπείας ή ειδικής φροντίδας στις μονάδες 
πρωτοβάθμιας φροντίδας ψυχικής υγείας ή και κατ' οίκον 
σε άτομα που διαβιούν σε απομακρυσμένες περιοχές και είτε 
δεν έχουν εύκολη πρόσβαση σε εξωτερικό ιατρείο δημόσιου 
ψυχιατρικού ή γενικού νοσοκομείου ή Κέντρου Ψυχικής Υγεί¬ 
ας είτε δεν υπάρχουν υπηρεσίες στον τομέα ψυχικής υγείας, 
σύμφωνα με τα άρθρα 7 και 11 παρ. 1 του ν. 2716/1999. 

4. Το εξωτερικό ιατρείο που προβλέπεται στην περί¬ 
πτωση γ' της παραγράφου 3 του άρθρου 69 του Ποινικού 
Κώδικα αποτελεί τμήμα δημόσιου ψυχιατρικού ή γενικού 
νοσοκομείου που παρέχει υπηρεσίες ψυχικής υγείας σε 
εξωτερικούς ασθενείς. 

Άρθρο 12 

Έναρξη εκτέλεσης των μέτρων 

1. Η έναρξη εκτέλεσης των μέτρων γίνεται με έγγραφη 
παραγγελία του αρμόδιου Εισαγγελέα Πρωτοδικών προς 
τον Διευθυντή των μονάδων που αναφέρονται στο άρθρο 
ΙΙ,ο οποίος και οφείλει να εκτελέσει την παραγγελία. 

2.0 προσδιορισμός της μονάδας όπου θα εκτελεστούν τα 
μέτρα, γίνεται από κατάλογο μονάδων κατάλληλων για την 
εκτέλεσή τους, ο οποίος καταρτίζεται με κοινή απόφαση των 
Υπουργών Δικαιοσύνης, Διαφάνειας και Ανθρωπίνων Δικαι¬ 
ωμάτων και Υγείας και αποστέλλεται στα πρωτοδικεία και 
εφετεία της χώρας και στις αντίστοιχες εισαγγελίες, καθώς 
και στους Διευθυντές όλων των μονάδων του καταλόγου. 

3. Μεταξύ περισσότερων μονάδων που ανήκουν στην 
ίδια κατηγορία, ο αρμόδιος Εισαγγελέας Πρωτοδικών, αρ- 
χικώς ή στη συνέχεια, επιλέγει εκείνη που είναι εγγύτερα 
στον τόπο κατοικίας του ατόμου ή της οικογένειάς του ή 
κρίνεται καταλληλότερη για αυτό. 

Άρθρο 13 

Εισαγωγή σε ειδικό ή κοινό τμήμα νοσοκομείου 

1. Η εισαγγελική παραγγελία προς τον Διευθυντή του 
ειδικού ή κοινού ψυχιατρικού τμήματος δημόσιου ψυχι- 

ατρικού ή γενικού νοσοκομείου (άρθρο 69 παράγραφος 3 
περιπτώσεις α' και β' του Ποινικού Κώδικα) συνοδεύεται 
από πλήρες αντίγραφο δικαστικής απόφασης ή βουλεύ¬ 
ματος ή διάταξης του ανακριτή ή απόφασης αλλοδαπής 
δικαστικής αρχής. Αν δεν έχει καθαρόγραφε! η απόφαση ή 
το βούλευμα, επισυνάπτεται απόσπασμα και στη συνέχεια 
διαβιβάζεται υποχρεωτικά και πλήρες αντίγραφο. 

2. Κατά την εισαγωγή συντάσσεται έκθεση και διενερ- 
γούνται τα εξής: α) έκδοση εισιτηρίου, β) καταγραφή 
ατομικών στοιχείων (στοιχεία ταυτότητας, τόπος τελευ¬ 
ταίας διαμονής, νόμιμος αντιπρόσωπος ή πρόσωπα επι¬ 
κοινωνίας, θρήσκευμα κ.ά.), γ) καταγραφή χρημάτων και 
εγγράφων (δελτίου ταυτότητας, βιβλιαρίου υγείας και 
ΑΜΚΑ ή βιβλιαρίου πρόνοιας / απορίας ή πιστοποιητι¬ 
κού κοινωνικής προστασίας για ανθρωπιστικούς λόγους ή 
δελτίου υποβολής αίτησης για πολιτικό άσυλο ή το σχετικό 
έγγραφο αναγνώρισης της ιδιότητας του πρόσφυγα, δια¬ 
βατηρίου και ευρωπαϊκής κάρτας υγείας (Ε111) κ.ά.) και 
φύλαξη αυτών αν συντρέχει λόγος, δ) εξέταση ιατρική και 
ψυχιατρική, ε) τήρηση ηλεκτρονικού ή έγγραφου ιατρικού 
φακέλου, στ) συνέντευξη με κοινωνικό λειτουργό, ζ) τή¬ 
ρηση φακέλου από την κοινωνική υπηρεσία. 

3. Η δαπάνη θεραπείας καλύπτεται από τον ασφαλιστι¬ 
κό φορέα του ατόμου και, εφόσον δεν υπάρχει, από το 
κράτος. 

4. Η μονάδα, αμέσως μετά την εισαγωγή, παραδίδει 
στον θεραπευόμενο, σε γλώσσα που κατανοεί, έντυπο με 
κατάλογο των βασικών του δικαιωμάτων, όπως προσδι¬ 
ορίζονται στον Ποινικό Κώδικα, τον Κώδικα Ποινικής Δι¬ 
κονομίας, τον Κώδικα Ιατρικής Δεοντολογίας, τον Κώδικα 
Νοσηλευτικής Δεοντολογίας, το Σωφρονιστικό Κώδικα και 
τα πρωτόκολλα ψυχιατρικής φροντίδας. 

5. Κατά την παραμονή του ατόμου για θεραπεία τηρού¬ 
νται τα προβλεπόμενα αρχεία και βιβλία κατά τις κείμενες 
διατάξεις και επιπλέον βιβλίο καταγραφής των χρησιμο- 
ποιηθέντων μέσων αυξημένης ψυχιατρικής φροντίδας και 
ασφάλειας του παρόντος νόμου. 

Άρθρο 14 

Έναρξη της υποχρεωτικής θεραπείας 
και παρακολούθησης 

1. Για την έναρξη της υποχρεωτικής θεραπείας και πα¬ 
ρακολούθησης σε τακτά χρονικά διαστήματα σε εξωνοσο- 
κομειακή Μονάδα Ψυχικής Υγείας ή σε εξωτερικό ιατρείο 
δημόσιου ψυχιατρικού ή γενικού νοσοκομείου (άρθρο 69 
παράγραφος 3 περίπτωση γ' του Ποινικού Κώδικα) εφαρ¬ 
μόζονται αναλόγως οι παράγραφοι 1 και 2 του άρθρου 13. 

2.0 θεράπων ψυχίατρος εκπροσωπεί τη θεραπευτική 
ομάδα και προτείνει εξατομικευμένο θεραπευτικό σχέ¬ 
διο που περιλαμβάνει ένα ή περισσότερα από τα μέτρα 
του άρθρου 10, καθώς και την εποπτεία των συνθηκών 
εκτέλεσής τους. Το σχέδιο αυτό οφείλει να κοινοποιήσει 
αμελλητί στον αρμόδιο εισαγγελέα, τον οποίο και ενημε¬ 
ρώνει για την ανταπόκριση και συμμόρφωση του θερα- 
πευομένου προς αυτό, αλλά και για την πιθανή ανάγκη 
τροποποίησής του. 

3. Τυχόν δαπάνη εισιτηρίου καλύπτεται από τον ασφα¬ 
λιστικό φορέα του ατόμου και, εφόσον δεν υπάρχει, από 
το κράτος. 


Άρθρο 15 

Αντικατάσταση ή άρση θεραπευτικών μέτρων 

Κατά την αντικατάσταση ή την άρση των θεραπευτι¬ 
κών μέτρων, σύμφωνα με την παράγραφο 2 του άρθρου 
70 του Ποινικού Κώδικα, συνεκτιμάται η κατάσταση της 
ψυχικής υγείας του ατόμου, το στάδιο βελτίωσής της και 
η ύπαρξη κατάλληλου υποστηρικτικού συγγενικού ή άλ¬ 
λου περιβάλλοντος. Πιο συγκεκριμένα συνεκτιμάται αν το 
άτομο: α) ευρίσκεται σε στάσιμη κατάσταση ή υποτροπή, 
β) ευρίσκεται σε στάδιο βελτίωσης ή αποθεραπείας, γ) 
συμμετέχει σε αναγνωρισμένα προγράμματα ψυχοκοι- 
νωνικής αποκατάστασης και κοινωνικής επανένταξης, δ) 
λαμβάνει άδειες και τηρεί τους όρους τους και ε) διαβιοί σε 
μονάδες ψυχοκοινωνικής αποκατάστασης στην κοινότητα 
ή σε ανάδοχη οικογένεια ή με την οικογένειάτου. 

Άρθρο 16 

Εκτέλεση θεραπευτικών μέτρων 

1. Οι συνθήκες νοσηλείας πρέπει να εξυπηρετούν τις 
ανάγκες της θεραπείας. Τα αναγκαία περιοριστικά μέτρα 
δεν επιτρέπεται να αποκλείουν απαραίτητα για τη θερα¬ 
πεία μέσα, όπως οι άδειες, οι οργανωμένες έξοδοι ή η δι¬ 
αμονή σε εποπτευόμενους εξωτερικούς χώρους, εφόσον 
δεν τίθεται σε κίνδυνο η ζωή ή η σωματική ακεραιότητα 
άλλων ή και του ίδιου του θεραπευομένου. 

2. Τη χορήγηση άδειας αποφασίζει ο (Επιστημονικός) 
Διευθυντής της μονάδας όπου εκτελείται το μέτρο, ύστερα 
από εισήγηση του θεράποντος ψυχιάτρου. Η χορήγηση 
της άδειας υπογράφεται από αυτόν και τον Διοικητή της 
μονάδας και τίθεται υπόψη του αρμόδιου εισαγγελέα. Ο 
θεραπευόμενος δηλώνει την ακριβή διεύθυνση διαμονής 
του και η κοινωνική υπηρεσία εξετάζει αν είναι εξασφα¬ 
λισμένη η διαβίωσή του κατά τη διάρκεια της άδειας. Η 
άδεια μπορεί να εξαρτηθεί και από τον όρο ότι κατά την 
έξοδό του από το τμήμα και την επιστροφή του θα συ¬ 
νοδεύεται από συγγενικό του πρόσωπο ή τον δικαστικό 
συμπαραστάτη του. 

3. Σε περίπτωση παραβίασης της άδειας ή φυγής ενη¬ 
μερώνονται αμέσως οι αστυνομικές αρχές και ο αρμόδιος 
εισαγγελέας. Ο θεραπευόμενος δεν θεωρείται κρατούμε¬ 
νος σύμφωνα με την έννοια των άρθρων 172 και 173 του 
Ποινικού Κώδικα. Το προηγούμενο εδάφιο δεν ισχύει σε 
περίπτωση θεραπείας σε ψυχιατρικό παράρτημα κατα¬ 
στήματος κράτησης. 

4. Μέσα αυξημένης ψυχιατρικής φροντίδας και ασφά¬ 
λειας, όπως η προστατευτική απομόνωση και ο σωματι¬ 
κός περιορισμός, μπορούν να ληφθούν μόνο για όσους 
εκδηλώνουν αυτοκαταστροφική ή βίαιη συμπεριφορά, 
εναντίον του προσωπικού ή τρίτων. Τα μέσα του προη¬ 
γούμενου εδαφίου αποφασίζονται και εφαρμόζονται, 
σύμφωνα με τις ψυχιατρικές οδηγίες και τις κατευθυντή¬ 
ριες αρχές της Ευρωπαϊκής Επιτροπής για την πρόληψη 
των βασανιστηρίων και της απάνθρωπης ή ταπεινωτικής 
μεταχείρισης ή τιμωρίας ^ΡΤ) και της Ειδικής Επιτροπής 
Ελέγχου Προστασίας των Δικαιωμάτων των Ατόμων με 
Ψυχικές Διαταραχές, αφού προηγηθούν και αποτύχουν 
τεχνικές αποκλιμάκωσης της βίαιης συμπεριφοράς. 

5. Απαγορεύεται απολύτως η λήψη μέσων, όπως η στεί¬ 
ρωση, λοβοτομή και άλλες ανάλογες επεμβάσεις ή θερα- 

πείες οι οποίες προξενούν μη αναστρέψιμες καταστάσεις 
στην υγεία του ατόμου. 

Άρθρο 17 

Σύσταση και στελέχωση ειδικών 

τμημάτων νοσοκομείων 

1. Η σύσταση, κατάργηση ή συγχώνευση των ειδικών 
τμημάτων δημόσιων ψυχιατρικών ή γενικών νοσοκομείων 
της παραγράφου 1 του άρθρου 11 γίνεται με προεδρικό 
διάταγμα, ύστερα από πρόταση των Υπουργών Δικαιοσύ¬ 
νης, Διαφάνειας και Ανθρωπίνων Δικαιωμάτων και Υγείας. 
Ο τρόπος οργάνωσης, στελέχωσης και λειτουργίας των 
ανωτέρω τμημάτων καθορίζεται με κοινή απόφαση των 
ίδιων Υπουργών. 

2. Τα τμήματα του παρόντος άρθρου στελεχώνονται 
από διεπιστημονική θεραπευτική ομάδα που αποτελείται 
από ψυχιάτρους, νοσηλευτές, ψυχολόγους, κοινωνικούς 
λειτουργούς, εργοθεραπευτές, επισκέπτες υγείας και άλ¬ 
λους επαγγελματίες ψυχικής υγείας, οι οποίοι διαθέτουν 
ειδικές γνώσεις και εμπειρία για την εκπλήρωση των κα¬ 
θηκόντων τους. 

3. Το διοικητικό προσωπικό και το προσωπικό φύλαξης 
που υπηρετεί στα τμήματα του παρόντος άρθρου, λαμβά¬ 
νει κατάλληλη εκπαίδευση σχετικά με το περιεχόμενο των 
υποχρεώσεών του και τον τρόπο άσκησης των καθηκό¬ 
ντων του πριν από την ανάληψη των καθηκόντων αυτών. 

Άρθρο 18 

Αρμοδιότητες εισαγγελικού λειτουργού 

1. Στις Εισαγγελίες Πρωτοδικών Αθηνών και Θεσσαλο¬ 
νίκης, καθώς και στις Εισαγγελίες στην περιφέρεια των 
οποίων λειτουργεί ειδικό τμήμα δημόσιου ψυχιατρικού ή 
γενικού νοσοκομείου ή ψυχιατρικό τμήμα τέτοιου νοσοκο¬ 
μείου ή στις οποίες εκτελούνται τα μέτρα της περίπτωσης 
γ' της παραγράφου 3 του άρθρου 69 του Ποινικού Κώδι¬ 
κα, στην αρχή κάθε δικαστικού έτους, με απόφαση του 
διευθύνοντος την Εισαγγελία, ορίζεται ένας Εισαγγελέας 
ή Αντεισαγγελέας Πρωτοδικών με τον αναπληρωτή του, 
ως αρμόδιος: 

α) για την εκτέλεση των δικαστικών αποφάσεων που 
επιβάλλουν μέτρο των άρθρων 69 και 70Α του Ποινικού 
Κώδικα, 

β) για την εποπτεία της λειτουργίας του ειδικού τμήμα¬ 
τος του δημόσιου ψυχιατρικού ή γενικού νοσοκομείου και 

γ) για το συντονισμό και τη συνεργασία της Εισαγγελίας 
με τη Διεύθυνση της μονάδας όπου εκτελείται το μέτρο 
που προβλέπεται στα άρθρα 69 και 70Α του Ποινικού Κώ¬ 
δικα αναφορικά με τον αυτεπάγγελτο δικαστικό έλεγχο 
της διάρκειας του μέτρου (ανά έτος εξακολούθηση, πα¬ 
ράταση του μέγιστου χρόνου διάρκειας) και την εισαγωγή 
στο Τριμελές Πλημμελειοδικείο των αιτήσεων για άρση ή 
αντικατάστασή του. 

2. Οι αρμοδιότητες της παραγράφου 1 ασκούνται με 
προσωπική παρουσία του εισαγγελικού λειτουργού στη 
μονάδα, την οποία επισκέπτεται τουλάχιστον μία (1) φορά 
τον μήνα για να διαπιστώσει τη νόμιμη εκτέλεση του επι- 
βληθέντος μέτρου, να ενημερωθεί από το προσωπικό, να 
συνεργασθεί με τον επιστημονικά υπεύθυνο ιατρό και να 
δεχθεί σε ακρόαση τα ενδιαφερόμενο πρόσωπα. 


3. Κατά την άσκηση των καθηκόντων του ο εισαγγελέας 
μπορεί να ζητήσει τη διατύπωση γνώμης του Επιστημο¬ 
νικού Συμβουλίου της μονάδας όπου εκτελείται το μέτρο 
σχετικά με την εφαρμοζόμενη θεραπευτική αγωγή και 
ιδίως σχετικά με την αναγκαιότητα μέσων αυξημένης 
ψυχιατρικής φροντίδας και ασφάλειας. 

Άρθρο 19 

Έλεγχος της εκτέλεσης των μέτρων 

1. Η είσοδος στις μονάδες εκτέλεσης των μέτρων της 
παραγράφου 3 του άρθρου 69 και της παραγράφου 1 του 
άρθρου 70Α του Ποινικού Κώδικα για την πραγματοποί¬ 
ηση ελέγχου σχετικά με πιθανή παραβίαση δικαιωμάτων 
των θεραπευομένων επιτρέπεται: α) στο Συνήγορο του 
Πολίτη, β) στο Σώμα Επιθεώρησης και Ελέγχου καταστη¬ 
μάτων κράτησης, ειδικά για τα ψυχιατρικά τμήματα των 
καταστημάτων κράτησης, γ) στο Σώμα Επιθεωρητών 
Υπηρεσιών Υγείας Πρόνοιας, ειδικά για τις μονάδες που 
λειτουργούν εντός ψυχιατρικών ή γενικών νοσοκομείων, 
τα Κέντρα ψυχικής υγείας και τις κινητές μονάδες ψυχι¬ 
κής υγείας, δ) στην Ειδική Επιτροπή Ελέγχου Προστασίας 
των Δικαιωμάτων των Ατόμων με Ψυχικές Διαταραχές του 
Υπουργείου Υγείας και ε) σε κάθε άλλη αρχή που της πα- 
ραχωρείται δικαίωμα ελέγχου με ειδική διάταξη νόμου. 

2. Όσοι έχουν ελεγκτική αρμοδιότητα σύμφωνα με την 
παράγραφο 1 μπορούν να διενεργούν τη σχετική έρευ¬ 
να και χωρίς προειδοποίηση, με επισκέψεις στις μονάδες 
εκτέλεσης του μέτρου, να ζητούν έγγραφες ή προφορικές 
πληροφορίες από τον Διευθυντή και το προσωπικό της μο¬ 
νάδας και να καλούν σε ακρόαση τους θεραπευομένους. 
Ο Διευθυντής υποχρεούται να διευκολύνει την έρευνα και 
δεν μπορεί να αντιτάξει το ιατρικό απόρρητο, το οποίο, 
σε κάθε περίπτωση, οι ελέγχοντες διαφυλάσσουν έναντι 
τρίτων. 

3. Μετά τον έλεγχο συντάσσεται έκθεση, η οποία μπορεί 
να περιλαμβάνει συστάσεις προς τη διεύθυνση της μονά¬ 
δας και αποστέλλεται προς αυτήν, τα συναρμόδια Υπουρ¬ 
γεία Υγείας και Δικαιοσύνης, Διαφάνειας και Ανθρωπίνων 
Δικαιωμάτων και τον επόπτη Εισαγγελέα. 

Άρθρο 20 

Αήξη των μέτρων 

1 .Τα μέτρα λήγουν όταν εκλείψει ο θεραπευτικός λόγος 
για τον οποίο επιβλήθηκαν. 

2. Η άρση των μέτρων αποφασίζεται από το Τριμελές 
Πλημμελειοδικείο στην περιφέρεια του οποίου εκτελού- 
νται, σύμφωνα με τα άρθρα 70 και 70Α του Ποινικού Κώ¬ 
δικα και παραγγέλλεται από τον αρμόδιο Εισαγγελέα, ο 
οποίος διαβιβάζει και αντίγραφο της σχετικής απόφασης 
στον Διευθυντή της μονάδας όπου εκτελούνται τα μέτρα 
για να τεθεί στον φάκελο του θεραπευομένου. 

3.0 επιστημονικός Διευθυντής της μονάδας ενημερώ¬ 
νει τον Τομέα Ψυχικής Υγείας του τόπου διαμονής του 
ατόμου στο οποίο είχε επιβληθεί κάποιο από τα μέτρα 
των άρθρων 69 και 70Α του Ποινικού Κώδικα, ο οποίος 
μεριμνά για τη συνέχεια της φροντίδας, καθώς και για 
την ομαλή επάνοδο και προσαρμογή του στο κοινωνικό, 
επαγγελματικό και οικογενειακό του περιβάλλον, εφόσον 
κρίνεται απαραίτητο. 

Άρθρο 21 

Καταργούμενες και μεταβατικές διατάξεις 

1. Από την έναρξη ισχύος του παρόντος νόμου καταρ- 
γούνται τα άρθρα 38 έως 41 του Ποινικού Κώδικα και κάθε 
άλλη γενική ή ειδική διάταξη που αντίκειται στις διατάξεις 
του παρόντος νόμου. 

2. Το Τριμελές Πλημμελειοδικείο, στην περιφέρεια του 
οποίου εκτελείται η ποινή που προβλέπεται στα καταργού- 
μενα άρθρα 38 έως 41 του Ποινικού Κώδικα, αποφασίζει 
αυτεπαγγέλτως ή μετά από αίτηση του κρατουμένου σχε¬ 
τικά με την αντικατάσταση της ποινής από το μέτρο του 
άρθρου 70Α του Ποινικού Κώδικα. Η ποινή της φυλάκισης ή 
της κάθειρξης που έχει επιβάλλει το δικαστήριο κατ'εφαρ¬ 
μογή του καταργούμενου άρθρου 40του Ποινικού Κώδικα, 
εκτελείται σύμφωνα με όσα ορίζει το άρθρο 70Α του Ποινι¬ 
κού Κώδικα, μετά την ολοκλήρωση του μέτρου θεραπείας. 

3. Μέτρο που έχει επιβληθεί σύμφωνα με το άρθρο 69 
του Ποινικού Κώδικα και δεν έχει ολοκληρωθεί, εκτελεί- 
ται σύμφωνα με τις διατάξεις του παρόντος νόμου. Εντός 
τριών (3) μηνών, από την έναρξη ισχύος του παρόντος, ο 
Εισαγγελέας που ορίζεται στο άρθρο 18, εξετάζει όλους 
του φακέλους των προσώπων που τελούν υπό το καθε¬ 
στώς του άρθρου 69 του Ποινικού Κώδικα. 

4. Μέχρι την έκδοση του προεδρικού διατάγματος του 
άρθρου 17, ως ειδικό τμήμα δημόσιου ψυχιατρικού ή γε¬ 
νικού νοσοκομείου ή ψυχιατρικό τμήμα δημόσιου ψυχι¬ 
ατρικού ή γενικού νοσοκομείου νοείται το ανήκον στο 
Ψυχιατρικό Νοσοκομείο Αττικής «Δαφνί», το Ψυχιατρικό 
Νοσοκομείο Αττικής «Δρομοκαΐτειο» και το Ψυχιατρικό 
Νοσοκομείο Θεσσαλονίκης. 

ΜΕΡΟΣ ΔΕΥΤΕΡΟ 

ΔΙΑΤΑΞΕΙΣ ΠΟΥ ΑΦΟΡΟΥΝ ΤΑ ΠΟΛΙΤΙΚΑ, 

ΠΟΙΝΙΚΑ 

ΚΑΙ ΔΙΟΙΚΗΤΙΚΑ ΔΙΚΑΣΤΗΡΙΑ 

Άρθρο 22 

Διατάξεις για το συναινετικό διαζύγιο 

Ι.Το άρθρο 1438 του Αστικού Κώδικα αντικαθίσταται 
ως εξής: 

«Άρθρο 1438 

Ο γάμος μπορεί να λυθεί με διαζύγιο, το οποίο απαγγέλ¬ 
λεται με αμετάκλητη δικαστική απόφαση ή με συμφωνία 
μεταξύ των συζύγων, όπως ορίζεται στο άρθρο 1441.». 

2. Το άρθρο 1441 του Αστικού Κώδικα αντικαθίσταται 
ως εξής: 

«Άρθρο 1441 

1. Οι σύζυγοι μπορούν με έγγραφη συμφωνία να λύσουν 
τον γάμο τους. Η συμφωνία αυτή συνάπτεται μεταξύ των 
συζύγων με την παρουσία πληρεξούσιου δικηγόρου για 
καθέναν από αυτούς και υπογράφεται από τους ίδιους και 
από τους πληρεξούσιους δικηγόρους τους ή μόνον από 
τους τελευταίους, εφόσον είναι εφοδιασμένοι με ειδικό 
πληρεξούσιο. Η πληρεξουσιότητα πρέπει να έχει δοθεί 


μέσα στον τελευταίο μήνα πριν από την υπογραφή της 
συμφωνίας. 

2. Αν υπάρχουν ανήλικα τέκνα, για να λυθεί ο γάμος 
πρέπει να ρυθμίζεται η επιμέλειά τους, η επικοινωνία με 
αυτά και η διατροφή τους, με την ίδια ή με άλλη έγγραφη 
συμφωνία μεταξύ των συζύγων, που υπογράφεται όπως 
ορίζεται στην παράγραφο 1 και ισχύει για δύο (2) έτη του¬ 
λάχιστον. 

3. α) Η έγγραφη συμφωνία για τη λύση του γάμου, καθώς 
και η συμφωνία για την επιμέλεια, την επικοινωνία και τη 
διατροφή των ανήλικων τέκνων υποβάλλονται από τους 
πληρεξούσιους δικηγόρους του κάθε συζύγου, μαζί με τα 
ειδικά πληρεξούσια σε συμβολαιογράφο. 

β) Η κατάρτιση της συμβολαιογραφικής πράξης της πα¬ 
ραγράφου 4 του παρόντος άρθρου απέχει τουλάχιστον 
δέκα (10) ημέρες από την έγγραφη συμφωνία των συζύ¬ 
γων, η ημερομηνία της οποίας αποδεικνύεται με βεβαίωση 
του γνησίου της υπογραφής των συζύγων από τη Γραμμα¬ 
τεία του Ειρηνοδικείου της έδρας του συμβολαιογράφου 
που θα καταρτίσει τη συμβολαιογραφική πράξη. 

4. Ο συμβολαιογράφος συντάσσει πράξη με την οποία 
βεβαιώνει τη λύση του γάμου, επικυρώνει τις συμφωνίες 
των συζύγων και τις ενσωματώνει σε αυτή. Τη συμβολαιο¬ 
γραφική πράξη υπογράφουν οι σύζυγοι και οι πληρεξούσιοι 
δικηγόροι τους ή μόνον οι τελευταίοι, εφόσον είναι εφοδια¬ 
σμένοι με ειδικό πληρεξούσιο. Η πληρεξουσιότητα πρέπει 
να έχει δοθεί μέσα στον τελευταίο μήνα πριν από την υπο¬ 
γραφή της πράξης. Όταν η βεβαίωση αφορά στην επιμέλεια, 
επικοινωνία και διατροφή των ανήλικων τέκνων, η πράξη 
αποτελεί εκτελεστό τίτλο, εφόσον έχουν συμπεριληφθεί 
στη συμφωνία οι ρυθμίσεις των άρθρων 950 και 951 του 
Κώδικα Πολιτικής Δικονομίας. Μετά τη λήξη ισχύος της επι¬ 
κυρωμένης συμφωνίας, μπορεί να ρυθμίζεται η επιμέλεια, η 
επικοινωνία και η διατροφή των τέκνων για περαιτέρω χρο¬ 
νικό διάστημα με νέα συμφωνία και με την ίδια διαδικασία. 

5. Η λύση του γάμου επέρχεται με την κατάθεση αντι¬ 
γράφου της συμβολαιογραφικής πράξης στο ληξιαρχείο 
όπου έχει καταχωρισθεί η σύσταση του γάμου.». 

3. Η ρύθμιση της προηγούμενης παραγράφου 5 δεν 
καταλαμβάνει τις ήδη κατατεθειμένες αιτήσεις στα δικα¬ 
στήρια, οι οποίες εκδικάζονται κατά τη διαδικασία που 
ίσχυε κατά τον χρόνο της κατάθεσής τους. 

4. Σε περίπτωση θρησκευτικού γάμου, παραγγέλλεται 
η λύση αυτού από τον αρμόδιο Εισαγγελέα Πρωτοδικών, 
ύστερα από αίτηση του έχοντος έννομο συμφέρον η οποία 
συνοδεύεται από αντίγραφο της συμβολαιογραφικής πρά¬ 
ξης. Η αίτηση με την παραγγελία συνυποβάλλονται στην 
Ιερά Μητρόπολη στην οποία ανήκει ο ιερός ναός όπου 
τελέστηκε ο γάμος. Η πνευματική λύση του γάμου είναι 
υποχρεωτική. 

Άρθρο 23 

Τροποποίηση του άρθρου 686 του Κώδικα 

Πολιτικής Δικονομίας 

Η παράγραφος 6 του άρθρου 686 του Κώδικα Πολιτικής 
Δικονομίας αντικαθίσταται ως εξής: 

«6. Στη διαδικασία των ασφαλιστικών μέτρων στο μονο¬ 
μελές πρωτοδικείο ή στο ειρηνοδικείο η πρόσθετη παρέμ¬ 
βαση και η ανταίτηση μπορεί να ασκηθεί και προφορικά.». 

Άρθρο 24 

Νομοθεσία περί αλλοδαπών 

1. Αιτήσεις ακύρωσης και αιτήσεις αναστολής που ασκήθη¬ 
καν μέχρι τις 31.12.2014 και αφορούν ακυρωτικές διαφορές 
υπαγόμενες στην αρμοδιότητα του τριμελούς διοικητικού 
πρωτοδικείου, οι οποίες δημιουργήθηκαν από την προ¬ 
σβολή ατομικών διοικητικών πράξεων που εκδόθηκαν κατ' 
εφαρμογή της νομοθεσίας περί αλλοδαπών (άρθρο 15 του ν. 
3068/2002, Α' 274), απορρίπτονται με συνοπτική απόφαση 
ως προδήλως απαράδεκτες, εφόσον παρέλθει άπρακτη η 
προθεσμία της παραγράφου 2, εφαρμοζομένης αναλόγως 
της διάταξης του άρθρου 34Ατουπ.δ. 18/1989 (Α' 8). 

2. Η γραμματεία του δικαστηρίου όπου κατατέθηκε το 
ένδικο βοήθημα οφείλει εντός δύο (2) μηνών από την 
έναρξη ισχύος του παρόντος να ενημερώσει τον αλλο¬ 
δαπό διάδικο ή τον πληρεξούσιο δικηγόρο που υπογράφει 
το ένδικο βοήθημα με κάθε πρόσφορο μέσο, ιδίως: α) τη¬ 
λεφωνικούς ή β) με ταχυδρομική επιστολή ή γ) με μήνυμα 
στην ηλεκτρονική διεύθυνση ή δ) με τηλεομοιοτυπία, για 
την εφαρμογή των διατάξεων του παρόντος. Η σχετική 
ενέργεια της γραμματείας σημειώνεται επί του φακέλου 
της δικογραφίας, στον οποίο τίθενται όλα τα αποδεικτικά 
στοιχεία των ανωτέρω ενεργειών. Οι πληρεξούσιοι που 
υπογράφουν τα ένδικα βοηθήματα της παραγράφου 1 
οφείλουν μέσα σε έξι (6) μήνες από τη λήξη της προθεσμί¬ 
ας των δύο (2) μηνών του πρώτου εδαφίου να καταθέσουν 
στη γραμματεία του αρμόδιου δικαστηρίου εξουσιοδό¬ 
τηση του αλλοδαπού διαδίκου, θεωρημένη για το γνήσιο 
της υπογραφής του, ή συμβολαιογραφικό πληρεξούσιο, 
με τα οποία να δηλώνεται ότι επιθυμεί τη συζήτηση της 
υπόθεσης. Η παραπάνω δήλωση μπορεί να γίνει και με 
αυτοπρόσωπη παράσταση του διαδίκου στη γραμματεία 
του δικαστηρίου. Μετά την παρέλευση της προθεσμίας 
των έξι (6) μηνών οι δικογραφίες για τις οποίες δεν έχει 
προσκομισθεί η σχετική δήλωση παραδίδονται στον 
Πρόεδρο του δικαστηρίου ή στον οριζόμενο από αυτόν 
δικαστή για επεξεργασία σύμφωνα με την παράγραφο 1. 
Για διάστημα έξι (6) μηνών από την επομένη της λήξης 
της ανωτέρω προθεσμίας, ο υπογράφων το δικόγραφο 
δικηγόρος ή άλλος οριζόμενος από τον αλλοδαπό διάδικο 
πληρεξούσιος δικηγόρος, μπορεί με αίτηση που απευθύ¬ 
νεται στον Πρόεδρο που διευθύνει το δικαστήριο ή στον 
οριζόμενο από αυτόν Δικαστή να ζητήσει την εισαγωγή 
της υπόθεσης για συζήτηση στο ακροατήριο, επικαλού¬ 
μενος λόγους έλλειψης ενημέρωσης ή ανώτερης βίας ή 
σοβαρούς λόγους υγείας που συνέτρεχαν στο πρόσωπο 
του δικηγόρου ή του αλλοδαπού διαδίκου και εμπόδισαν 
την εμπρόθεσμη υποβολή της εξουσιοδότησης. Επί της 
αίτησης του προηγούμενου εδαφίου εκδίδεται ειδικά αι¬ 
τιολογημένη πράξη αποδοχής ή απόρριψης του αρμόδιου 
Προέδρου ή του οριζόμενου από αυτόν Δικαστή. Η αίτηση 
υποβάλλεται άπαξ. 

3. Οι ρυθμίσεις του παρόντος άρθρου δεν εφαρμόζο¬ 
νται σε υποθέσεις για τις οποίες έχει προσδιοριστεί αρχική 
δικάσιμος, καθώς και σε όσες η αρχική ή η μετά από ανα¬ 
βολή δικάσιμος έχει ορισθεί εντός της οριζόμενης στην 
παράγραφο 2 εξάμηνης προθεσμίας.Όταν υπάρχει θετική 
δήλωση του αιτούντος, η δικάσιμος για τη συζήτηση της 
υπόθεσης προσδιορίζεται μέσα σε τρεις (3) μήνες. 


Άρθρο 25 

Τ ροποποιήσεις του 

Κώδικα Διοικητικής Δικονομίας 

1. Το δεύτερο εδάφιο του άρθρου 70 του Κώδικα Διοι¬ 
κητικής Δικονομίας αντικαθίσταται ως εξής: 

«Κατ' εξαίρεση, επιτρέπεται η άσκηση δεύτερης προ¬ 
σφυγής, όταν η πρώτη έχει απορριφθεί τελεσιδίκως για 
οποιονδήποτε τυπικό λόγο και σε κάθε περίπτωση, εκτός 
από αυτή της απόρριψήςτης ως εκπρόθεσμης, καθώς και 
όταν ο προσφεύγων κλήθηκε κατ' εφαρμογή των άρθρων 
28 παράγραφος 3,139Α και 277 παράγραφος 1 του παρό¬ 
ντος Κώδικα.». 

2. Στην παράγραφο 4 του άρθρου 92 του Κώδικα Διοι¬ 
κητικής Δικονομίας προστίθεται περίπτωση στ' ως εξής: 

«στ) αν η προσβαλλόμενη απόφαση έρχεται σε αντίθε¬ 
ση με απόφαση άλλου δικαστηρίου που επιλύει υπόθεση 
φορολογικού αντικειμένου εκ κληρονομιάς η οποία στη¬ 
ρίζεται στην ίδια νομική και πραγματική βάση ακόμη και 
για διαφορετικό διάδικο.». 

3. Οι διατάξεις των παραγράφων 1 και 2 καταλαμβά¬ 
νουν και τις εκκρεμείς υποθέσεις, δύναται δε να ασκηθεί 
δεύτερη προσφυγή κατά την παράγραφο 1 ή έφεση κατά 
την παράγραφο 2 εντός προθεσμίας εξήντα (60) ημερών 
από τη δημοσίευση του παρόντος. Δεύτερη προσφυγή δεν 
δύναται να ασκηθεί αν έχουν περάσει τρία (3) έτη από τη 
δημοσίευση της απορριπτικής απόφασης. 

4. Οι παράγραφοι 3 και 4 του άρθρου 110 του Κώδικα 
Διοικητικής Δικονομίας αντικαθίστανται ως εξής: 

«3. Ως προς τη διαδικασία των παραγράφων 1 και 2 
εφαρμόζονται αναλόγως οι διατάξεις που ρυθμίζουν την 
εκδίκαση του ενδίκου βοηθήματος ή μέσου, το οποίο προ- 
κάλεσε την έκδοση της απόφασης. 

4. Η διαδικασία της αυτεπάγγελτης διόρθωσης δεν υπό- 
κειται σε προθεσμία και κινείται με πράξη του Προέδρου 
του συμβουλίου διεύθυνσης ή του Δικαστή που διευθύνει 
το δικαστήριο ή του εισηγητή Δικαστή, με την οποία προσ¬ 
διορίζονται τα λάθη και εισάγεται σε συμβούλιο, εφαρμο¬ 
ζομένης αναλόγως της διάταξης του άρθρου 126Α του 
Κώδικα Διοικητικής Δικονομίας.». 

5. Στην παράγραφο 3 του άρθρου 126 του Κώδικα Διοι¬ 
κητικής Δικονομίας προστίθεται δεύτερο εδάφιο ως εξής: 

«Μαζί μετά ένδικα βοηθήματα ή μέσα κατατίθεται και 
αντίγραφο της προσβαλλόμενης ατομικής διοικητικής 
πράξης ή της δικαστικής απόφασης, εφόσον έχουν κοι¬ 
νοποιηθεί.». 

6. Η παράγραφος 1 του άρθρου 139Α του Κώδικα Διοι¬ 
κητικής Δικονομίας αντικαθίσταται ως εξής: 

«1. Αν υπάρχουν τυπικές παραλείψεις, ο Πρόεδρος του 
πολυμελούς δικαστηρίου ή ο εισηγητής ή ο Δικαστής του 
μονομελούς δικαστηρίου καλεί, και μετά τη συζήτηση, 
τον πληρεξούσιο δικηγόρο ή τον υπογράφοντα το δικό¬ 
γραφο δικηγόρο, στους οποίους έχει χορηγηθεί σχετική 
πληρεξουσιότητα, σε κάθε περίπτωση, είτε αυτοί έχουν 
παρασταθεί αυτοπροσώπως ή με δήλωση είτε δεν έχουν 
παρασταθεί, ή τον διάδικο, στην περίπτωση που ο τελευ¬ 
ταίος παρίσταται αυτοπροσώπως, να τις συμπληρώσουν 
ή να τις καλύψουν, τάσσοντας εύλογη κατά την κρίση του 
προθεσμία. Τα στοιχεία που προσκομίζονται για την κά¬ 
λυψη των τυπικών παραλείψεων επιτρέπεται να είναι και 
μεταγενέστερα της συζήτησης.». 

7. Στην παράγραφο 2 του άρθρου 142 του Κώδικα Διοι¬ 
κητικής Δικονομίας προστίθεται δεύτερο εδάφιο ως εξής: 

«Ως προς την απόφαση αυτή μπορούν να τύχουν ανά¬ 
λογης εφαρμογής οι διατάξεις της παραγράφου 6 του άρ¬ 
θρου 189 και της παραγράφου 3 του άρθρου 193.». 

8. Στο τέλος της παραγράφου 2 του άρθρου 218 του 
Κώδικα Διοικητικής Δικονομίας προστίθεται δεύτερο εδά¬ 
φιο ως εξής: 

«Ειδικώς, όταν πρόκειται για κατασχέσεις εις χείρας πι¬ 
στωτικών ιδρυμάτων, αρμόδιο είναι και το δικαστήριο του 
τόπου κατοικίας του οφειλέτη.». 

9. Το πρώτο εδάφιο της παραγράφου 4 του άρθρου 
277 του Κώδικα Διοικητικής Δικονομίας αντικαθίσταται 
ως εξής: 

«4. Κατά την κατάθεση του εισαγωγικού δικογράφου των 
ενδίκων βοηθημάτων και μέσων της παραγράφου 3 κατα¬ 
βάλλεται από τον υπόχρεο το 1 /3 του κατά την προηγού¬ 
μενη παράγραφο παράβολου, έως δε την πρώτη συζήτηση 
της υπόθεσης τα υπόλοιπα 2/3 αυτού, εφαρμοζομένης της 
διάταξης του άρθρου 139Α.». 

10. Οι διατάξεις των παραγράφων 6 και 9 εφαρμόζονται 
και στις εκκρεμείς δίκες. Σε περίπτωση ενδίκων βοηθη¬ 
μάτων ή μέσων που έχουν απορριφθεί, αυτά μπορεί να 
ασκηθούν εκ νέου εντός προθεσμίας εξήντα (60) ημερών 
από τη δημοσίευση του παρόντος και με την επιφύλαξη 
της παραγράφου 2 του άρθρου 94 του Κώδικα Διοικητικής 
Δικονομίας, όπως ισχύει. 

Άρθρο 26 

Τ ροποποιήσεις του π.δ. 18/1989 

1. Στο άρθρο 33 του π.δ. 18/1989 (Α' 8) προστίθεται πα¬ 
ράγραφος 6 ως εξής: 

«6. Οι διάδικοι μπορούν να συμφωνήσουν ότι δεν θα 
εμφανισθούν στο ακροατήριο, αλλά θα παραστούν με 
κοινή δήλωση που υπογράφεται από τους πληρεξούσι¬ 
ους δικηγόρους τους. Τέτοια δήλωση μπορεί να γίνει και 
από έναν ή ορισμένους μόνο πληρεξούσιους. Η δήλωση 
κατατίθεται από τον πληρεξούσιο δικηγόρο ή, σε περίπτω¬ 
ση κοινής δήλωσης, από έναν τουλάχιστον πληρεξούσιο 
δικηγόρο, στον αρμόδιο γραμματέα, το αργότερο έως την 
παραμονή της δικασίμου.». 

2. Στο άρθρο 53 του π.δ. 18/1989 προστίθεται παρά¬ 
γραφος 6 ως εξής: 

«6. Επιτρέπεται πάντοτε η άσκηση αίτησης αναιρέσεως 
ανεξαρτήτως ποσού, ακόμη και εάν δεν συντρέχουν οι 
προϋποθέσεις της παραγράφου 3, όταν η προσβαλλόμενη 
απόφαση έρχεται σε αντίθεση με τελεσίδικη απόφαση 
άλλου δικαστηρίου που επιλύει υπόθεση του ιδίου φορο¬ 
λογικού αντικειμένου εκ κληρονομιάς, η οποία στηρίζεται 
στην ίδια νομική και πραγματική βάση, ακόμη και για δι¬ 
αφορετικό διάδικο.». 

3. Η αίτηση αναιρέσεως της παραγράφου 2 μπορεί να 
κατατεθεί εντός προθεσμίας εξήντα (60) ημερών από τη 
δημοσίευση του παρόντος. 

Άρθρο 27 

Τροποποίηση του άρθρου 358 

του Ποινικού Κώδικα 

Το άρθρο 358 του Ποινικού Κώδικα αντικαθίσταται ως 
εξής: 


«Άρθρο 358 

Παραβίαση της υποχρέωσης για διατροφή 

και της συμφωνίας για επικοινωνία 

1. Όποιος κακόβουλα παραβιάζει την υποχρέωση δι¬ 
ατροφής που του την έχει επιβάλει ο νόμος και έχει ανα¬ 
γνωρίσει, έστω και προσωρινά, το δικαστήριο ή προκύπτει 
από συμφωνία που έχει επικυρώσει ο συμβολαιογράφος 
κατά το άρθρο 1441 του Αστικού Κώδικα, με τρόπο τέτοιο 
ώστε ο δικαιούχος να υποστεί στερήσεις ή να αναγκαστεί 
να δεχτεί βοήθεια άλλων, τιμωρείται με φυλάκιση μέχρι 
ενός (1) έτους. 

2. Όποιος με πρόθεση δεν συμμορφώνεται σε συμφωνία 
που επικυρώθηκε από συμβολαιογράφο κατά το άρθρο 
1441 του Αστικού Κώδικα και αφορά την επικοινωνία των 
ανήλικων τέκνων, τιμωρείται με φυλάκιση τουλάχιστον έξι 
(6) μηνών, αν η πράξη δεν τιμωρείται βαρύτερα με άλλη 
διάταξη.». 

Άρθρο 28 

Τροποποίηση του ν. 4139/2013 

Η παρ. 3 του άρθρου 1 του ν. 4139/2013 (Α' 74) αντικα¬ 
θίσταται ως εξής: 

«3. Στις παραπάνω ουσίες δεν περιλαμβάνονται τα ακα¬ 
τέργαστα συγκομιζόμενα προϊόντα που προκύπτουν από 
την καλλιέργεια ποικιλιών κάνναβης του είδους Έ3ηη30ί5 
53ΐίν3 I χαμηλής περιεκτικότητας σε τετραϋδροκανναβι- 
νόλη (ΤΗ(Ι) μέχρι 0,2%, σύμφωνα με τη νομοθεσία της Ευ¬ 
ρωπαϊκής Ένωσης. Με κοινή απόφαση των Υπουργών Δι¬ 
καιοσύνης, Διαφάνειας και Ανθρωπίνων Δικαιωμάτων και 
Αγροτικής Ανάπτυξης και Τροφίμων αναπροσαρμόζεται 
το ανωτέρω όριο, ορίζονται οι όροι και οι προϋποθέσεις 
καλλιέργειας των ποικιλιών κάνναβης του είδους Έ3ηπ30ί5 
53ΐίν3 ί, οι έλεγχοι τήρησης των όρων και προϋποθέσεων 
και κάθε άλλο σχετικό θέμα. Αν, κατά τον έλεγχο της συγκο¬ 
μιδής εγκεκριμένου καλλιεργητή βιομηχανικής κάνναβης, 
διαπιστώνεται ότι η περιεκτικότητα της καλλιέργειας σε τε- 
τραϋδροκανναβινόλη (ΤΗΈ) υπερβαίνει το όριο του 0,2% 
αλλά δεν εκτείνεται πέραν του ορίου του 0,3%, ποινική δί¬ 
ωξη ασκείται μόνο ύστερα από αίτηση του Προϊσταμένου 
της Αρχής που διεξήγαγε τον έλεγχο προς τον κατά τόπον 
αρμόδιο Εισαγγελέα Πρωτοδικών. Στην αίτηση πρέπει να 
αιτιολογείται ειδικά και εμπεριστατωμένα ότι: α) η υπέρ¬ 
βαση του νόμιμου ορίου σε τετραϋδροκανναβινόλη δεν 
οφείλεται στις ειδικές περιβαλλοντικές συνθήκες ή άλλους 
παράγοντες που ήταν άγνωστοι στον παραγωγό και β) ότι 
η συγκομιδή είναι πρόσφορη να οδηγήσει στην παραγωγή 
ουσίας που προκαλεί ψυχική ή σωματική εξάρτηση. Πριν 
από την υποβολή της αίτησης, καλείται ο ελεγχόμενος 
προς ακρόαση και παροχή εξηγήσεων. Η κλήση κοινοποι¬ 
είται στον ελεγχόμενο τουλάχιστον πέντε (5) ημέρες πριν 
από την ημέρα της ακρόασης.». 

Άρθρο 29 

Τροποποίηση του ν. 4039/2012 

Στο άρθρο 20 του ν. 4039/2012 (Α' 15) προστίθεται πα¬ 
ράγραφος 7 ως εξής: 

«7. Στις περιπτώσεις εγκλημάτων του παρόντος νόμου, 
ως πολιτικώς ενάγων μπορεί να παρίσταται αυτοτελώς 
και κάθε φιλοζωικό σωματείο που δραστηριοποιείται σε 

τοπικό ή εθνικό επίπεδο, ανεξάρτητα αν έχει υποστεί πε¬ 
ριουσιακή ζημία, προς υποστήριξη της κατηγορίας και 
μόνο. Η σχετική δήλωση μπορεί να γίνει τόσο κατά την 
προδικασία όσο και στο ακροατήριο, σύμφωνα με το άρ¬ 
θρο 84 του Κώδικα Ποινικής Δικονομίας.». 

Άρθρο 30 

Τροποποιήσεις του Κώδικα Συμβολαιογράφων 

1. Η παράγραφος 4 του άρθρου 3 του Κώδικα Συμβο¬ 
λαιογράφων (ν. 2830/2000, Α' 96) αντικαθίσταται ως εξής: 

«4. Ο αναπληρωτής του συμβολαιογράφου μπορεί να 
λάβει μέχρι το ήμισυ των δικαιωμάτων, οπότε, στην πε¬ 
ρίπτωση αυτή, αποδίδει το υπόλοιπο στον αναπληρού- 
μενο.». 

2. Η περίπτωση ζ' της παρ. 1 του άρθρου 107 του Κώδικα 
Συμβολαιογράφων αντικαθίσταται ως εξής: 

«ζ) Να ασκεί έλεγχο με τα ίδια τα μέλη του, τους εν ενερ- 
γεία ή συνταξιούχους υπαλλήλους του Συλλόγου ή τους 
εν ενεργεία ή συνταξιούχους συμβολαιογράφους, για την 
ακριβή τήρηση των υποχρεώσεων των μελών για κρατικά 
συμβόλαια, να καθορίζει την ημερήσια αποζημίωση των 
ασκούντων τον έλεγχο αυτό και να καθορίζει τον χρόνο 
λειτουργίας των συμβολαιογραφείων εντός του πλαισίου 
των υπουργικών αποφάσεων.». 

Άρθρο 31 

Τροποποίηση του Κώδικα Δικηγόρων 

Μετά το πρώτο εδάφιο της παραγράφου 4 του άρθρου 
61 του Κώδικα Δικηγόρων (ν. 4194/2013, Α' 208) προστί¬ 
θεται εδάφιο ως εξής: 

«Η υποχρέωση προκαταβολής της παράστασης κατά 
τη συζήτηση κάθε είδους ενδίκων βοηθημάτων ή μέσων 
θεωρείται τυπική παράλειψη η οποία μπορεί να καλυφθεί 
μετά τη συζήτηση και πριν από την έκδοση της απόφα¬ 
σης, ύστερα από σχετική ειδοποίηση του πληρεξούσιου 
δικηγόρου από το δικαστήριο.». 

Άρθρο 32 

Τ ροποποιήσεις του 

Κώδικα Οργανισμού Δικαστηρίων 

και Κατάστασης Δικαστικών Άειτουργών 

1. Η παράγραφος 5Α του άρθρου 4 του Κώδικα Οργανι¬ 
σμού Δικαστηρίων και Κατάστασης Δικαστικών Λειτουρ¬ 
γών (ν. 1756/1988, Α' 35) καταργείται από την 1 η Φεβρου¬ 
άριου 2018. 

2. Η παράγραφος 1 του στοιχείου Β' του άρθρου 17του 
Κώδικα Οργανισμού Δικαστηρίων και Κατάστασης Δικα¬ 
στικών Λειτουργών αντικαθίσταται ως εξής: 

«Σε όσα Πρωτοδικεία και Εφετεία, καθώς και στις αντί¬ 
στοιχες εισαγγελίες, προβλέπεται οργανικός αριθμός 
δεκαπέντε (15) τουλάχιστον Δικαστών, οι συνθέσεις των 
ποινικών δικαστηρίων καταρτίζονται με κλήρωση. Στα 
Εφετεία Αθηνών, Πειραιώς και Θεσσαλονίκης, προκει- 
μένου να επιτευχθεί η επιτάχυνση της ποινικής δίκης, 
ορίζονται από την Ολομέλεια των δικαστηρίων αυτών, 
δικαστές που θα προεδρεύουν αποκλειστικά στα ποινικά 
δικαστήρια. Στο Εφετείο Αθηνών οι ανωτέρω δικαστές 
ορίζονται για μια τριετία με δυνατότητα ανανέωσης της 
θητείας τους για ένα (1) ακόμα έτος. Η Ολομέλεια μπορεί 


να ανανεώσει τη θητεία των δικαστών για ένα (1) επιπλέον 
έτος, εφόσον υπάρχει προς τούτο συναίνεση των τελευταί¬ 
ων. Για την κάλυψη των κενών που δημιουργούνται στους 
δικαστές που θα προεδρεύουν αποκλειστικά στα ποινικά 
δικαστήρια από οποιεσδήποτε υπηρεσιακές μεταβολές, 
η Ολομέλεια του Εφετείου Αθηνών μπορεί οποτεδήποτε 
να τροποποιεί και να συμπληρώνει τις ανωτέρω αποφά¬ 
σεις της. Στα Εφετεία Πειραιώς και Θεσσαλονίκης οι δι¬ 
καστές, που θα προεδρεύουν αποκλειστικά στα ποινικά 
δικαστήρια, ορίζονται από την Ολομέλεια για μία διετία 
με δυνατότητα παράτασης της θητείας τους για δύο (2) 
ακόμα έτη. Στους πίνακες που καταρτίζονται από την 
Ολομέλεια περιλαμβάνεται ο ανάλογος, με τις ανάγκες 
του δικαστηρίου, αριθμός δικαστών, μεταξύ των οποίων 
γίνεται η κλήρωση των τακτικών και αναπληρωματικών, 
σύμφωνα με τις επόμενες παραγράφους.». 

3. Οι παράγραφοι 9,10,11 και 12 του στοιχείου Β' του 
άρθρου 17 του Κώδικα Οργανισμού Δικαστηρίων και Κα¬ 
τάστασης Δικαστικών Λειτουργών αναριθμούνται σε 8,9, 
10 και 11 αντίστοιχα. 

4. Μετά την αναριθμημένη παράγραφο 11 του στοιχείου 
Β' του άρθρου 17 του Κώδικα Οργανισμού Δικαστηρίων 
και Κατάστασης Δικαστικών Λειτουργών προστίθεται πα¬ 
ράγραφος 12 ως εξής: 

«12.α. Στο Εφετείο Αθηνών λειτουργεί Τμήμα Βουλευ¬ 
μάτων για τη συγκρότηση του οποίου ορίζεται από την 
Ολομέλεια του Εφετείου Αθηνών ο αριθμός των δικαστών 
που είναι αναγκαίοι προς τούτο. Οι δικαστές, Πρόεδροι 
Εφετών και Εφέτες,που μετέχουν στο Τμήμα Βουλευμάτων 
με ισάριθμους αναπληρωματικούς, ορίζονται για δύο (2) 
δικαστικά έτη με κλήρωση μεταξύ των Προέδρων Εφε¬ 
τών που έχουν οριστεί για να προεδρεύουν αποκλειστικά 
στα ποινικά δικαστήρια και όλων των Εφετών που υπη¬ 
ρετούν στο Δικαστήριο αυτό. Σε περίπτωση κλήρωσης 
των δικαστών για μία διετία, αυτοί δεν περιλαμβάνονται 
στην κλήρωση για τα επόμενα δύο (2) δικαστικά έτη. Η 
κλήρωση γίνεται από το Α' Τριμελές Εφετείο κατά την 
τελευταία δικάσιμο του Ιουνίου σε δημόσια συνεδρία¬ 
ση και με δύο κληρωτίδες. Αν δεν έχουν ολοκληρωθεί οι 
υπηρεσιακές μεταβολές, σύμφωνα με το άρθρο 50 του 
παρόντος Κώδικα, η κλήρωση μπορεί να διενεργηθεί το 
αργότερο μέχρι τις 15 Ιουλίου. Για την κλήρωση χρησιμο¬ 
ποιούνται ως κλήροι σφαιρίδια αδιαφανή. Αμέσως πριν 
από τη διενέργεια της κλήρωσης το ανωτέρω δικαστήριο 
συνέρχεται σε συμβούλιο προκειμένου να τοποθετηθούν 
τα σφαιρίδια, αφού προηγουμένως επιδειχθούν σε όλα τα 
μέλη του Συμβουλίου τα ονόματα όλων των Προέδρων 
Εφετών και των Εφετών. Στη συνέχεια, τοποθετούνται τα 
σφαιρίδια σε χωριστές κληρωτίδες για τους Προέδρους 
Εφετών και Εφέτες. Κατά τη δημόσια συνεδρίαση ο Πρό¬ 
εδρος εξάγει από την πρώτη κληρωτίδα, που περιέχει τα 
σφαιρίδια με τα ονόματα όλων των Προέδρων Εφετών, τον 
ορισθέντα από την Ολομέλεια αριθμό Προέδρων Εφετών, 
μετά των αναπληρωματικών τους. Ακολούθως, εξάγει από 
τη δεύτερη κληρωτίδα, που περιέχει τα σφαιρίδια με τα 
ονόματα όλων των Εφετών, αριθμό κλήρων ίσο προς το 
διπλάσιο αριθμό των Εφετών που πρόκειται να υπηρετή¬ 
σουν στο Τμήμα Βουλευμάτων. Από τους κληρωθέντες οι 
πρώτοι κατά σειρά της κλήρωσης μέχρι τη συμπλήρωση 

του ημίσεος του όλου αριθμού αποτελούν τα τακτικά και 
οι υπόλοιποι τα αναπληρωματικά μέλη του Τμήματος. Για 
τα δύο στάδια της κλήρωσης συντάσσονται πρόχειρα πρα¬ 
κτικά, σε δύο όμοια πρωτότυπα, τα οποία υπογράφονται 
στην έδρα.Το ένα από αυτά αναρτάται αμέσως στον πίνα¬ 
κα ανακοινώσεων του δικαστηρίου. Τα αναπληρωματικά 
μέλη αναπληρώνουν κατά τη σειρά κλήρωσής τους τα 
τακτικά, όταν ελλείπουν, απουσιάζουν ή κωλύονται. 

β. Η θητεία των μελών του Τμήματος Βουλευμάτων αρ¬ 
χίζει στις 16 Σεπτεμβρίου του έτους της κλήρωσης και 
είναι διετής». 

5. Η περίπτωση γ' της παραγράφου 2 του άρθρου 28 
του Κώδικα Οργανισμού Δικαστηρίων και Κατάστασης 
Δικαστικών Λειτουργών αντικαθίσταται ως εξής: 

«γ. τρεις θέσεις αντεπιτρόπων». 

6. Η παράγραφος 4του άρθρου 40 του Κώδικα Οργανι¬ 
σμού Δικαστηρίων και Κατάστασης Δικαστικών Λειτουρ¬ 
γών αντικαθίσταται ως εξής: 

«4. Επιτρέπεται η απομάκρυνση του δικαστικού λειτουρ¬ 
γού από την έδρα του κατά τις ημέρες στις οποίες δεν 
έχει υπηρεσιακή απασχόληση, όπως αυτή καθορίζεται 
από τις κείμενες διατάξεις, τους κανονισμούς εσωτερικής 
υπηρεσίας, τις πράξεις των οργάνων που διευθύνουν τα 
δικαστήρια και τις εισαγγελίες και τις γενικές οδηγίες που 
εκδίδονται από τα όργανα των περιπτώσεων β', γ' και δ' 
της παραγράφου 1 του άρθρου 19.». 

7. Το τελευταίο εδάφιο της παραγράφου 2 του άρθρου 
41 του Κώδικα Οργανισμού Δικαστηρίων και Κατάστασης 
Δικαστικών Λειτουργών αντικαθίσταται ως εξής: 

«Ειδικώς στις νομοπαρασκευαστικές επιτροπές, δεν μπο¬ 
ρεί να μετέχει ως μέλος δικαστικός λειτουργός στο πρόσωπο 
του οποίου συντρέχει κάποιο από τα κωλύματα των περι¬ 
πτώσεων α', β' και γ' της παραγράφου 6 του άρθρου 15. 

Εφόσον, στις ανωτέρω επιτροπές, δεν συμμετέχει δικα¬ 
στικός λειτουργός με το βαθμό του Π ροέδρου ή Αντιπρο¬ 
έδρου του Αρείου Πάγου ή αντίστοιχο, ως Πρόεδρος της 
επιτροπής μπορεί να ορίζεται μέλος το οποίο δεν έχει τη 
δικαστική ιδιότητα.». 

8. Η παράγραφος 4του άρθρου 80 του Κώδικα Οργανι¬ 
σμού Δικαστηρίων και Κατάστασης Δικαστικών Λειτουρ¬ 
γών αντικαθίσταται ως εξής: 

«4. Δεν μπορούν να ορισθούν τακτικά ή αναπληρωματι¬ 
κά μέλη του Συμβουλίου Επιθεώρησης ή επιθεωρητές όσοι 
άσκησαν καθήκοντα στις ίδιες θέσεις κατά τα αμέσως δύο 
(2) προηγούμενα χρόνια.». 

Άρθρο 33 

Αύξηση οργανικών θέσεων 
δικαστικών λειτουργών 
πολιτικής και ποινικής δικαιοσύνης 

Από την 1.12.2017 οι οργανικές θέσεις των δικαστικών 
λειτουργών πολιτικής και ποινικής δικαιοσύνης αυξάνο¬ 
νται ως εξής: 

α) των Αντεισαγγελέων Αρείου Πάγου κατά δύο (2), ορι- 
ζομένου του συνολικού αριθμού αυτών σε είκοσι δύο (22), 

β) των Εισαγγελέων Εφετών κατά δύο (2), οριζομένου 
του συνολικού αριθμού αυτών σε πενήντα (50), 

γ) των Αντεισαγγελέων Εφετών κατά δύο (2), οριζομένου 
του συνολικού αριθμού αυτών σε εκατόν τριάντα επτά (137). 


Άρθρο 34 

Αύξηση οργανικών θέσεων Παρέδρων ΣτΕ 

Από την 1.12.2017 οι οργανικές θέσεις των Παρέδρων 
του Συμβουλίου της Επικράτειας αυξάνονται κατά δύο (2), 
οριζομένου του συνολικού αριθμού αυτών σε πενήντα 
οκτώ (58). 

Άρθρο 35 

Ανακατανομή οργανικών θέσεων 

δικαστικών υπαλλήλων 

1. Ο αριθμός των οργανικών θέσεων των δικαστικών 
υπαλλήλων της κατηγορίας ΥΕ επιμελητών δικαστηρίων 
μειώνεται: 

α) Για τονΤομέα υπαλλήλων των πολιτικών και ποινικών 
δικαστηρίων και των εισαγγελιών, κατά πεντακόσιες ενε¬ 
νήντα μία (591) και ο συνολικός αριθμός τους ορίζεται σε 
χίλιες τριακόσιες τρεις (1.303). 

β) Για τονΤομέα υπαλλήλων των τακτικών διοικητικών 
δικαστηρίων και της Γενικής Επιτροπείας της Επικράτειας 
στα τακτικά διοικητικά δικαστήρια, κατά εκατόν τέσσερις 
(104) και ο συνολικός αριθμός τους ορίζεται σε εκατόν 
τρεις (103). 

2. Ο αριθμός των οργανικών θέσεων των δικαστικών 
υπαλλήλων της κατηγορίας ΔΕ Δακτυλογράφων (ήδη 
Κλάδου ΔΕ Δακτυλογράφων - Χειριστών Ηλεκτρονικών 
Υπολογιστών) μειώνεται: 

α) Για τονΤομέα υπαλλήλων των πολιτικών και ποινικών 
δικαστηρίων και των εισαγγελιών, κατά ενενήντα πέντε 
(95) και ο συνολικός αριθμός τους ορίζεται σε διακόσιες 
επτά (207). 

β) Για τονΤομέα υπαλλήλων των τακτικών διοικητικών 
δικαστηρίων και της Γενικής Επιτροπείας της Επικράτειας 
στα τακτικά διοικητικά δικαστήρια, κατά επτά (7) και ο 
συνολικός αριθμός τους ορίζεται σε εξήντα πέντε (65). 

3. Από τις παραπάνω θέσεις που μειώνονται, μεταφέ- 
ρονται: 

α) ΣτονΤομέα υπαλλήλων του Συμβουλίου της Επικρά¬ 
τειας: 

αα) δέκα (10) θέσεις στον Κλάδο Γραμματέων, του συ¬ 
νολικού αριθμού οργανικών θέσεων του Κλάδου αυτού 
οριζομένου σε εβδομήντα δύο (72), ββ) μία (1) θέση στον 
Κλάδο ΠΕ Πληροφορικής, του συνολικού αριθμού οργανι¬ 
κών θέσεων του Κλάδου αυτού οριζομένου σε έξι (6), γγ) 
μία (1) θέση στον Κλάδο ΤΕ Πληροφορικής και δδ) δύο 
(2) θέσεις στον Κλάδο ΥΕ Φυλάκων, του συνολικού αριθ¬ 
μού οργανικών θέσεων του Κλάδου αυτού οριζομένου 
σε τρεις (3). 

β) ΣτονΤομέα υπαλλήλων των πολιτικών και ποινικών 
δικαστηρίων και των εισαγγελιών: 

αα) πεντακόσιες πενήντα επτά (557) θέσεις στον Κλάδο 
Γραμματέων, του συνολικού αριθμού οργανικών θέσεων 
του Κλάδου αυτού οριζομένου σε πέντε χιλιάδες εννια¬ 
κόσιες είκοσι (5.920), ββ) πέντε (5) θέσεις στον Κλάδο ΠΕ 
Πληροφορικής,του συνολικού αριθμού οργανικών θέσε¬ 
ων του Κλάδου αυτού οριζομένου σε εξήντα οκτώ (68), γγ) 
έξι (6) θέσεις στον ΚλάδοΤΕ Πληροφορικής, του συνολικού 
αριθμού οργανικών θέσεων του Κλάδου αυτού οριζομέ- 
νου σε εξήντα τέσσερις (64) και δδ) τρεις (3) θέσεις στον 
Κλάδο ΥΕ Φυλάκων. 

γ) Στον Τομέα υπαλλήλων των τακτικών διοικητικών 
δικαστηρίων και της Γενικής Επιτροπείας της Επικράτειας 
στα τακτικά διοικητικά δικαστήρια: 

αα) εκατόν δεκαεπτά (117) θέσεις στον Κλάδο Γραμματέ¬ 
ων, του συνολικού αριθμού οργανικών θέσεων του Κλάδου 
αυτού οριζομένου σε οκτακόσιες ένδεκα (811), ββ) εννέα 
(9) θέσεις στον Κλάδο ΤΕ Πληροφορικής. 

δ. ΣτονΤομέα υπαλλήλων του Ελεγκτικού Συνεδρίου και 
της υπηρεσίας του Γενικού Επιτρόπου της Επικράτειας στο 
Ελεγκτικό Συνέδριο: 

αα) δύο (2) θέσεις στον Κλάδο ΠΕ Πληροφορικής, του 
συνολικού αριθμού οργανικών θέσεων του Κλάδου αυτού 
οριζομένου σε εννέα (9), ββ) τρεις (3) θέσεις στον Κλάδο 
ΔΕ Προσωπικού Η/Υ, του συνολικού αριθμού οργανικών 
θέσεων του Κλάδου αυτού οριζομένου σε δεκαεπτά (17) 
και γγ) μία (1) θέση στον Κλάδο ΥΕ Φυλάκων, του συνολι¬ 
κού αριθμού οργανικών θέσεων του Κλάδου αυτού ορι- 
ζομένου σε τρεις (3). 

Άρθρο 36 

Τροποποίηση του ν. 3689/2008 

1. Η περίπτωση α' της παρ. 4 του άρθρου 13 του ν. 3689/ 
2008 (Α' 164) αντικαθίσταται ως εξής: 

«4.α. Ο τελικός βαθμός επιτυχίας κάθε υποψηφίου προ¬ 
κύπτει από το άθροισμα του μέσου όρου της γραπτής δοκι¬ 
μασίας, με ποσοστό αξιολόγησης ογδόντα πέντε τοις εκατό 
(85%) και του μέσου όρου της προφορικής δοκιμασίας, με 
ποσοστό αξιολόγησης δεκαπέντε τοις εκατό (15%).». 

2. Η διάταξη της προηγούμενης παραγράφου δεν κατα¬ 
λαμβάνει τον ΚΔ' Εισαγωγικό Διαγωνισμό. 

Άρθρο 37 

Αύξηση οργανικών θέσεων στην Α.Δ.Α.Ε. 

1. Η παρ. 1 του άρθρου 8 του ν. 3115/2003 (Α' 47) αντι¬ 
καθίσταται ως εξής: 

«1. Για τη στελέχωση της Α.Δ.Α.Ε. συνιστώνται συνολικά 
πενήντα (50) θέσεις, από τις οποίες οι είκοσι τέσσερις (24) 
είναι θέσεις Ειδικού Επιστημονικού Προσωπικού, οι είκοσι 
τρεις (23) θέσεις τακτικού προσωπικού, οι δύο (2) θέσεις 
δικηγόρων παρ' Εφέταις ή παρ' Αρείω Πάγω με έμμισθη 
εντολή και μία (1) θέση Νομικού Συμβούλου.». 

2. Το τελευταίο εδάφιο της παρ. 4 του άρθρου 8 του ν. 
3115/2003 καταργείται. 

3. Οι περιπτώσεις α' και β' της παρ. 5 του άρθρου 8 του 
ν. 3115/2003 αντικαθίστανται ως εξής: 

«5.α) Οι θέσεις του τακτικού προσωπικού κατανέμονται 
κατά κατηγορίες και κλάδους ως εξής: 

αα) Πανεπιστημιακής Εκπαίδευσης (ΠΕ): Κλάδος ΠΕ Δι¬ 
οικητικού - Οικονομικού, θέσεις τέσσερις (4), Κλάδος ΠΕ 
Πληροφορικής, θέση μία (1). 

ββ) Τεχνολογικής Εκπαίδευσης (ΤΕ): Κλάδος ΤΕ Διοικητι¬ 
κού -Λογιστικού, θέσειςτέσσερις (4), Κλάδος ΤΕ Μηχανικών, 
θέσεις πέντε (5), ΚλάδοςΤΕ Πληροφορικής, θέση μία (1). 

γγ) Δευτεροβάθμιας Εκπαίδευσης (ΔΕ): Κλάδος ΔΕ Διοι¬ 
κητικού - Λογιστικού, θέσεις τέσσερις (4), Κλάδος ΔΕ Διοι¬ 
κητικών Γραμματέων, θέσεις δύο (2), Κλάδος ΔΕ Οδηγών, 
θέση μία (1). 

δδ) Υποχρεωτικής Εκπαίδευσης (ΥΕ): Κλάδος ΥΕ Γενικών 
Καθηκόντων, θέση μία (1). 


β) Οι θέσεις του Ειδικού Επιστημονικού Προσωπικού 
κατανέμονται ως εξής: 

αα) Δεκαοκτώ (18) θέσεις διπλωματούχων ηλεκτρολό¬ 
γων μηχανικών και μηχανικών Η/Υ ή ηλεκτρονικών μη¬ 
χανικών ή τηλεπικοινωνιακών μηχανικών ή μηχανικών 
πληροφορικής ή πληροφορικής ή φυσικών. 

ββ) Δύο (2) θέσεις πτυχιούχων Ανωτάτων Εκπαιδευτικών 
Ιδρυμάτων ή αναγνωρισμένων ισότιμων σχολών αλλο¬ 
δαπής, διεθνών ή ευρωπαϊκών σπουδών ή πολιτικών ή 
οικονομικών σπουδών ή οργάνωσης και διοίκησης επι¬ 
χειρήσεων και τέσσερις (4) θέσεις πτυχιούχων νομικής, οι 
οποίες συνεπάγονται την αναστολή άσκησης του δικηγο¬ 
ρικού λειτουργήματος.». 

Άρθρο 38 

Θέματα εξωτερικής φρουράς 

καταστημάτων κράτησης 

1. Οι προθεσμίες που παρατάθηκαν με το άρθρο 89 του 
ν. 4139/2013 (Α' 74) και με την 72831/9.10.2014 (Β' 3242) 
κ.υ.α., παρατείνονται από τη λήξη τους για ακόμη δύο (2) 
έτη. Με κοινή απόφαση των Υπουργών Εσωτερικών, Δι¬ 
καιοσύνης, Διαφάνειας και Ανθρωπίνων Δικαιωμάτων και 
Οικονομικών, οι προθεσμίες του προηγούμενου εδαφίου 
μπορούν να παραταθούν μέχρι δύο (2) ακόμη έτη. 

2. Η παρ. 1 του άρθρου 6 του ν. 3938/2011 (Α' 61) αντι¬ 
καθίσταται ως εξής: 

«1. Χερσαία, πλωτά και εναέρια μεταφορικά μέσα που 
έχουν κατασχεθεί οποτεδήποτε από αστυνομικές ή λι¬ 
μενικές αρχές ως αντικείμενα λαθρεμπορίας, ως μέσα 
μεταφοράς ναρκωτικών ουσιών, λαθρεμπορευμάτων ή 
μεταναστών χωρίς νομιμοποιητικά έγγραφα ή ως μέσα 
παράνομης διακίνησης όπλων ή αρχαιοτήτων, μπορεί να 
διατίθενται στις Υπηρεσίες της Ελληνικής Αστυνομίας ή 
του Λιμενικού Σώματος - Ελληνικής Ακτοφυλακής ή του 
Π υροσβεστικού Σώματος που ενήργησαν την κατάσχεση 
ή σε άλλες Υπηρεσίες του ίδιου Σώματος ή στις υπηρεσίες 
των Καταστημάτων Κράτησης του Υπουργείου Δικαιοσύ¬ 
νης, Διαφάνειας και Ανθρωπίνων Δικαιωμάτων για κάλυψη 
των αναγκών τους, εφόσον παρέλθουν για τα πλωτά μέσα 
τρεις (3) μήνες και για τα χερσαία και εναέρια μέσα έξι 
(6) μήνες από την ημερομηνία κατάσχεσής τους και στο 
διάστημα αυτό δεν έχει εκδοθεί ή δεν έχει καταστεί αμε- 
τάκλητο βούλευμα ή απόφαση του αρμόδιου δικαστηρίου 
για την άρση της κατάσχεσης και την απόδοση των μέσων 
αυτών στους ιδιοκτήτες τους. Για τη διάθεση των μέσων 
του προηγούμενου εδαφίου εκδίδεται αντίστοιχα απόφα¬ 
ση του Υπουργού Εσωτερικών ή του Υπουργού Ναυτιλίας 
και Νησιωτικής Πολιτικής ή του Υπουργού Δικαιοσύνης, 
Διαφάνειας και Ανθρωπίνων Δικαιωμάτων, ύστερα από 
πρόταση του Αρχηγού του Σώματος, στο οποίο ανήκει η 
υπηρεσία που έχει προβεί στην κατάσχεση ή του Γενικού 
Γραμματέα Αντεγκληματικής Πολιτικής του Υπουργείου 
Δικαιοσύνης, Διαφάνειας και Ανθρωπίνων Δικαιωμάτων, 
κατά περίπτωση.». 

Άρθρο 39 

Τροποποίηση του άρθρου 93 του ν. 4129/2013 

Ο τίτλος και η παρ. 1 του άρθρου 93 του ν. 4129/2013 
(Α' 52) αντικαθίστανται ως εξής: 

«Άρθρο 93 

Παραγραφή αξίωσης για αναπλήρωση 
ελλείμματος - Καταστροφή δικαιολογητικών 
και λοιπών εγγράφων - Διαδικασία 

Ι.α. Η αξίωση του δικαιούχου να απαιτήσει την ανα¬ 
πλήρωση του διαχειριστικού ελλείμματος με την έκδοση 
καταλογιστικής πράξης εις βάρος του υποχρέου παρα¬ 
γράφεται μετά την πάροδο δέκα (10) ετών από τη λήξη 
του οικονομικού έτους εντός του οποίου δημιουργήθηκε 
το έλλειμμα. Αν το διαχειριστικό έλλειμμα προήλθε από 
αξιόποινη πράξη για την οποία έχει ασκηθεί ποινική δίωξη 
μέχρι την έναρξη ισχύος του παρόντος, η παραγραφή του 
προηγούμενου εδαφίου αναστέλλεται μέχρι την έκδοση 
αμετάκλητης απόφασης του ποινικού δικαστηρίου επί της 
ασκηθείσας ποινικής δίωξης. 

β. Τα δικαιολογητικά ενταλμάτων πληρωμής και κάθε 
διαχείρισης φυλάσσονται για χρονικό διάστημα δέκα (10) 
ετών, το οποίο, εφόσον εντός του χρόνου αυτού έχουν 
συνταχθεί Φύλλα Μεταβολών και Ελλείψεων και εκκρεμεί 
διαδικασία καταλογισμού, παρατείνεται μέχρι την έκδοση 
αμετάκλητης απόφασης για τη δημοσιονομική διαφορά.». 

Άρθρο 40 

Ποινική ευθύνη ψυχιάτρων, ψυχολόγων 
και κοινωνικών λειτουργών 

Οι ψυχίατροι, ψυχολόγοι και κοινωνικοί λειτουργοί, οι 
οποίοι εργάζονται σε δημόσιες παιδοψυχιατρικές μονά¬ 
δες και ενεργούν στο πλαίσιο δικαστικής ή κοινωνικής 
έρευνας που διεξάγεται από δικαστικό λειτουργό για τη 
διακρίβωση κακοποίησης ανηλίκου, δεν εγκαλούνται 
και δεν ενάγονται για γνώμη που διατύπωσαν κατά την 
άσκηση των καθηκόντων τους, εκτός αν ενήργησαν με 
δόλο ή παραβίασαν το απόρρητο των πληροφοριών και 
στοιχείων που περιήλθαν σε γνώση τους κατά την άσκηση 
των καθηκόντων τους. Η ρύθμιση εφαρμόζεται και στις 
εκκρεμείς υποθέσεις. 

Άρθρο 41 

Τροποποίηση του άρθρου 308Α του Κώδικα 
Ποινικής Δικονομίας 

Η παρ. 1 του άρθρου 308Α του Κώδικα Ποινικής Δικο¬ 
νομίας αντικαθίσταται ως εξής: 

«1. Κατ'εξαίρεση, στις περιπτώσεις των κακουργημά¬ 
των του ν.δ. 86/1969 (Α' 7) και των νόμων 998/1979 (Α' 
289), 2168/1993 (Α' 147), 4174/2013 (Α' 170), 4251/2014 (Α' 
80), 2960/2001 (Α' 265) και 4139/2013 (Α' 74),του εμπρη¬ 
σμού δασών και των άρθρων 374 και 380 του Ποινικού 
Κώδικα, μετά την περάτωση της ανάκρισης, η δικογραφία 
υποβάλλεται από τον Εισαγγελέα Πλημμελειοδικών στον 
Εισαγγελέα Εφετών, ο οποίος, αν κρίνει ότι προκύπτουν 
επαρκείς ενδείξεις για την παραπομπή της υπόθεσης στο 
ακροατήριο και ότι δεν χρειάζεται να συμπληρωθεί η 
ανάκριση, προτείνει στον Πρόεδρο Εφετών να εισαχθεί 
η υπόθεση, μαζί με τα τυχόν συναφή εγκλήματα ανεξαρ¬ 
τήτως βαρύτητας, απευθείας στο ακροατήριο. Το προ¬ 
ηγούμενο εδάφιο εφαρμόζεται και στα κακουργήματα 
των νόμων 2523/1997 (Α' 179), 3386/2005 (Α' 212) και 
3459/2006 (Α' 103), καθώς και σε κάθε άλλη περίπτωση 
στην οποία διτάξεις ειδικών ποινικών νόμων προβλέπουν 


την κατ'εξαίρεση περάτωση της ανάκρισης σύμφωνα με 
τις ρυθμίσεις του παρόντος άρθρου.». 

Άρθρο 42 

Ευρωπαϊκή Διαταγή Δέσμευσης Άογαριασμού 

Εισάγεται «Κεφάλαιο Θ'» στο Βιβλίο Πέμπτο (Ασφαλιστι¬ 
κά Μέτρα) του Κώδικα Πολιτικής Δικονομίας αποτελούμε- 
νο από ένα άρθρο με αριθμό 738Α, ως εξής: 

«ΚΕΦΑΛΑΙΟ Θ' 

ΕΥΡΩΠΑΪΚΗ ΔΙΑΤΑΓΗ 

ΔΕΣΜΕΥΣΗΣ ΛΟΓΑΡΙΑΣΜΟΥ 

Άρθρο 738Α 

1. Αρμόδιος να εκδώσει Ευρωπαϊκή Διαταγή Δέσμευσης 
Λογαριασμού σύμφωνα με τον Κανονισμό 655/2014 είναι 
για απαίτηση της αρμοδιότητας ειρηνοδικείου ο ειρηνο¬ 
δίκης και για κάθε άλλη απαίτηση ο δικαστής του μονο¬ 
μελούς πρωτοδικείου. 

2.0 δικαστής απορρίπτει εν όλω ή εν μέρει την αίτηση: 
α) αν δεν συντρέχουν οι προϋποθέσεις του Κανονισμού 
για την έκδοση της διαταγής, β) αν ο αϊτών δεν υποβά¬ 
λει τα στοιχεία που απαιτούνται σύμφωνα με το άρθρο 
8 του Κανονισμού ή δεν συμπληρώνει ή διορθώνει την 
αίτηση εντός της προθεσμίας που όρισε ο δικαστής. Η 
απορριπτική απόφαση περιέχει συνοπτική αιτιολογία και 
γνωστοποιείται επιμελεία του δικαστηρίου στον αιτούντα. 
Η γνωστοποίηση μπορεί να γίνεται και με ηλεκτρονικό 
μήνυμα στον πληρεξούσιο δικηγόρο του αιτούντος, με 
ηλεκτρονική υπογραφή και ηλεκτρονικό αποδεικτικό πα¬ 
ραλαβής. Κατά της απορριπτικής απόφασης επιτρέπεται 
έφεση εντός τριάντα (30) ημερών από τη γνωστοποίησή 
της. Η έφεση εκδικάζεται από το αρμόδιο κατά τις γενικές 
διατάξεις δικαστήριο κατά τη διαδικασία του άρθρου 11 
του Κανονισμού. 

3. Ο οφειλέτης έχει τα δικαιώματα που προβλέπονται 
στα άρθρα 33 έως 38 του Κανονισμού. Με την επιφύλα¬ 
ξη των διατάξεων του Κανονισμού, για την εκτέλεση της 
Ευρωπαϊκής Διαταγής Δέσμευσης Λογαριασμού εφαρμό¬ 
ζονται οι διατάξεις της αναγκαστικής κατάσχεσης απαιτή¬ 
σεων στα χέρια τρίτου και το πιστωτικό ίδρυμα, εκείνος 
που επέβαλε την κατάσχεση και ο οφειλέτης έχουν όλες 
τις υποχρεώσεις και τα δικαιώματα που προβλέπουν οι 
διατάξεις αυτές. 

4. Αν η διαταγή δέσμευσης έχει εκδοθεί πριν από την 
άσκηση της αγωγής για την κύρια υπόθεση, η αγωγή πρέ¬ 
πει να ασκηθεί εντός τριάντα (30) ημερών από την επίδοση 
της διαταγής στον τρίτο. Αν παρέλθει άπρακτη η προθε¬ 
σμία του προηγούμενου εδαφίου αίρεται αυτοδικαίως η 
δέσμευση, εκτός αν εκείνος που επέβαλε την κατάσχεση 
μέσα στην προθεσμία αυτή επιδώσει διαταγή πληρωμής 
για την ίδια απαίτηση. 

5. Όποιος έχει επιδώσει Ευρωπαϊκή Διαταγή Δέσμευσης 
Λογαριασμού γίνεται, από την τελεσιδικία της απόφασης 
που δέχεται την αγωγή για την κύρια υπόθεση ή από την 
τελεσιδικία της διαταγής πληρωμής που επιδικάζει την 
ίδια απαίτηση, δικαιούχος ολόκληρης της απαίτησης ή 
μέρους της, ανάλογα με το περιεχόμενο της απόφασης ή 
της διαταγής πληρωμής. 

6. Η ευθύνη του δανειστή που έχει επιτύχει την έκδοση 
Ευρωπαϊκής Διαταγής Δέσμευσης Λογαριασμού για τη 
ζημία που προξενήθηκε στον οφειλέτη διέπεται από τις 
διατάξεις των παραγράφων 1 και 2 του άρθρου 13 του 
Κανονισμού. Το άρθρο 703 εφαρμόζεται ανάλογα.». 

Άρθρο 43 

Τροποποίηση του ν. 4170/2013 

Στο άρθρο 62 του ν. 4170/2013 (Α' 163) προστίθεται 
παράγραφος 10 ως εξής: 

«10. Το Σύστημα Μητρώων Τραπεζικών Λογαριασμών 
και Λογαριασμών Πληρωμών της παραγράφου 1 του πα¬ 
ρόντος άρθρου παρέχει τις προβλεπόμενες στον Κανονι¬ 
σμό (ΕΕ) 655/2014 πληροφορίες προς τα αρμόδια δικαστή¬ 
ρια κρατών - μελών της Ευρωπαϊκής Ένωσης, στα οποία 
εκκρεμεί αίτηση για την έκδοση Ευρωπαϊκής Διαταγής 
Δέσμευσης Λογαριασμού κατά φυσικού ή νομικού προ¬ 
σώπου που φέρεται να τηρεί τραπεζικό λογαριασμό σε 
πιστωτικό ίδρυμα της ημεδαπής.». 

Άρθρο 44 

Οι αποδοχές, οι οποίες καταβλήθηκαν προς το προσω¬ 
πικό του ΟΠΕΚΕΠΕ δυνάμει της απόφασης του Διοικη¬ 
τικού Συμβουλίου του ΟΠΕΚΕΠΕ που λήφθηκε κατά την 
191/21.1.2015 συνεδρίασή του (θέμα 11ο) και δυνάμει 
της σχετικής εντολής πληρωμής με αριθμ. 21351 /9.2.2015, 
καταβλήθηκαν νόμιμα. 

Άρθρο 45 

Ρυθμίσεις για την καταβολή του εφάπαξ 

βοηθήματος από τους Ειδικούς Λογαριασμούς 

Αλληλοβοήθειας των Μετοχικών Ταμείων 

Στρατού, Ναυτικού και Αεροπορίας 

1. Οι παράγραφοι 1 και 2 του άρθρου 17 του ν.δ. 398/ 
1974 (Α' 116) αντικαθίστανται από την 1.1.2017, ως εξής: 

«1. Για τον προσδιορισμό του ύψους του εφάπαξ βοη¬ 
θήματος που χορηγείται στους μετόχους που εξέρχονται 
από την υπηρεσία αθροιστικά, σύμφωνα με τις διατάξεις 
της παρ. 9 του άρθρου 35 του ν. 4387/2016 (Α'85), ισχύουν 
τα εξής: 

α. Για χρόνο μετοχικής σχέσης έως τις 31.12.2014, το 
ύψος του βοηθήματος προκύπτει από τον πολλαπλασια¬ 
σμό των ετών συμμετοχής τους στον Ειδικό Λογαριασμό 
επί του αθροίσματος του βασικού μισθού του μισθολο- 
γικού κλιμακίου στο οποίο είναι ενταγμένοι και του επι¬ 
δόματος ιδιαίτερων συνθηκών εργασίας που λαμβάνουν 
κατά την ημερομηνία εξόδου τους από την υπηρεσία, 
προσαυξημένου με το ποσό των εκατόν εβδομήντα έξι 
(176) ευρώ. Στο άθροισμα του προηγούμενου εδαφίου 
το επίδομα ιδιαίτερων συνθηκών εργασίας λαμβάνεται 
υπόψη με τη μέγιστη προσαύξηση που έλαβαν οι μέτοχοι 
κατά τα έτη συμμετοχής τους στον Ειδικό Λογαριασμό. 
Χρόνος συμμετοχής στον Ειδικό Λογαριασμό μικρότερος 
του έτους προσμετράται αναλόγως των μηνών συμμετο¬ 
χής στο έτος αυτό. Για την εφαρμογή του προηγούμενου 
εδαφίου τυχόν χρόνος συμμετοχής ίσος ή μεγαλύτερος 
των δεκαπέντε (15) ημερών λογίζεται ως πλήρης μήνας, 
ενώ τυχόν χρόνος συμμετοχής μικρότερος των δεκαπέντε 
(15) ημερών δεν υπολογίζεται. 


β. Για χρόνο μετοχικής σχέσης από την 1.1.2015 και εξής, 
το ύψος του βοηθήματος υπολογίζεται, σύμφωνα με την 
τεχνική βάση διανεμητικού συστήματος προκαθορισμέ¬ 
νων εισφορών με νοητή κεφαλαιοποίηση κατά το μαθη¬ 
ματικό τύπο της περίπτωσης γ' της παρ. 4 του άρθρου 35 
του ν. 4387/2016. 

2. Με απόφαση του Υπουργού ΕθνικήςΆμυνας που εκδί- 
δεται κατόπιν εισήγησης της οικείας Διοικούσας Επιτροπής 
το ύψος του βοηθήματος που υπολογίζεται σύμφωνα με 
την περίπτωση α' της παραγράφου 1 μπορεί να περιορί¬ 
ζεται αναλόγως της οικονομικής κατάστασης του Ειδικού 
Λογαριασμού.». 

2. Ηπρώτηπερίοδοςτηςπαρ.4τουάρθρου17τουν.δ.398/ 
1974 αντικαθίσταται από την 1.1.2017, ως εξής: 

«Για μετόχους που αποβιώνουν, φονεύονται ή εξαφανί¬ 
ζονται σε πολεμική περίοδο ή σε διατεταγμένη υπηρεσία 
σε ειρηνική περίοδο και δεν έχουν συμπληρώσει εικοσι- 
πενταετή συμμετοχή στον οικείο Ειδικό Λογαριασμό, το 
εφάπαξ βοήθημα που υπολογίζεται σύμφωνα με την πε¬ 
ρίπτωση α' της παραγράφου 1 προσαυξάνεται ως εξής:». 

3. Η πρώτη περίοδος της παρ.6 του άρθρου 17 του 
ν.δ.398/1974 αντικαθίσταται από την 1.1.2017, ως εξής: 

«Για μετόχους, οι οποίοι πριν από τη συμπλήρωση εικο¬ 
σαετούς συμμετοχής στον οικείο Ειδικό Λογαριασμό εξέρ¬ 
χονται από το στράτευμα λόγω σωματικής ανικανότητας 
ή πεθαίνουν σε μη διατεταγμένη υπηρεσία, το βοήθημα 
που υπολογίζεται, σύμφωνα με την περίπτωση α' της πα¬ 
ραγράφου 1 προσαυξάνεται ως εξής:». 

4. Εκκρεμείς αιτήσεις χορήγησης εφάπαξ βοηθήματος 
των μετόχων των Ειδικών Λογαριασμών Αλληλοβοήθειας 
των ΜετοχικώνΤαμείων Στρατού, Ναυτικού και Αεροπορί¬ 
ας που εξήλθαν απάτην Υπηρεσία έως τις 31.12.2016, σε 
όποιο στάδιο διοικητικής διαδικασίας και αν ευρίσκονται 
κατά την έναρξη ισχύος του παρόντος, εξετάζονται ως 
προς τον τρόπο υπολογισμού του βοηθήματος με βάση 
τις διατάξεις που ίσχυαν κατά τις 31.12.2016. 

5. Εφόσον απάτην 1.1.2017 έως την έναρξη ισχύος του 
παρόντος έχουν καταβληθεί εφάπαξ βοηθήματα σε με¬ 
τόχους των Ειδικών Λογαριασμών Αλληλοβοήθειας των 
ΜετοχικώνΤαμείων Στρατού, Ναυτικού και Αεροπορίας 
που εξήλθαν από την Υπηρεσία μετά την 1.1.2017, το ύψος 
των βοηθημάτων αυτών επανυπολογίζεται, σύμφωνα με 
την παρ.1 του άρθρου 17 του ν.δ. 398/1974, όπως αντικα¬ 
θίσταται με την παράγραφο 1 του παρόντος. Αν το ύψος 
των καταβληθέντων βοηθημάτων υπερβαίνει το ποσό που 
προκύπτει μετά τον ως άνω επανυπολογισμό, η χρηματική 
διαφορά επιστρέφεται ατόκως στους Ειδικούς Λογαρια¬ 
σμούς, ενώ, σε περίπτωση που υπολείπεται, η χρηματική 
διαφορά καταβάλλεται ατόκως στους δικαιούχους. 

6. Το άρθρο 13 του ν.δ. 398/1974 αντικαθίσταται, ως 

εξής: 

«Άρθρο 13 

Εκούσια λύση μετοχικής σχέσης 

Μέτοχοι των Ειδικών Λογαριασμών Αλληλοβοήθειας 
των ΜετοχικώνΤαμείων Στρατού, Ναυτικού και Αεροπορί¬ 
ας που συμπλήρωσαν τριάντα πέντε (35) έτη συμμετοχής 
μπορούν να ζητήσουν την καταβολή του νόμιμου βοηθή¬ 
ματος και πριν την έξοδό τους από το στράτευμα, οπότε ο 

μέτοχος μπορεί με αίτησή του να ζητήσει τη διακοπή της 
μετοχικής σχέσης ή τη διατήρησή της μέχρι την οριστική 
έξοδό του από το στράτευμα. Στην περίπτωση διακοπής 
της μετοχικής σχέσης διαγράφεται από μέτοχος, παύει 
η υποχρέωσή του για καταβολή εισφοράς και εξομοιώ¬ 
νεται με τους εξελθόντες οριστικά της υπηρεσίας. Στην 
περίπτωση διατήρησης της μετοχικής σχέσης το ποσό 
του καταβληθέντος εφάπαξ βοηθήματος δεν θεωρείται 
προκαταβολή κατά την έννοια του άρθρου 18 και ως εκ 
τούτου δεν εφαρμόζονται οι διατάξεις της παραγράφου 
4 του άρθρου 18.». 

7. Οι διατάξεις του άρθρου 13 του ν.δ. 398/1974, όπως 
τροποποιείται με την παράγραφο 6, εφαρμόζονται και για 
τους μετόχους που κατά την έναρξη ισχύος του παρόντος 
έχουν αιτηθεί ή έχουν λάβει το δικαιούμενο εφάπαξ βο¬ 
ήθημα λόγω συμπλήρωσης τριάντα πέντε (35) ετών συμ¬ 
μετοχής στον Ειδικό Λογαριασμό Αλληλοβοήθειας και η 
μετοχική τους σχέση συνεχίζεται έως την οριστική τους 
έξοδο από το στράτευμα. Ο μη εντοκισμός των ληφθέ- 
ντων εφάπαξ βοηθημάτων του προηγούμενου εδαφίου 
ανατρέχει στην ημερομηνία χορήγησής τους. 

8. Η παρ.9 του άρθρου 17 του ν.δ. 398/1974 που προ¬ 
στέθηκε με την παρ.2 του άρθρου 33 του ν. 2109/1992 
(Α'205), καταργήθηκε με το άρθρο 39 του ν. 3648/2008 
(Α'38) και επανήλθε σε ισχύ με την παρ.7 του άρθρου 44 
του ν. 3731/2008 (Α'263), καταργείται. 

Άρθρο 46 

Τροποποίηση του ν. 1249/1982 

1 .α. Το τρίτο εδάφιο της παρ. 1 του άρθρου 41 του ν. 
1249/1982 (Α'43) αντικαθίσταται ως εξής: 

«Οι τιμές εκκίνησης και οι συντελεστές αυξομείωσής 
τους καθορίζονται με αποφάσεις του Υπουργού Οικονομι¬ 
κών, μετά από εισήγηση των Επιτροπών των παραγράφων 
1Α ή 1Β του παρόντος άρθρου, κατά περίπτωση, λαμβάνο- 
ντας υπόψη και τη γνώμη του αρμόδιου δημοτικού συμ¬ 
βουλίου, σύμφωνα με τα προβλεπόμενα στην παρ. 4 του 
άρθρου 261 του ν. 3852/2010 (Α'87).». 

β.Το τέταρτο εδάφιο της παραγράφου 1 του ιδίου άρ¬ 
θρου, το οποίο προστέθηκε με την παρ. 18 του άρθρου 
14 του ν. 1882/1990 (Α'43), καταργείται. 

2. Μετά την παρ. 1 του άρθρου 41 του ν. 1249/1982, 
προστίθενται παράγραφοι 1 Α, 1Β και 1Γ ως εξής: 

«ΙΑ. Σε κάθε Περιφερειακή Ενότητα συστήνεται επτα- 
μελής Πρωτοβάθμια Επιτροπή η οποία αποτελείται από 
έναν υπάλληλο της αρμόδιας Κτηματικής Υπηρεσίας της 
Γενικής Γραμματείας Δημόσιας Περιουσίαςτου Υπουργεί¬ 
ου Οικονομικών, έναν υπάλληλο της Ανεξάρτητης Αρχής 
Δημοσίων Εσόδων (Α.Α.Δ.Ε.), έναν μηχανικό της Υπηρεσίας 
Δόμησης του δήμου, στην περιφέρεια του οποίου βρί¬ 
σκονται τα ακίνητα, έναν εκπρόσωπο της Συντονιστικής 
Επιτροπής Συμβολαιογραφικών Συλλόγων Ελλάδας, έναν 
εκπρόσωπο της εταιρείας «Εθνικό Κτηματολόγιο και Χαρ¬ 
τογράφηση Α.Ε.» (Ε.Κ.Χ.Α. Α.Ε.), έναν εκπρόσωπο της Ελλη¬ 
νικής ΈνωσηςΤραπεζών και έναν πιστοποιημένο εκτιμητή, 
εγγεγραμμένο στο Μητρώο Πιστοποιημένων Εκτιμητών 
στο πεδίο των ακινήτων του Υπουργείου Οικονομικών, ως 
μέλη, με τους αναπληρωτές τους. Οι Επιτροπές συγκρο¬ 
τούνται με απόφαση του Υπουργού Οικονομικών, μετά 
από πρόταση των αρμόδιων φορέων. 


Καθήκοντα εισηγητή ασκεί ο πιστοποιημένος εκτιμητής. 

Ως παρατηρητής στις συνεδριάσεις των Επιτροπών πα- 
ρίσταται εκπρόσωπος του οικείου δήμου, ο οποίος μετα¬ 
φέρει στην Επιτροπή την άποψη του δημοτικού συμβου¬ 
λίου, σύμφωνα με τα προβλεπόμενα στο τρίτο εδάφιο της 
παραγράφου 1 του παρόντος άρθρου και την παρ. 4 του 
άρθρου 261 του ν. 3852/2010. 

Οι Επιτροπές δύνανται να ζητούν τη συνδρομή οποιοσ¬ 
δήποτε άλλου φορέα ή προσώπου, με εμπειρία και ειδικές 
γνώσεις πολεοδομίας, τοπογραφίας, οικοδομικών κατα¬ 
σκευών, γεωπονίας ή δασολογίας για την ολοκλήρωση 
του έργου τους. 

Οι Επιτροπές δύνανται να ζητούν τη χορήγηση μη προ- 
σωποποιημένων στοιχείων από το Τεχνικό Επιμελητήριο 
Ελλάδος, την Τράπεζα της Ελλάδος, την Ελληνική Ένω¬ 
ση Τραπεζών και τις αρμόδιες Υπηρεσίες της Α.Α.Δ.Ε., τα 
οποία παρέχονται υποχρεωτικώς, χωρίς την επίκληση 
απορρήτου. Τα μέλη των Επιτροπών και οι εμπειρογνώ¬ 
μονες που λαμβάνουν γνώση των ανωτέρω στοιχείων 
κατά την εκτέλεση των καθηκόντων τους υποχρεούνται 
να τηρούν απόλυτη εχεμύθεια. 

1Β. Συστήνεται Τριμελής Δευτεροβάθμια Επιτροπή η 
οποία εισηγείται τις τιμές εκκίνησης σε περίπτωση αδυ¬ 
ναμίας ασφαλούς προσδιορισμού τους από την αρμόδια 
Επιτροπή της παραγράφου ΙΑ του παρόντος άρθρου. Η 
Δευτεροβάθμια Επιτροπή συγκροτείται με απόφαση του 
Υπουργού Οικονομικών και αποτελείται από έναν Πάρε- 
δρο του Νομικού Συμβουλίου του Κράτους ως Πρόεδρο, 
με τον αναπληρωτή του, που προτείνονται από τον Πρό¬ 
εδρο του Νομικού Συμβουλίου του Κράτους και τον Προϊ¬ 
στάμενο της Διεύθυνσης Τεχνικών Υπηρεσιών της Γενικής 
Γραμματείας Δημόσιας Περιουσίας του Υπουργείου Οικο¬ 
νομικών και τον Π ροϊστάμενο της Διεύθυνσης Εφαρμογής 
Φορολογίας Κεφαλαίου και Περιουσιολογίου της Α.Α.Δ.Ε., 
ως μέλη, με τους αναπληρωτές τους. 

Με απόφαση του Υπουργού Οικονομικών, ύστερα από 
εισήγηση τηςΤριμελούς Δευτεροβάθμιας Επιτροπής δύνα- 
ται να συσταθεί επιστημονική επιτροπή με εμπειρογνώμο¬ 
νες - εκπροσώπους του Συλλόγου Εκτιμητών Ελλάδος της 
Τράπεζας της Ελλάδος, της ΕΛΣΤΑΤ, της εταιρείας Ε.Κ.Χ.Α. 
Α.Ε. και της Ελληνικής Ένωσης Τραπεζών, προκειμένου 
να επικουρεί την Τριμελή Δευτεροβάθμια Επιτροπή στο 
έργο της. 

1 Γ. Με απόφαση του Υπουργού Οικονομικών ρυθμίζεται 
κάθε ειδικότερο ζήτημα, σχετικό με τη συγκρότηση, τον 
τρόπο και τη μεθοδολογία λειτουργίας των Επιτροπών των 
δύο προηγούμενων παραγράφων, τις περιπτώσεις κατά 
τις οποίες επιλαμβάνεται η Επιτροπή της παραγράφου 
1 Β., την τεκμηρίωση και διατύπωση των εισηγήσεων, το 
χρόνο ολοκλήρωσης του έργου τους, την αποζημίωση των 
ειδικών εισηγητών και κάθε άλλη αναγκαία λεπτομέρεια.». 

3. Κατά παρέκκλιση των διατάξεων της παρ. 1 του άρ¬ 
θρου 41 του ν.1249/1982, όπως τροποποιείται με την πα¬ 
ράγραφο 1 του παρόντος άρθρου, οι τιμές εκκίνησης που 
προβλέπονται στις παραγράφους 1 και 2 του άρθρου 1 της 
με αριθμ. 1067780/82/Γ0013/9.6.1994 (Β' 549) απόφασης 
του Υπουργού Οικονομικών καθορίζονται με ειδική διαδι¬ 
κασία, η οποία θα εφαρμοστεί άπαξ μετά τη δημοσίευση 
του παρόντος, ως εξής: 

Με απόφαση του Υπουργού Οικονομικών η σύνταξη 
εισήγησης για τον καθορισμό των τιμών εκκίνησης ανα¬ 
τίθεται σε πιστοποιημένους εκτιμητές εγγεγραμμένους 
στο Μητρώο Πιστοποιημένων Εκτιμητών στο πεδίο των 
ακινήτων του Υπουργείου Οικονομικών. 

Η απόφαση του προηγούμενου εδαφίου εκδίδεται κατό¬ 
πιν δημόσιας πρόσκλησης εκδήλωσης ενδιαφέροντος του 
Γενικού Γραμματέα Δημόσιας Περιουσίαςτου Υπουργείου 
Οικονομικών η οποία αναρτάται στη Διαύγεια και στην 
οποία περιγράφεται το έργο, η διαδικασία για την εκδή¬ 
λωση ενδιαφέροντος, ο τρόπος επιλογής των εκτιμητών, 
η αμοιβή τους και κάθε άλλη αναγκαία λεπτομέρεια. 

Οι εισηγήσειςτων εκτιμητών κατατίθενται ηλεκτρονικά σε 
βάση δεδομένων που τηρείται στη Γενική Γραμματεία Πλη¬ 
ροφοριακών Συστημάτων του Υπουργείου Οικονομικών. 

Στην ίδια βάση δεδομένων δύνανται να υποβάλονται 
αντίστοιχα διαθέσιμα δεδομένα από τραπεζικά ιδρύματα, 
προς το σκοπό εκτέλεσης διασταυρώσεων. 

Σε περίπτωση αδυναμίας ασφαλούς προσδιορισμού των 
τιμών εκκίνησης με βάση τα ανωτέρω στοιχεία, αρμόδια να 
εισηγηθεί τις τιμές εκκίνησης καθίσταται η Δευτεροβάθμια 
Τριμελής Επιτροπή της παραγράφου 1Β. του άρθρου 41 
του ν. 1249/1982 που προστίθεται με την παράγραφο 2 
του παρόντος άρθρου. 

Με απόφαση του Υπουργού Οικονομικών καθορίζονται 
οι ειδικότερες λεπτομέρειες για την εφαρμογή της παρού¬ 
σας παραγράφου. 

Άρθρο 47 

Τροποποιήσεις διατάξεων 
του ν. 4369/2016 (Α'33) 

1. Στην περίπτωση α' της παρ. 1 του άρθρου 2 του 
ν. 4369/2016, όπως ισχύει, προστίθεται υποπερίπτωση 
εε', ως ακολούθως: 

«εε) Οι πτυχιούχοι προγραμμάτων σπουδών ενιαίας 
και αδιάσπαστης πενταετούς, τουλάχιστον, φοίτησηςτων 
Ανώτατων Εκπαιδευτικών Ιδρυμάτων (Α.Ε.Ι.) της ημεδαπής 
ή ομοταγών Ιδρυμάτων της αλλοδαπής.». 

2. Το τρίτο εδάφιοτηςπαρ. 1 του άρθρου 7του ν. 4369/ 
2016, όπως ισχύει, αντικαθίσταται από τότε που ίσχυσε 
ως ακολούθως: 

«Δικαίωμα υποβολής αίτησης έχουν μέλη του Μητρώου 
του άρθρου 1, καθώς και υποψήφιοι που δεν υπηρετούν 
στο δημόσιο τομέα ή υπηρετούν στο δημόσιο τομέα με 
σχέση άλλη από τη σχέση τακτικού μόνιμου υπαλλήλου ή 
υπαλλήλου με σχέση εργασίας ιδιωτικού δικαίου αορίστου 
χρόνου (Ι.Δ.Α.Χ.).». 

3. Στο τέλος της παρ. 3 του άρθρου 11 του ν. 4369/2016, 
όπως ισχύει, προστίθεται εδάφιο ως ακολούθως: 

«Ειδικά για τις περιπτώσεις υποψηφίων που δεν υπηρε¬ 
τούν στο δημόσιο τομέα ή υπηρετούν στο δημόσιο τομέα 
με σχέση άλλη από τη σχέση τακτικού μόνιμου υπαλλήλου 
ή υπαλλήλου με σχέση εργασίας ιδιωτικού δικαίου αορί¬ 
στου χρόνου (Ι.Δ.Α.Χ.), ισχύουν τα προσόντα και κωλύματα 
διορισμού που αναφέρονται στα άρθρα 4 έως και 10 του 
Κεφαλαίου Α'του Μέρους Α'του Κώδικα Κατάστασης Δη¬ 
μοσίων Πολιτικών Διοικητικών Υπαλλήλων και Υπαλλήλων 
Ν.Π.Δ.Δ. (ν. 3528/2007, Α'26), όπως έχει τροποποιηθεί και 
ισχύει.». 


4. Το τελευταίο εδάφιο της περίπτωσης γ' της παρ. 1 του 
άρθρου 30 του ν. 4369/2016, όπως ισχύει, καταργείται. 

5. Η παρ. 4 του άρθρου 30 του ν. 4369/2016 (Α'33), όπως 
ισχύει, αντικαθίσταται ως ακολούθως: 

«4. Κατά την πρώτη εφαρμογή του νόμου δεν ισχύουν 
οι χρονικοί περιορισμοί που αφορούν την έκδοση προ¬ 
κήρυξης θέσεων προϊσταμένων οργανικών μονάδων της 
περίπτωσης β' της παραγράφου 7, καθώς και της περί¬ 
πτωσης β' της παραγράφου 8 του άρθρου 86 του Κώδικα 
Κατάστασης Δημοσίων Πολιτικών Διοικητικών Υπαλλήλων 
και Υπαλλήλων Ν.Π.Δ.Δ. (ν. 3528/2007, Α' 26). Η επιλογή 
και τοποθέτηση των προϊσταμένων οργανικών μονάδων, 
τηρούμενων των όσων ορίζονται στην περίπτωση δ' της 
παραγράφου 7 και στην περίπτωση δ' της παραγράφου 
8 του άρθρου 86 του παραπάνω νόμου, διενεργείται ως 
ακολούθως. Κατά την πρώτη εφαρμογή του παρόντος 
συστήματος επιλογής προϊσταμένων, αρχικά εκδίδονται 
οι προκηρύξεις για τις θέσεις προϊσταμένων Γενικών Δι¬ 
ευθύνσεων και η διαδικασία επιλογής και τοποθέτησής 
τους ολοκληρώνεται εντός τριών (3) μηνών. Εν συνεχεία, 
η επιλογή και τοποθέτηση προϊσταμένων Διευθύνσεων 
ολοκληρώνεται το αργότερο εντός τριών (3) μηνών από 
την τοποθέτηση των προϊσταμένων Γενικών Διευθύνσεων. 
Κατόπιν, η επιλογή και τοποθέτηση των προϊσταμένων 
Τμημάτων ολοκληρώνεται εντός τριών (3) μηνών από την 
τοποθέτηση των προϊσταμένων Διευθύνσεων.». 

Άρθρο 48 

Τροποποιήσεις διατάξεων 

του Κώδικα Κατάστασης Δημοσίων 

Πολιτικών Διοικητικών Υπαλλήλων 

και Υπαλλήλων Ν.Π.Δ.Δ. (ν. 3528/2007, Α' 26) 

1. Στο τέλος της παραγράφου 1 του άρθρου 86 του Κώ¬ 
δικα Κατάστασης Δημοσίων Πολιτικών Διοικητικών Υπαλ¬ 
λήλων και Υπαλλήλων Ν.Π.Δ.Δ. (ν. 3528/2007), όπως ισχύει, 
προστίθεται εδάφιο ως ακολούθως: 

«Με όμοια απόφαση μπορούν να συνιστώνται στο 
Υπουργείο Διοικητικής Ανασυγκρότησης περισσότερα 
ΕΙ.Σ.Ε.Π. με τη συγκρότηση που ορίζεται στην παρούσα 
παράγραφο, καθώς και να καθορίζεται η κατανομή των 
αρμοδιοτήτων τους.». 

2. Η περίπτωση δ' των παραγράφων 7 και 8 του άρθρου 
86 του Κώδικα Κατάστασης Δημοσίων Πολιτικών Διοικη¬ 
τικών Υπαλλήλων και Υπαλλήλων Ν.Π.Δ.Δ. (ν. 3528/2007), 
όπως ισχύει, αντικαθίσταται ως ακολούθως: 

«δ) Η αίτηση υποψηφιότητας συνοδεύεται από αναλυ¬ 
τικό βιογραφικό σημείωμα που συντάσσεται με ευθύνη 
του υποψηφίου και επέχει θέση υπεύθυνης δήλωσης. Η 
προθεσμία υποβολής των αιτήσεων ορίζεται σε δεκαπέ¬ 
ντε (15) ημέρες και ξεκινά πέντε (5) ημέρες μετά τη δη¬ 
μοσίευση της οικείας προκήρυξης. Σε περίπτωση αναντι- 
στοιχίας των όσων υπεύθυνα δηλώνει ο υποψήφιος στην 
αίτηση υποψηφιότητας και στο βιογραφικό σημείωμα με 
όσα τηρούνται στο προσωπικό Μητρώο του υπαλλήλου 
και στο αρχείο της Υπηρεσίας, λαμβάνονται υπόψη όσα 
βεβαιώνει η οικεία Διεύθυνση Προσωπικού, αφού προη¬ 
γουμένως έχει καλέσει τον υποψήφιο για την προσκόμιση 
των επιπλέον εκείνων στοιχείων που υπεύθυνα δηλώνει 
ότι κατέχει. Η ανωτέρω διαδικασία βεβαίωσης των στοι- 

χείων της αίτησης υποψηφιότητας και του βιογραφικού 
σημειώματος του υπαλλήλου από τις οικείες Διευθύνσεις 
Προσωπικού γίνεται εντός αποκλειστικής προθεσμίας 
δέκα (10) ημερών μετά το πέρας της προθεσμίας υποβο¬ 
λής των αιτήσεων. Η βεβαίωση στοιχείων κοινοποιείται 
στον υποψήφιο προκειμένου να υποβάλει ένσταση εντός 
αποκλειστικής προθεσμίας πέντε (5) ημερών. Η ένσταση 
εξετάζεται εντός αποκλειστικής προθεσμίας (5) ημερών. 
Κατόπιν, όλα τα ανωτέρω στοιχεία, καθώς και τα αντίγρα¬ 
φα των επικαλούμενων στοιχείων στη βεβαίωση και το 
βιογραφικό σημείωμα του υποψηφίου που τηρούνται στο 
προσωπικό του μητρώο, αποστέλλονται αμελλητί στο αρ¬ 
μόδιο Συμβούλιο επιλογής.». 

3. Η περίπτωση στ' της παραγράφου 7 του άρθρου 86 
του Κώδικα Κατάστασης Δημοσίων Πολιτικών Διοικητικών 
Υπαλλήλων και Υπαλλήλων Ν.Π.Δ.Δ. (ν. 3528/2007), όπως 
ισχύει, αντικαθίσταται ως ακολούθως: 

«στ) Το ΕΙ.Σ.Ε.Π. μοριοδοτεί κάθε υποψήφιο σύμφωνα 
με τα οριζόμενα στο άρθρο 85. Στη συνέχεια το ΕΙ.Σ.Ε.Π. 
καταρτίζει πίνακα κατάταξης κατά φθίνουσα σειρά βαθ¬ 
μολογίας για κάθε προκηρυσσόμενη θέση. Στη διαδικασία 
της δομημένης συνέντευξης καλούνται οι επτά (7) πρώτοι 
υποψήφιοι εκάστου πίνακα κατάταξης. Για τη διενέργεια 
της δομημένης συνέντευξης κάθε υποψήφιος καλείται 
χωριστά. Η διαδικασία ολοκληρώνεται με την τοποθέτη¬ 
ση του επικρατέστερου υποψηφίου στην οικεία θέση με 
απόφαση του αρμόδιου Υπουργού ή του αρμόδιου για 
την τοποθέτηση οργάνου.». 

4. Η περίπτωση στ' της παραγράφου 8 του άρθρου 86 
του Κώδικα Κατάστασης Δημοσίων Πολιτικών Διοικητικών 
Υπαλλήλων και Υπαλλήλων Ν.Π.Δ.Δ. (ν. 3528/2007), όπως 
ισχύει, αντικαθίσταται ως ακολούθως: 

«στ) Το Σ.Ε.Π. ή το Υπηρεσιακό Συμβούλιο μοριοδοτεί 
κάθε υποψήφιο με βάση τις ομάδες κριτηρίων α' έως γ' 
της παραγράφου 1 του άρθρου 85 και σύμφωνα με όσα 
ορίζονται στο ίδιο άρθρο. Στη συνέχεια το Σ.Ε.Π. ή το Υπη¬ 
ρεσιακό Συμβούλιο με βάση την ως άνω μοριοδότηση 
καταρτίζει πίνακα κατάταξης για κάθε προκηρυσσόμενη 
θέση κατά φθίνουσα σειρά βαθμολογίας. Ακολουθεί η δι¬ 
εξαγωγή της δομημένης συνέντευξης της περίπτωσης δ' 
της παραγράφου 3 του άρθρου 85 από το Σ.Ε.Π.. Στη συνέ¬ 
ντευξη καλούνται οι επτά (7) πρώτοι υποψήφιοι εκάστου 
πίνακα κατάταξης. Αφού γίνει η μοριοδότηση με βάση και 
το κριτήριο της δομημένης συνέντευξης, εξάγεται η τελική 
βαθμολογία σύμφωνα με την παράγραφο 4 του άρθρου 
85 και καταρτίζονται οι πίνακες κατάταξης.». 

5. Το πρώτο εδάφιο της παραγράφου 9 του άρθρου 86 
του Κώδικα Κατάστασης Δημοσίων Πολιτικών Διοικητικών 
Υπαλλήλων και Υπαλλήλων Ν.Π.Δ.Δ. (ν. 3528/2007), όπως 
ισχύει, αντικαθίσταται ως ακολούθως: 

«9. Όσοι επιλέγονται από το ΕΙ.Σ.Ε.Π., τα Σ.Ε.Π. και τα 
Υπηρεσιακά Συμβούλια τοποθετούνται, με απόφαση του 
οικείου οργάνου η οποία εκδίδεται το αργότερο μέσα σε 
δέκα (10) ημέρες από τη γνωστοποίηση της επιλογής τους, 
προϊστάμενοι σε αντίστοιχου επιπέδου οργανικές μονάδες 
για θητεία τριών (3) ετών.». 

6. Οι παράγραφοι 3 και 4 του παρόντος εφαρμόζονται 
και σε εκκρεμείς, κατά την έναρξη ισχύος του παρόντος, 
διαδικασίες επιλογής και τοποθέτησης προϊσταμένων για 


τις οποίες δεν έχει ακόμη πραγματοποιηθεί η πρώτη συ¬ 
νεδρίαση του αρμοδίου συλλογικού οργάνου. 

Άρθρο 49 

Τροποποίηση του άρθρου 72 

του Κώδικα Φορολογικής Διαδικασίας 

1. Η παρ. 17 του άρθρου 72 του ν. 4174/2013 (Α' 170) 
αντικαθίσταται ως εξής: 

«17. Για πράξεις διορθωτικού προσδιορισμού φόρου 
που αφορούν εν γένει φορολογικές υποχρεώσεις, χρή¬ 
σεις, περιόδους ή υποθέσεις έως και τις 31.12.2013 επι¬ 
βάλλεται, αντί του πρόσθετου φόρου του άρθρου 1 του 
ν. 2523/1997, πρόστιμο που ισούται με το άθροισμα του 
προστίμου των άρθρων 58, 58Α παράγραφος 2 ή 59 του 
παρόντος κατά περίπτωση, πλέον του τόκου του άρθρου 
53 του παρόντος, ο οποίος υπολογίζεται από την 1.1.2014 
και μέχρι την έκδοση του εκτελεστού τίτλου, εφόσον αυτό 
συνεπάγεται επιεικέστερη μεταχείριση του φορολογού¬ 
μενου. Σε κάθε περίπτωση, μετά την απόκτηση του εκτε¬ 
λεστού τίτλου εφαρμόζονται οι διατάξεις του άρθρου 53 
του Κώδικα Φορολογικής Διαδικασίας.». 

2. Οι διατάξεις της παρ. 17 του άρθρου 72 του ν. 
4174/2013, όπως αντικαθίστανται με την παράγραφο 1 
του παρόντος, εφαρμόζονται και επί εκκρεμών, κατά την 
έναρξη ισχύος του παρόντος, υποθέσεων. Ως εκκρεμείς 
υποθέσεις νοούνται οι υποθέσεις που εκκρεμούν ενώπιον 
της Διεύθυνσης Επίλυσης Διαφορών ή των τακτικών διοι¬ 
κητικών δικαστηρίων ή του Συμβουλίου της Επικράτειας 
κατόπιν άσκησης ενδικοφανούς ή δικαστικής προσφυγής 
ή τακτικού ενδίκου μέσου ή αίτησης αναίρεσης ή εκείνες 
για τις οποίες εκκρεμεί η προθεσμία άσκησης ενδικοφα- 
νούς ή δικαστικής προσφυγής ή τακτικού ενδίκου μέσου ή 
αίτησης αναίρεσης, καθώς και οι υποθέσεις για τις οποίες 
έχουν εκδοθεί οι σχετικές πράξεις ή αποφάσεις αλλά δεν 
έχουν κοινοποιηθεί στον φορολογούμενο. Ως εκκρεμείς 
νοούνται, επίσης, οι υποθέσεις οι οποίες έχουν συζητηθεί 
και δεν έχει εκδοθεί αμετάκλητη απόφαση του δικαστηρί¬ 
ου ή έχει εκδοθεί μη αμετάκλητη απόφαση αλλά δεν έχει 
κοινοποιηθεί στον φορολογούμενο. 

3. Εξαιρετικά, οι ρυθμίσειςτης παραγράφου 2 εφαρμόζο¬ 
νται και στην περίπτωση που ο φορολογούμενος δεν επιθυ¬ 
μεί τη συνέχιση της δίκης ή την εξέταση της ενδικοφανούς 
προσφυγής του. Προς το σκοπό αυτόν, ο φορολογούμενος 
υποβάλλει αίτηση - ανέκκλητη δήλωση ανεπιφύλακτης 
αποδοχής της πράξης προσδιορισμού του φόρου ή της 
απόφασης της Διεύθυνσης Επίλυσης Διαφορών ή του δι¬ 
καστηρίου. Στην περίπτωση αυτή, για την εφαρμογή των 
διατάξεων του πρώτου εδαφίου της παρ. 17 του άρθρου 72 
του ν. 4174/2013, όπως αντικαθίσταται με την παράγραφο 
1 του παρόντος, το ποσό του τόκου υπολογίζεται μέχρι την 
ημερομηνία υποβολής της αίτησης - ανέκκλητης δήλωσης 
ανεπιφύλακτης αποδοχής. Η αίτηση - δήλωση αυτή υποβάλ¬ 
λεται στον προϊστάμενο της υπηρεσίας που εξέδωσε την 
πράξη. Απαραίτητη προϋπόθεση είναι να μην έχει εκδοθεί 
αμετάκλητη δικαστική απόφαση κατά το χρόνο υποβολής 
της δήλωσης αποδοχής. Στις περιπτώσεις που η υπόθεση 
εκκρεμεί ενώπιον των δικαστηρίων, με την ως άνω αίτηση - 
δήλωση αποδοχής συνυποβάλλεται και σχετική βεβαίωση 
της γραμματείας του αρμοδίου δικαστηρίου για το στάδιο 

στο οποίο βρίσκεται η υπόθεση. Αν έχει εκδοθεί μη αμετά- 
κλητη απόφαση, η ως άνω βεβαίωση πρέπει να διαλαμβά¬ 
νει αν η απόφαση επιδόθηκε στον αντίδικο του Δημοσίου 
και, σε καταφατική περίπτωση, την ημεροχρονολογία της 
επίδοσης. Επί υποθέσεων που έχουν ήδη συζητηθεί, αλλά 
δεν έχει εκδοθεί ακόμη απόφαση ή έχει εκδοθεί αλλά δεν 
έχει καταστεί αμετάκλητη, λόγω ύπαρξης προθεσμίας άσκη¬ 
σης ή λόγω άσκησης ενδίκου μέσου κατά της απόφασης, η 
κατά τα ανωτέρω αίτηση - δήλωση ανέκκλητης αποδοχής 
περιλαμβάνει, κατά περίπτωση, και δήλωση παραίτησης 
των διαδίκων από του δικαιώματος τους να απαιτήσουν 
τη συμμόρφωση προς την τυχόν εκδοθησομένη δικαστική 
απόφαση ή να ασκήσουν οποιοδήποτε τακτικό ή έκτακτο 
ένδικο μέσο κατ'αυτής ή παραίτηση από το δικόγραφο του 
ήδη ασκηθέντος ενδίκου μέσου. Ειδικώς δε, σε υποθέσεις 
που δεν έχουν συζητηθεί ή έχουν συζητηθεί και δεν έχει εκ¬ 
δοθεί απόφαση του δικαστηρίου, έχουν ανάλογη εφαρμογή 
οι διατάξεις της περίπτωσης α' της παρ. 1 του άρθρου 142 
του ν. 2717/1999 (Κώδικας Διοικητικής Δικονομίας, Α' 97), 
τα αποτελέσματα της οποίας επέρχονται με την υποβολή 
στη γραμματεία του δικαστηρίου σχετικής βεβαίωσης του 
Προϊσταμένου της φορολογικής αρχής που εξέδωσε την 
πράξη, με περιεχόμενο την περάτωση της διαδικασίας της 
παρούσας παραγράφου. 

Με απόφαση του Διοικητή της Ανεξάρτητης Αρχής 
Δημοσίων Εσόδων δύναται να καθορίζεται η διαδικασία 
επιβολής των προστίμων, ζητήματα αρμοδιοτήτων και 
κάθε αναγκαίο θέμα για την εφαρμογή της παρ. 17 του 
άρθρου 72 του ν. 4174/2013, όπως αντικαθίσταται με την 
παράγραφο 1 του παρόντος, καθώς και των παραγράφων 
2 και 3 του παρόντος. 

4. Η παρ. 18 του άρθρου 72 του ν. 4174/2013, αντικα¬ 
θίσταται ως εξής: 

«18. Εξαιρετικά, για την υποβολή εκπρόθεσμων χρεωστι¬ 
κών δηλώσεων, που αφορούν χρήσεις, περιόδους, υποθέ¬ 
σεις ή εν γένει φορολογικές υποχρεώσεις έως τις 31.12.2013, 
επιβάλλεται, αντί του πρόσθετου φόρου του άρθρου 1 του 
ν. 2523/1997, πρόστιμο που ισούται με το άθροισμα του 
προστίμου του άρθρου 54 του παρόντος, πλέον του τόκου 
του άρθρου 53 του παρόντος, ο οποίος υπολογίζεται από 
την 1.1.2014 και μέχρι την έκδοση του εκτελεστού τίτλου, 
εφόσον αυτό συνεπάγεται επιεικέστερη μεταχείριση του 
φορολογούμενου. Σε κάθε περίπτωση μετά την απόκτηση 
του εκτελεστού τίτλου εφαρμόζονται οι διατάξεις του άρ¬ 
θρου 53 του Κώδικα Φορολογικής Διαδικασίας.». 

5. Ποσά πρόσθετων φόρων που έχουν με οποιοδήποτε 
τρόπο καταβληθεί δυνάμει των παραγράφων 17 και 18 του 
άρθρου 72 του ν. 4174/2013, ως ίσχυαν μέχρι την έναρ¬ 
ξη ισχύος του παρόντος άρθρου, δεν επιστρέφονται, δεν 
συμψηφίζονται και δεν αναζητούνται λόγω εφαρμογής 
των διατάξεων του παρόντος άρθρου. 

6. Οι διατάξεις του παρόντος άρθρου εφαρμόζονται από 
1.1.2018. 

Άρθρο 50 

Τροποποίηση του άρθρου 340 
του Κώδικα Ποινικής Δικονομίας 

1. Η παρ. 1 του άρθρου 340 του Κώδικα Ποινικής Δικο¬ 
νομίας αντικαθίσταται ως εξής: 


«1.0 κατηγορούμενος οφείλει να εμφανίζεται αυτοπρο¬ 
σώπως στο ακροατήριο κατά τη συζήτηση, μπορεί επίσης 
να διορίζει δικηγόρο ως συνήγορο για την υπεράσπισή του. 
Στα κακουργήματα, ο πρόεδρος του δικαστηρίου διορί¬ 
ζει υποχρεωτικά συνήγορο σε όσους κατηγορούμενους 
δεν έχουν από πίνακα που καταρτίζει τον Ιανουάριο κάθε 
έτους το διοικητικό συμβούλιο του οικείου δικηγορικού 
συλλόγου. Την ίδια υποχρέωση έχει και ο δικαστής ανηλί¬ 
κων, όταν ο ανήλικος κατηγορείται για πράξη που αν την 
τελούσε ενήλικος θα ήταν κακούργημα. Για το σκοπό αυτόν 
κατά την έναρξη της συνεδρίασης ο πρόεδρος του δικα¬ 
στηρίου διακριβώνει για το σύνολο των υποθέσεων, εάν οι 
κατηγορούμενοι στερούνται συνηγόρου υπεράσπισης. Οι 
υποθέσεις στις οποίες διορίζεται συνήγορος κατά τα παρα¬ 
πάνω, εκδικάζονται υποχρεωτικά σε συνεδρίαση μετά από 
διακοπή, προκειμένου να προετοιμαστεί κατάλληλα ο διο- 
ρισθείς συνήγορος. Η δικάσιμος μετά από τη διακοπή αυτή 
δεν μπορεί να απέχει περισσότερο από τριάντα (30) ημέρες. 

Ο συνήγορος μπορεί να διορίζεται και πριν από τη συ¬ 
νεδρίαση, αν το ζητήσει ο κατηγορούμενος, ακόμα και 
με απλή επιστολή προς τον εισαγγελέα. Αν κρατείται στις 
φυλακές, το αίτημά του διαβιβάζεται από τον διευθυντή 
του καταστήματος κράτησης. Ο εισαγγελέας διορίζει 
συνήγορο από τον πίνακα και θέτει στη διάθεσή του τη 
δικογραφία. 

Σε δίκες για κακούργημα, οι οποίες λόγω της σοβαρότη¬ 
τας και του αντικειμένου τους πρόκειται να έχουν μακρά 
διάρκεια, ο πρόεδρος του δικαστηρίου διορίζει με την ίδια, 
διαδικασία στον κατηγορούμενο που δεν έχει συνήγορο 
δύο (2) ή τρεις (3) συνηγόρους από τον ίδιο πίνακα. Ο κα¬ 
τηγορούμενος δεν μπορεί να αρνηθεί την υπεράσπισή του 
από τον συνήγορο ή τους συνηγόρους που διορίστηκαν 
από τον πρόεδρο, μπορεί όμως με αιτιολογημένη αίτησή 
του να ζητήσει από το δικαστήριο την ανάκληση του δι¬ 
ορισμού ενός (1) μόνο συνηγόρου, οπότε η υπεράσπιση 
συνεχίζεται από τους λοιπούς, εφόσον είχαν διοριστεί πε¬ 
ρισσότεροι από ένας. 

Μη εμφάνιση ή μη παράσταση ή με οποιονδήποτε τρό¬ 
πο μη εκπροσώπηση του κατηγορουμένου από πληρεξού¬ 
σιο δικηγόρο στις επόμενεςτης εναρκτήριας συνεδριάσεις 
του δικαστηρίου δεν εμποδίζει την πρόοδο της δίκης. Στις 
ως άνω περιπτώσεις περιλαμβάνεται και η παραίτηση του 
πληρεξουσίου δικηγόρου ή η ανάκληση της προς αυτόν 
εντολής από τον κατηγορούμενο.». 

2. Η ρύθμιση της προηγούμενης παραγράφου καταλαμ¬ 
βάνει και τις εκκρεμείς δίκες. 

Άρθρο 51 

Παράταση ισχύος πίνακα ειρηνοδικών 

Η ισχύς του πίνακα επιτυχόντων στον διαγωνισμό για 
την πρόσληψη δόκιμων ειρηνοδικών Δ' Τάξης, που προ¬ 
κηρύχθηκε με την υπ'αριθμ. 104572/24.12.2014 απόφαση 
του Υπουργού Δικαιοσύνης, Διαφάνειας και Ανθρωπίνων 
Δικαιωμάτων (Γ' 1756/29.12.2014), όπως αυτή τροπο¬ 
ποιήθηκε με την υπ'αριθμ. 104586/31.12.2014 όμοια (Γ' 
1819/31.12.2014), ο οποίος δημοσιεύθηκετις 9.2.2016 (Γ' 
81), παρατείνεται έως την 31 η Δεκεμβρίου 2018 και οι κε¬ 
νές θέσεις ειρηνοδικών που θα ανακύψουν μέχρι την 31 η 
Δεκεμβρίου 2018 θα πληρωθούν από τον πίνακα αυτόν. 

Άρθρο 52 

Δοκιμαστική υπηρεσία δικαστικών λειτουργών 

Κατά παρέκκλιση από τη διάταξη της παρ. 4 του άρθρου 
31 του ν. 3689/2008 (Α' 164), η διάρκεια της δοκιμαστικής 
υπηρεσίας των δοκίμων δικαστικών λειτουργών (παρέ- 
δρων πρωτοδικείου και εισαγγελίας) που διορίστηκαν από 
τους σπουδαστές της Εθνικής Σχολής Δικαστικών Λειτουρ¬ 
γών των κατευθύνσεων της πολιτικής και ποινικής δικαι¬ 
οσύνης και των εισαγγελέων, οι οποίοι προέρχονται από 
τον διαγωνισμό του έτους 2016, ορίζεται σε δύο (2) μήνες. 

Άρθρο 53 

Τροποποιήσεις του ν. 4412/2016 (Α' 147) 

1. Το δεύτερο και τρίτο εδάφιο της παρ. 7 του άρθρου 
348 του ν. 4412/2016 καταργούνται αναδρομικά από την 
έναρξη ισχύος του ν. 4412/2016. 

2. Στην παρ. 1 του άρθρου 358 του ν. 4412/2016 η φράση 
«σύμφωνα με τις διατάξεις του άρθρου 355 παράγραφος 1 
εδάφιο δεύτερο του ν. 1649/1986 (Α' 149)» αντικαθίσταται 
από τη φράση «σύμφωνα με τις διατάξεις του άρθρου 43 
του ν. 4194/2013 (Α'208)». 

Άρθρο 54 

Κύρωση σύμβασης μίσθωσης 

Αρσάκειου Μεγάρου 

1. Με το παρόν άρθρο κυρώνεται από της υπογρα¬ 
φής της η σύμβαση μίσθωσης που υπογράφηκε στις 7 
Δεκεμβρίου 2017 από τους Υπουργούς Οικονομικών και 
Δικαιοσύνης, Διαφάνειας και Ανθρωπίνων Δικαιωμάτων, 
ως εκπροσώπους του Ελληνικού Δημοσίου, και την «Φι¬ 
λεκπαιδευτική Εταιρεία», για τις ανάγκες στέγασης του 
Συμβουλίου της Επικράτειας, η οποία έχει ως εξής: 

«ΣΥΜΒΑΣΗ ΜΙΣΘΩΣΗΣ ΑΡΣΑΚΕΙΟΥ ΜΕΓΑΡΟΥ 

Στην Αθήνα, σήμερα, την 7η Δεκεμβρίου 2017, ημέ¬ 
ρα Πέμπτη και ώρα 10.00 στο Γραφείο του Υπουργού 
Οικονομικών Νίκης 5-7, ο Υπουργός Οικονομικών Ευ¬ 
κλείδης Τσακαλώτος του Στέφανου και της Μαρίας που 
γεννήθηκε στο Ρόττερνταμ Ολλανδίας στις 19 Ιουνίου 
1960, κάτοικος Κηφισιάς οδός Όθωνος 47-49, με αριθ¬ 
μό δελτίου ταυτότητας Σ280198. που εκδόθηκε στις 
20-7-1995 από το Α.Τ. Κηφισιάς και ο Υπουργός Δικαιοσύνης 
Διαφάνειας και Ανθρωπίνων Δικαιωμάτων Χαράλαμπος - 
Σταύρος Κοντονής του Νικολάου και της Άννας, που γεν¬ 
νήθηκε στην Ζάκυνθο, στις 23 Ιουνίου 1963, κάτοικος 
Αθηνών, οδός Μαρασλή 41, με αριθμό δελτίου ταυτό¬ 
τητας Κ 852719, που εκδόθηκε στις 30-07-1978 από το 
Α.Τ. Ζακύνθου, ως εκπρόσωποι του Ελληνικού Δημοσί¬ 
ου (ΑΦΜ 090165560) και ο Γεώργιος Μπαμπινιώτης του 
Δημητρίου και της Φλώρας, που γεννήθηκε στην Αθήνα 
στις 6 Ιανουάριου 1939, κάτοικος Κηφισιάς Αττικής, οδός 
Σωκράτους αρ. 21 με δελτίο ταυτότητας Σ 156046, που 
εκδόθηκε 6-2-1996 από Α.Τ Αγίας Παρασκευής, Α.Φ.Μ, 
004994122, καθηγητής Πανεπιστημίου, Πρόεδρος του Δι¬ 
οικητικού Συμβουλίου της εδρεύουσας στην Αθήνα (οδός 
Πεσμαζόγλου αρ. 5) «Φιλεκπαιδευτικής Εταιρείας» (ΑΦΜ 
090002782 Δ.Ο.Υ. Α' Αθηνών) της οποίας ο Οργανισμός 
εγκρίθηκε με το από 28-8/9-9-1836 β.δ/γμα, ο οποίος 
εξελέγη κατά τη συνεδρίαση της Γενικής Συνέλευσης των 
μελών της την 2-3-2016, ως νόμιμος εκπρόσωπος αυτής 


(κατ'άρθρο 18 του καταστατικού της), δήλωσαν, συνομο¬ 
λόγησαν και συναποδέχθηκαν τα ακόλουθα: 

1. Η Φιλεκπαιδευτική Εταιρεία Αθηνών έχει στην αποκλειστι¬ 
κή της κυριότητα, νομή και κατοχή το οικοδομικό τετράγωνο 
που περικλείεται από τις οδούς Πανεπιστημίου, Πεσμαζόγλου, 
Σταδίου και Αρσάκη. Σ'αυτό από πολλά χρόνια έχει αναγερθεί 
το Καυταντζόγλειο Μέγαρο (δηλαδή το κυρίως Αρσάκειο) και 
το συνεχόμενο Μέγαρο, όπου στεγάσθηκαν για πολλά χρόνια 
τα Πολιτικά Δικαστήρια και στη συνέχεια το Συμβούλιο της 
Επικράτειας. Ειδικότερα, με την αρχική από 13-2-1984 ιδιωτι¬ 
κή σύμβαση μεταξύ της Φιλεκπαιδευτικής Εταιρείας και του 
Δημοσίου, που κυρώθηκε με το άρθρο 28 παρ. 2 ν. 1419/1984 
(ΦΕΚ Α'28) και επαναλήφθηκε στο υπ'αριθμ. 3656/7-5τ 1984 
συμβόλαιο του συμβολαιογράφου Αθηνών Πάνου Γ. Λούμου 
και τη συμπληρωματική προς αυτή από 20-9-1988 ιδιωτική 
σύμβαση μίσθωσης μεταξύ των ιδίων ως άνω συμβαλλομέ- 
νων, που κυρώθηκε με το άρθρο 17 του ν. 1816/1988 (ΦΕΚ Α' 
251) και επαναλήφθηκε στο υπ'αρ. 35.781 συμβόλαιο της 
συμβολαιογράφου Αθηνών Μαρίας Χατζή - Μπάνου, μι¬ 
σθώθηκαν από το Δημόσιο, χώροι του προαναφερόμενου 
οικοδομικού τετραγώνου, συνολικής επιφάνειας, μετά και 
την κατασκευή νέων συμπληρωματικών τμημάτων κατά τη 
διάρκεια της ανακαίνισηςτου από το Ελληνικό Δημόσιο, που 
περιλαμβάνουν τον πρώτο και δεύτερο όροφο του Καυτατζο- 
γλείου Μεγάρου και του. συνεχόμενου Μεγάρου (πλην ενός 
τμήματος του πρώτου ορόφου προς την οδό Πεσμαζόγλου, 
190 τ.μ, και κλιμακοστασίου), συνολικής επιφάνειας 11.057 
τμ., προς στέγαση του παραπάνω Δικαστηρίου, για διάρκεια 
τριάντα ετών, η οποία, αρχίζοντας από την ημερομηνία υπο¬ 
γραφής της πρώτης σύμβασης, έληξε την 12-2-2014, και με 
τελευταίο καταβαλλόμενο μηνιαίο μίσθωμα το ποσό των 
34.075,29 ευρώ. 

2. Με τη συμφωνία αυτή το Ελληνικό Δημόσιο μισθώνει 
εκ νέου από τη Φιλεκπαιδευτική Εταιρεία, σύμφωνα με 
το άρθρο 28 παρ. 1 ν. 1419/1984 (ΦΕΚ Α' 28), τους ιδίους 
ως άνω χώρους του προαναφερόμενου οικοδομικού τε¬ 
τραγώνου, τους οποίους κατέχει ήδη το Συμβούλιο της 
Επικράτειας, συνολικής επιφάνειας 11.057 τ.μ. που περι¬ 
λαμβάνουν τον πρώτο και δεύτερο όροφο του Καυτατζό- 
γλειου Μεγάρου και του συνεχόμενου Μεγάρου καθώς 
και επιπλέον χώρο γραφείων, ωφέλιμης επιφάνειας 190 
τ.μ., επί του πρώτου ορόφου του Αρσάκειου Μεγάρου, με 
πρόσοψη επί της οδού Πεσμαζόγλου, όπου στεγάζονταν 
τα Γραφεία της Φιλεκπαιδευτικής Εταιρείας στο Αρσάκειο 
Μέγαρο, πλέον της εισόδου των άνω γραφείων και του κλι¬ 
μακοστασίου τους ανερχομένων εις 35 τ.μ., ήτοι συνολικής 
επιφάνειας 225 τ.μ. Σημειώνεται ότι η είσοδος αυτή των 
γραφείων και το κλιμακοστάσιο της θα χρησιμοποιείται 
αποκλειστικά από άτομα με ειδικές ανάγκες και τους δι¬ 
καστικούς λειτουργούς του Συμβουλίου της Επικράτειας. 

Το σύνολο του εμβαδού των χώρων της μίσθωσης, στο 
οποίο περιλαμβάνονται και οι διάδρομοι και οι εσωτερι¬ 
κές σκάλες, είναι 11.282 τ.μ., το σύνολο δε των χώρων της 
μίσθωσης αποτυπώνεται στις από Οκτωβρίου 2017 πέντε 
(5) κατόψεις (ισογείου, Α ορόφου, Β ορόφου, υπογείου και 
μεσοπατωμάτων) του αρχιτέκτονα μηχανικού Ιωάννη Λε- 
οντόπουλου που προσαρτώνται στην παρούσα σύμβαση. 

3. Η μίσθωση των χώρων αυτών, που κατέχονται ήδη 
από το Δημόσιο συνομολογείται με τους επόμενους όρους 
και συμφωνίες: 

α. Η μίσθωση συνομολογείται για χρονική διάρκεια είκο¬ 
σι (20) ετών, αρχίζει δε από την υπογραφή της παρούσας 
σύμβασης. 

Το Δημόσιο έχει το δικαίωμα μονομερούς καταγγελίας 
της παρούσας μίσθωσης χωρίς οποιαδήποτε-ποινή ή απο¬ 
ζημίωση, εφόσον μεταφέρει τη στεγαζόμενη δικαστική 
υπηρεσία σε ακίνητο ιδιοκτησίας του ή παραχωρηθεί στο 
Δημόσιο η χρήση κατάλληλου ακινήτου για τον υπόλοι¬ 
πο χρόνο της μίσθωσης υπό τον όρο ότι θα ειδοποιήσει 
εγγράφως την εκμισθώτρια έξι μήνες τουλάχιστον πριν 
από τη στη σχετική ειδοποίηση καθοριζόμενη ημερομηνία 
λύσης της μίσθωσης. 

β. Το μίσθωμα, ενόψει της αντικειμενικής αξίας του 
ακινήτου και της αγοραίας μισθωτικής αξίας παρομοίων 
μισθώσεων, συνομολογείται ως εξής: 

Α. Ως προς τους χώρους που ήδη κατέχονται από το Συμ¬ 
βούλιο της Επικράτειας και είχαν μισθωθεί με τα με αριθμ. 
3656/7-5-1984 και 35781/14-12-1988 μισθωτήρια συμβό¬ 
λαια, συνολικής επιφάνειας 11.057 τ.μ, που περιλαμβάνουν 
τον πρώτο και δεύτερο όροφο του Καυτατζόγλειου Μεγά¬ 
ρου και του συνεχόμενου Μεγάρου, το μηνιαίο μίσθωμα 
και ο χρόνος καταβολής του προσδιορίζονται ως έξης: 

- 1 η περίοδος: από την υπογραφή της σύμβασης έως 
31/12/2018 το μηνιαίο μίσθωμα ορίζεται σε 34.076,00 
ευρώ. 

- 2η περίοδος: από 01/01/2019 έως 31/12/2023 το μη¬ 
νιαίο μίσθωμα ορίζεται σε 37.483,00 ευρώ. 

- 3η περίοδος: από 01/01/2024 έως 31/12/2028 το μη¬ 
νιαίο μίσθωμα ορίζεται σε 43.618,00 ευρώ. 

- 4η περίοδος: από 01/01/2029 έως 31/12/2032 το μη¬ 
νιαίο μίσθωμα ορίζεται σε 54.396,00 ευρώ. 

- 5η περίοδος: από 01/01/2033 έως 31/12/2036 το μη¬ 
νιαίο μίσθωμα ορίζεται σε 69.592,00 ευρώ. 

Β. Ως προς τον επιπλέον ωφέλιμο χώρο γραφείων, επι¬ 
φάνειας 190 τ.μ, (εκ του συνόλου των 225 τ.μ.), ο οποίος 
ευρισκόταν στην κατοχή,της Φιλεκπαιδευτικής Εταιρείας, 
προσδιορίζεται ως μηνιαίο μίσθωμα για όλη τη διάρκεια 
της μίσθωσης το ποσό των 1.520,00 ευρώ, που θα κατα¬ 
βάλλεται από την υπογραφή της μισθωτικής σύμβασης, 
χωρίς να καταβάλλεται μίσθωμα για τα υπόλοιπα 35 τ.μ. 
(κλιμακοστάσιο και είσοδος των ως άνω γραφείων επιφά¬ 
νειας 190 τ.μ.). 

Συνεπώς, το καταβαλλόμενο μηνιαίο μίσθωμα για το 
σύνολο των μισθούμενων χώρων (Α και Β ανωτέρω) δια¬ 
μορφώνεται ως ακολούθως: 

- 1 η περίοδος: από την υπογραφή της σύμβασης έως 
31/12/2018, ποσό 35.596,00 ευρώ. 

- 2η περίοδος: από 01/01/2019 έως 31/12/2023, στο 
ποσό 39.003,00 ευρώ. 

- 3η περίοδος: από 01/ 01/2024 έως 31/12/2028, στο 
ποσό 45.138,00 ευρώ. 

- 4η περίοδος: από. 01/01/2029 έως 31/12/2032, στο 
ποσό 55.916,00 ευρώ. 

- 5η περίοδος: από 01/01/2033 έως 31/12/2036, στο 
ποσό 71.112,00 ευρώ. 

γ. Το μίσθωμα θα καταβάλλεται από το Δημόσιο σε 
βάρος του προϋπολογισμού του Υπουργείου Δικαιοσύ¬ 
νης κάθε τρίμηνο, στην αρχή κάθε τριμηνίας, με σχετικό 
ένταλμα χωρίς κρατήσεις υπέρ οιουδήποτε τρίτου στον 


τραπεζικό λογαριασμό ΩΚ 9001401010101002002026803 
τηςεκμισθώτριαςτηρούμενο στηνΤράπεζαΑΙΡΗΑ ΒΑΝΚ. 
Ο δικαιούχος του λογαριασμού είναι «Η εν Αθήναις Φιλεκ¬ 
παιδευτική Εταιρεία». 

δ.Το Δημόσιο αναλαμβάνει την υποχρέωση να αποκαθι- 
στά με δαπάνη του κάθε βλάβη ή φθορά που προξενείται 
στο μίσθιο από οποιαδήποτε αιτία και εάν προέρχεται. 

Μετά δε τη λήξη του χρόνου της μίσθωσης ή τη λύση 
της σύμβασης, το Δημόσιο θα πρέπει να παραδώσει το μί¬ 
σθιο στην εκμισθώτρια στην κατάσταση στην οποία ήταν 
αυτό σε λειτουργία μετά από αφαίρεση μόνο όλων των 
κινητών πραγμάτων που ανήκουν στην εγκατεστημένη σ' 
αυτό υπηρεσία ενώ οι λοιπές εγκαταστάσεις θα παραμεί¬ 
νουν στο μίσθιο προς όφελος της εκμισθώτριας εταιρείας. 

4. Οι συμβαλλόμενοι δήλωσαν ότι αποδέχονται όλους 
τους όρους της συμφωνίας, χωρίς καμιά επιφύλαξη, τους 
θεωρούν όρους ουσιώδεις και παραιτούνται από οποιοδή- 
ποτε λόγο προσβολής ή ακύρωση της συμφωνίας. 

5. Η σύμβαση αυτή θα κυρωθεί με νόμο και στη συνέ¬ 
χεια, θα επαναληφθεί με συμβολαιογραφικό τύπο και θα 
μεταγράφει. 

6. Η εκμισθώτρια, που έχει προσκομίσει το με Α.Π. 
165654/2017 Α.Α3ΡννΑΧ-28νΝΧ-9ΡΜΡΧ-υ Πιστοποιη¬ 
τικό Ενεργειακής Απόδοσης που εκδόθηκε από το πε- 
ριφεριακό σύστημα του Αρχείου Επιθεώρησης Κτιρίων 
Ειδικής Υπηρεσίας Επιθεωρητών Ενέργειας (Ε.Υ.ΕΠ.ΕΝ) 
του ΥΠΕΚΑ για τους εκμισθούμενους από αυτή ως άνω 
χώρους, υποχρεούται στην ηλεκτρονική υποβολή της 
παρούσας σύμβασης προς τη Διεύθυνση Ηλεκτρονικής 
Διακυβέρνησης (Δ.ΗΛΕ.Δ) σύμφωνα με την ΠΟΑ 1013/ 
7-1-2014 (ΦΕΚ Β'32) και στην προσκόμιση σχετικής εκτύ¬ 
πωσης στο Υπουργείο Δικαιοσύνης και στη στεγαζόμενη 
δικαστική υπηρεσία. 

Η συμφωνία αυτή συντάχθηκε σε έξι αντίτυπα. Τέσσε¬ 
ρα πήρε το Ελληνικό Δημόσιο και δύο η Φιλεκπαιδευτική 
Εταιρεία. 

Προσαρτώνται πέντε (5) κατόψεις και ένα πρακτικό.». 

2. Οι όροι της ως άνω σύμβασης κατισχύουν κάθε άλ¬ 
λης γενικής ή ειδικής διάταξης. 

3. Μετά τη δημοσίευση του παρόντος νόμου, η σύμβαση 
περιβάλλεται συμβολαιογραφικό τύπο και μεταγράφεται. 
Τα συμβαλλόμενα μέρη απαλλάσσονται από την καταβολή 
δικαιωμάτων συμβολαιογράφου ή συμβολαιογραφικού 
συλλόγου, εισφορών υπέρ συμβολαιογράφων, τελών χαρ¬ 
τοσήμου, αναλογικών και παγίων, εξόδων και δικαιωμάτων 
Υποθηκοφυλακείου και γενικά οποιουδήποτε δικαιώμα¬ 
τος ή τέλους υπέρ του Δημοσίου, Ο.Τ.Α., Ν.Π.Δ.Δ. και υπέρ 
οποιουδήποτε εν γένει τρίτου.Τα μισθώματα καταβάλλο¬ 
νται χωρίς τέλη χαρτοσήμου ή δικαιώματος τρίτων. 

Άρθρο 55 

Καταβολή ασφαλιστικών εισφορών 
στον ΕΦΚΑ αμειβόμενων με 
Παραστατικά Παρεχόμενων Υπηρεσιών 
(τίτλος κτήσης - πρώην απόδειξη 
επαγγελματικής δαπάνης) 

1. Για τα πρόσωπα που αμείβονται με Παραστατικά Πα¬ 
ρεχόμενων Υπηρεσιών (τίτλος κτήσης - πρώην απόδειξη 

επαγγελματικής δαπάνης) καταβάλλονται ασφαλιστικές 
εισφορές υπέρ ΕΦΚΑ για κύρια σύνταξη και υγειονομική 
περίθαλψη (παροχές σε είδος και σε χρήμα), σύμφωνα με 
τα ποσοστά εισφορών άνω πενταετίας των άρθρων 39 
παρ. 1 περίπτωση α' και 41 παρ. 2 του ν. 4387/2016 (Α' 85). 

2. Οι ασφαλιστικές εισφορές των προσώπων της πα¬ 
ραγράφου 1 υπολογίζονται επί της καθαρής αξίας του 
παραστατικού, όπως αυτή προκύπτει μετά την αφαίρε¬ 
ση του αναλογούντος φόρου και άλλων επιβαρύνσεων, 
μη εφαρμοζομένων των ρυθμίσεων του άρθρου 39 περί 
κατώτατου ορίου μηνιαίου ασφαλιστέου εισοδήματος. 

Οι ασφαλιστικές εισφορές παρακρατούνται από τον 
εκδότη του παραστατικού κατά την έκδοσή του και απο¬ 
δίδονται στον ΕΦΚΑ μέχρι την τελευταία εργάσιμη ημέρα 
του επόμενου της έκδοσης του παραστατικού μήνα. 

3.0 χρόνος ασφάλισης υπολογίζεται ως εξής: 

α) Στις περιπτώσεις που από τη σύμβαση προκύπτει κα¬ 
θορισμένος αριθμός ημέρας/ημερών απασχόλησης και 
μέχρι έναν (1) πλήρη μήνα, ως χρόνος ασφάλισης λαμβά- 
νεται η ημέρα/ημέρες, που καθορίζονται στη σύμβαση, 
ανεξαρτήτως της διάρκειας της ημερήσιας απασχόλησης. 

β) Στις λοιπές περιπτώσεις, ως χρόνος ασφάλισης λαμ- 
βάνεται το πηλίκο της καθαρής αξίας του παραστατικού, 
όπως ορίζεται στην παράγραφο 2, δια του ποσού που αντι¬ 
στοιχεί στον κατώτατο βασικό μισθό άγαμου μισθωτού 
άνω των 25 ετών. 

Ο χρόνος ασφάλισης του παρόντος λογίζεται ως χρόνος 
ασφάλισης στον πρώην ΟΑΕΕ και σε κάθε περίπτωση δεν 
μπορεί να υπερβαίνει το χρόνο ασφάλισης που αντιστοιχεί 
στη διάρκεια της σύμβασης. 

4. Με απόφαση του Υπουργού Εργασίας, Κοινωνικής 
Ασφάλισης και Κοινωνικής Αλληλεγγύης καθορίζεται η 
διαδικασία απόδοσης των ασφαλιστικών εισφορών, ο 
χρόνος και ο τρόπος δήλωσης των στοιχείων του παρα¬ 
στατικού και της σύμβασης από τον εκδότη στον ΕΦΚΑ 
και κάθε άλλη αναγκαία λεπτομέρεια. 

5. Οι ρυθμίσεις του παρόντος άρθρου εφαρμόζονται 
για παραστατικά που αφορούν σε συμβάσεις που καταρ¬ 
τίζονται από τη δημοσίευση της υπουργικής απόφασης 
της παραγράφου 4 και εφεξής. Για παραστατικά που εκδί- 
δονται και αφορούν σε συμβάσεις που έχουν καταρτισθεί 
πριν από τη δημοσίευση της ανωτέρω υπουργικής από¬ 
φασης εφαρμόζεται το προϊσχύον καθεστώς. 

Άρθρο 56 

Αντικατάσταση της παρ. 1 του άρθρου 73 
του ν. 4445/2016 (Α'236) 

Η παρ. 1 του άρθρου 73 του ν. 4445/2016 (Α' 236) αντι¬ 
καθίσταται ως εξής: 

«1. Το Ταμείο Παρακαταθηκών και Δανείων, κατόπιν 
σχετικής απόφασης του Διοικητικού Συμβουλίου του, 
δύναται να επιχορηγεί από τους πόρους του, με σύσταση 
ειδικού καταπιστευτικού λογαριασμού (θϊΟΓονν Βεεουηΐ), 
τους οργανισμούς τοπικής αυτοδιοίκησης, με σκοπό: α) 
την εκπόνηση μελετών για την ωρίμανση και εκτέλεση 
έργων υποδομής ή έργων γενικού συμφέροντος ή και έρ¬ 
γων με κοινωνικό αντίκτυπο εντός του πλαισίου των αρ¬ 
μοδιοτήτων των Ο.Τ.Α. και β) την εκπόνηση μελετών ή και 
την προμήθεια υλικών των έργων που εκτελούνται στους 


Ο.Τ.Α. από ωφελουμένουςτων προγραμμάτων απασχόλη¬ 
σης και ένταξης στην εργασία του Υπουργείου Εργασίας, 
Κοινωνικής Ασφάλισης και Κοινωνικής Αλληλεγγύης. Με 
κοινή απόφαση των Υπουργών Εσωτερικών, Οικονομικών 
και κατά περίπτωση του Υπουργού Εργασίας, Κοινωνι¬ 
κής Ασφάλισης και Κοινωνικής Αλληλεγγύης, μετά από 
πρόταση του Διοικητικού Συμβουλίου του Ταμείου Πα¬ 
ρακαταθηκών και Δανείων, καθορίζονται οι προϋποθέσεις 
της επιχορήγησης και ρυθμίζονται όλα τα ζητήματα και οι 
λεπτομέρειες για την εφαρμογή της παρούσας διάταξης.». 

Άρθρο 57 

Τροποποίηση του άρθρου 72 του Κ.Φ.Ε. 

Η περίπτωση α' της παρ. 33 του άρθρου 72 του ν. 4172/ 
2013 (Κώδικας Φορολογίας Εισοδήματος, Α' 167), όπως 
ισχύει, αντικαθίσταται ως εξής: 

«33.α. Η ισχύς του άρθρου 41 αναστέλλεται μέχρι και 
την 31 η Δεκεμβρίου 2018.». 

Άρθρο 58 

Ένσημες ταινίες καπνού 

Διενεργηθείσες δαπάνες που προκύπτουν από την 
εφαρμογή των διατάξεων του άρθρου εικοστού ένατου 
του ν. 4411/2016 (ΑΊ42), όπως αντικαταστάθηκε με το 
άρθρο 15 του ν. 4429/2016 (ΑΊ99) και πραγματοποιή¬ 
θηκαν ή θα πραγματοποιηθούν από 1.1.2017 μέχρι και 
31.12.2017, βαρύνουν τις πιστώσεις του Υπουργείου Οικο¬ 
νομικών, Ειδικό Φορέα 23-110, ΚΑΕ 1124 και θεωρούνται 
νόμιμες, κατά παρέκκλιση των διατάξεων περί ανάληψης 
υποχρεώσεων και κάθε άλλης γενικής ή ειδικής διάταξης. 

Άρθρο 59 

Αρμόδια αρχή Τίτλου V της Οδηγίας 2014/65/ΕΕ 

Αρμόδια αρχή για την εφαρμογή των άρθρων 59 έως 66 
της Οδηγίας 2014/65/ΕΕ (ΕΕ I 173/12.6.2014) ορίζεται η 
Επιτροπή Κεφαλαιαγοράς. Με αποφάσεις της δύναται να 
καθορίζει τις απαιτήσεις χορήγησης των προβλεπόμενων 
αδειών, να διαπιστώνει τη συμμόρφωση με τα ανωτέρω 
άρθρα, σύμφωνα με την παράγραφο 2 του άρθρου 59 
της Οδηγίας, να καθορίζει τις οργανωτικές απαιτήσεις των 
παροχών υπηρεσιών αναφοράς δεδομένων και των οργά¬ 
νων διοίκησης αυτών και γενικά να εκδίδει κάθε αναγκαία 
πράξη για την ορθή ενσωμάτωση των εν λόγω άρθρων 
στην ελληνική νομοθεσία. 

Άρθρο 60 

Τροποποίηση του άρθρου 6 του ν. 2367/1995 

Στο δεύτερο εδάφιο της παρ. 2 του άρθρου 6 του ν. 2367/ 
1995 (Α'261), όπως ισχύει, η φράση «για χρονικό διάστημα 
έως δεκαοκτώ (18) μήνες» αντικαθίσταται με τη φράση 
«για χρονικό διάστημα έως είκοσι τέσσερις (24) μήνες». 

Άρθρο 61 

Τροποποιήσεις άρθρων του Ποινικού Κώδικα 

1. Η παράγραφος 2 του άρθρου 315 του Ποινικού Κώ¬ 
δικα αντικαθίσταται ως εξής: 

«2. Αν στην περίπτωση του άρθρου 308 ο παθών είναι 
δημόσιος υπάλληλος και η πράξη τελέστηκε κατά την 
εκτέλεση της υπηρεσίας του ή για λόγους σχετικούς με 

την εκτέλεσή της ή υπάλληλος του πλειστηριασμού κατά 
τη διαδικασία αναγκαστικής εκτέλεσης και η πράξη τελέ- 
στηκε με αφορμή τον πλειστηριασμό, η δίωξη ασκείται 
αυτεπαγγέλτως.». 

2. Η παράγραφος 3 του άρθρου 334 του Ποινικού Κώ¬ 
δικα αντικαθίσταται ως εξής: 

«3. Όποιος εισέρχεται παράνομα σε κατάστημα ή χώρο 
δημόσιας, δημοτικής ή κοινοτικής υπηρεσίας ή νομικού 
προσώπου δημοσίου δικαίου ή επιχείρησης κοινής ωφέ¬ 
λειας ή σε χώρο που χρησιμοποιείται από υπάλληλο πλει- 
στηριασμού κατά τη διαδικασία αναγκαστικής εκτέλεσης 
ή παραμένει στους χώρους αυτούς παρά τη θέληση της 
υπηρεσίας ή του υπαλλήλου του πλειστηριασμού που τους 
χρησιμοποιεί, θέληση την οποία του δηλώνει ο νόμιμος 
εκπρόσωπος της υπηρεσίας ή ο υπάλληλός της ή ο υπάλ¬ 
ληλος του πλειστηριασμού, και προκαλεί έτσι διακοπή ή 
διατάραξη της ομαλής διεξαγωγής της υπηρεσίας ή του 
πλειστηριασμού τιμωρείται με φυλάκιση τουλάχιστον έξι 
(6) μηνών. Με φυλάκιση τουλάχιστον τριών (3) μηνών τι¬ 
μωρείται όποιος παράνομα εισέρχεται ή παραμένει στους 
προαναφερόμενους χώρους ή καταστήματα κατά το χρό¬ 
νο μη διεξαγωγής της υπηρεσίας ή του πλειστηριασμού 
με σκοπό την παρακώλυση αυτών.». 

Άρθρο 62 

Το πέμπτο εδάφιο της παρ. 2 του άρθρου 4 του 
ν.δ. 811/1971 αντικαθίσταται ως εξής: 

«Αν καθήκοντα προϊσταμένου ασκεί υπάλληλος που δεν 
ανήκει στην κατηγορία ΠΕ πτυχιούχος νομικής, σύμφωνα με 
τα προβλεπόμενα στο τρίτο εδάφιο, η καταχώριση πράξης ή 
απόφασης που έχει σχέση με τη σύσταση, μεταβίβαση ή κα¬ 
τάργηση εμπραγμάτων δικαιωμάτων στα τηρούμενα βιβλία 
και, αν το υποθηκοφυλακείο λειτουργεί ως μεταβατικό κτη- 
ματολογικό γραφείο, στα κτηματολογικά φύλλα, διενεργείται 
από τον προϊστάμενο της γραμματείας του οικείου Ειρηνο¬ 
δικείου, ανεξαρτήτωςτης κατοχής ή μη πτυχίου νομικής και, 
αν δεν υφίσταται οργανική μονάδα στο Ειρηνοδικείο, ο ανώ¬ 
τερος κατά βαθμό δικαστικός υπάλληλος κατηγορίας ΠΕ του 
κλάδου Γραμματέων και, εφόσον υπηρετούν περισσότεροι 
με τον ίδιο βαθμό, εκείνος που έχει τον περισσότερο χρόνο 
πραγματικής υπηρεσίας. Ελλείψει υπαλλήλου κατηγορίας 
ΠΕ, τα καθήκοντα αυτά ασκούνται από δικαστικό υπάλληλο 
κατηγορίας ΔΕ του κλάδου Γραμματέων.». 

Άρθρο 63 

Τροποποίηση του άρθρου 96 

του Κώδικα Πολιτικής Δικονομίας 

Στο τέλος της παρ. 3 του άρθρου 96 του Κώδικα Πολι¬ 
τικής Δικονομίας (π.δ. 503/1985, ΑΊ 82) προστίθεται δεύ¬ 
τερο εδάφιο ως εξής: 

«Ειδικά, για τις εργατικές διαφορές η πληρεξουσιότητα 
μπορεί να δίνεται με ιδιωτικό έγγραφο, το οποίο φέρει 
βεβαίωση του γνησίου της υπογραφής του διαδίκου από 
Κέντρο Εξυπηρέτησης Πολιτών ή οποιαδήποτε άλλη δη¬ 
μόσια ή δημοτική αρχή.». 

Άρθρο 64 

Άδεια ίδρυσης φαρμακείου 

Ι.α.Το άρθρο 1 τουν. 1963/1991 (ΑΊ 83) αντικαθίσταται 
ως εξής: 


«Άρθρο 1 

Χορήγηση Άδειας Ίδρυσης Φαρμακείου 
Άδεια ίδρυσης φαρμακείου χορηγείται: α) σε φυσικά 
πρόσωπα που έχουν την ιδιότητα φαρμακοποιού, β) σε φυ¬ 
σικά πρόσωπα που δεν έχουν την ιδιότητα φαρμακοποιού 
και γ) σε συνεταιρισμούς μέλη της Ομοσπονδίας Συνεταιρι¬ 
σμών Φαρμακοποιών Ελλάδος (ΟΣΦΕ). Η άδεια χορηγείται 
με απόφαση του κατά τόπον αρμόδιου Περιφερειάρχη. Ο 
κάτοχος της άδειας μπορεί να λειτουργήσει φαρμακείο είτε 
ως ατομική επιχείρηση είτε ως εμπορική εταιρεία οποιοσ¬ 
δήποτε μορφής, πλην αυτής της ανώνυμης εταιρείας. Με 
προεδρικό διάταγμα, μετά από πρόταση του Υπουργού 
Υγείας, καθορίζονται οι όροι, οι προϋποθέσεις, οι περιο¬ 
ρισμοί, η διαδικασία και κάθε άλλη αναγκαία λεπτομέρεια 
σχετικά με τη χορήγηση άδειας ίδρυσης φαρμακείου, κα¬ 
θώς και σχετικά με τη λειτουργία των φαρμακείων είτε 
ως ατομικών επιχειρήσεων είτε ως εμπορικών εταιρειών 
οποιασδήποτε μορφής, πλην της ανωνύμου εταιρείας.». 

β.Το άρθρο 3 του ν. 1963/1991 (ΑΊ38) αντικαθίσταται 
ως εξής: 

«Οι αιτήσεις για την απόκτηση άδειας ίδρυσης φαρμα¬ 
κείου κρίνονται κατά την κάτωθι σειρά προτίμησης: 

α) Εάν συντρέχουν αιτήσεις φαρμακοποιών ή/και ιδιω¬ 
τών μη φαρμακοποιών με αιτήσεις συνεταιρισμών φαρμα¬ 
κοποιών μελών της ΟΣΦΕ, προτιμώνται οι φαρμακοποιοί 
ή/και οι ιδιώτες που αξιολογούνται με τα κριτήρια κατά 
την περίπτωση β' και έπονται οι συνεταιρισμοί. 

β) Εάν συντρέχουν αιτήσεις φαρμακοποιών και ιδιωτών 
- μη φαρμακοποιών, προτιμάται κατά την εξής σειρά η αί¬ 
τηση: αα) εκείνου, που δεν έχει κατά το χρόνο χορήγησης 
άδειας ίδρυσης, άλλη άδεια ίδρυσης φαρμακείου ο ίδιος 
και προκειμένου περί του ιδιώτη - μη φαρμακοποιού και ο 
δηλωθείς από αυτόν υπεύθυνος φαρμακοποιός, ββ) στην 
οποία η άδεια εξάσκησης του επαγγέλματος του φαρμα¬ 
κοποιού (αιτούμενου φαρμακοποιού ή του δηλωθέντος 
υπεύθυνου από τον αιτούντα ιδιώτη) είναι η αρχαιότερη, 
γγ) στην οποία ο φαρμακοποιός (ο αϊτών φαρμακοποιός ή 
ο δηλωθείς από τον ιδιώτη αιτούντα υπεύθυνος φαρμακο¬ 
ποιός) προηγείται χρονικά στη λήψη του πανεπιστημιακού 
του πτυχίου της φαρμακευτικής σχολής και σε περίπτωση 
σύγχρονης λήψης του πτυχίου, ο φαρμακοποιός με το με¬ 
γαλύτερο βαθμό πτυχίου, και δδ) του πολύτεκνου ή του 
τέκνου πολύτεκνης οικογένειας. 

γ) Εάν συντρέχουν αιτήσεις περισσότερων του ενός 
φαρμακοποιών, η μεταξύ τους σειρά προτίμησης προκύ¬ 
πτει σύμφωνα με τα κριτήρια της ανωτέρω περίπτωσης β' 
της παρούσας παραγράφου, αναλογικά εφαρμοζόμενα. 

δ) Εάν συντρέχουν αιτήσεις περισσότερων ιδιωτών, μη 
φαρμακοποιών, η μεταξύ τους σειρά καθορίζεται σύμφω¬ 
να με τα κριτήρια της υποπαραγράφου β' της παρούσας 
παραγράφου, αναλογικά εφαρμοζόμενα.». 

2.Το άρθρο 30 του ν. 4272/2014 (Α' 145) αντικαθίστανται 
ως εξής: 

«1. Κατά τους μήνες Ιανουάριο και Ιούνιο εκάστου έτους, 
οι Περιφερειακές Ενότητες της χώρας αναρτούν στη διαδι- 
κτυακή ιστοσελίδα τους τις υπάρχουσες, κατά την 31 η Δε¬ 
κεμβρίου του προηγούμενου έτους και την 31 η Μάίου του 
τρέχοντος έτους, κενές θέσεις φαρμακείων. Σε περίπτωση 
που Περιφερειακή Ενότητα δεν διαθέτει διαδικτυακή ιστό- 

σελίδα η ανάρτηση γίνεται στην ιστοσελίδα της οικείας 
Περιφέρειας και δημοσιεύεται σε μία (1) τουλάχιστον εφη¬ 
μερίδα του τοπικού τύπου της Περιφερειακής Ενότητας. 

2. Εντός του α' δεκαπενθημέρου των μηνών Φεβρουάριου 
και Ιουλίου αντίστοιχα θα υποβάλλονται στην αρμόδια αρχή 
οι αιτήσεις για την άδεια ίδρυσης αυτών που διαθέτουν τα 
νόμιμα προσόντα. Οι αιτήσεις των ενδιαφερομένων για την 
άδεια ίδρυσης φαρμακείου υποβάλλονται ηλεκτρονικά στην 
ηλεκτρονική διεύθυνση της αρμόδιας για θέματα Δημόσιας 
Υγείας Διεύθυνσης της Περιφερειακής Ενότητας της έδρας 
του φαρμακείου ή, ελλείψει τέτοιας, της τοπικής υπηρεσίας 
της αρμόδιας για θέματα Δημόσιας Υγείας Διεύθυνσης της 
Περιφέρειας. Σε περίπτωση αδυναμίας του αιτούντος να 
υποβάλει την αίτηση ηλεκτρονικά, η κατάθεση της τελευ¬ 
ταίας γίνεται ιδιοχείρως από αυτόν ή από εκπρόσωπο με 
εξουσιοδότηση θεωρημένη, σύμφωνα με το νόμο για το 
γνήσιο της υπογραφής, στη Διεύθυνση Δημόσιας Υγείας 
της Περιφερειακής Ενότητας της έδρας του φαρμακείου. 

3. Ο αϊτών οφείλει εντός μηνός από την υποβολή της 
αίτησης να υποβάλει στην αρμόδια για θέματα Δημόσιας 
Υγείας Διεύθυνση της Περιφερειακής Ενότητας της έδρας 
του φαρμακείου ή, ελλείψει τέτοιας, στην τοπική υπηρεσία 
της αρμόδιας για θέματα Δημόσιας Υγείας Διεύθυνσης της 
Περιφέρειας, ηλεκτρονικά, ή σε περίπτωση αδυναμίας του 
ιδιοχείρως, ή με εκπρόσωπο δυνάμει εξουσιοδότησης θε¬ 
ωρημένης σύμφωνα με το νόμο για το γνήσιο της υπογρα¬ 
φής, τα προβλεπόμενα κατά περίπτωση δικαιολογητικά. Ο 
αϊτών συνυποβάλλει υπεύθυνη δήλωση, όπου αναγράφει 
εάν έχει λάβει ο ίδιος ή ο δηλωθείς από αυτόν υπεύθυνος 
φαρμακοποιός άδεια ίδρυσης φαρμακείου οποτεδήποτε 
και οπουδήποτε, τον αριθμό αυτών των αδειών, καθώς και 
εάν έχει υποβάλει (ο ίδιος ή ο δηλωθείς υπεύθυνος φαρ¬ 
μακοποιός) αίτηση που εκκρεμεί για τη χορήγηση άλλης 
άδειας ίδρυσης σε οποιαδήποτε Περιφερειακή Ενότητα. 
Σε περίπτωση που υφίσταται άδεια ίδρυσης ή στην περί¬ 
πτωση που εκκρεμεί αίτηση για τη χορήγηση άλλης άδειας 
ίδρυσης, στην υπεύθυνη δήλωση αναγράφονται και επι¬ 
συνάπτονται οι σχετικές άδειες και αιτήσεις.». 

3.α. Μέχρι τη δημοσίευση του προεδρικού διατάγματος 
του άρθρου 1 του ν. 1963/1991, άδειες ίδρυσης φαρμακείου 
χορηγούνται με απόφαση του κατά τόπον αρμόδιου Περι¬ 
φερειάρχη, σύμφωνα με τις προϋποθέσεις και τους όρους 
της παρούσας παραγράφου, μόνον: α) Στην περίπτωση νέας 
άδειας σε δήμους ή σε τοπικές ή δημοτικές κοινότητες με 
πληθυσμό, σύμφωνα με την τελευταία απογραφή, έως χί- 
λιους (1.000) κατοίκους ή β) σε περίπτωση εφαρμογής της 
διάταξης του άρθρου 12 του ν. 5607/1932 (Α' 300) ή της 
παρ. 6 του άρθρου 36 του ν. 3918/2011 (Α' 31). 

β. Για την απόκτηση της άδειας της περίπτωσης α', οι 
ενδιαφερόμενοι υποβάλλουν αίτηση προς την αρμόδια 
για θέματα Δημόσιας Υγείας Διεύθυνση της Περιφερειακής 
Ενότητας της έδρας του φαρμακείου ή, ελλείψει τέτοιας, 
στην τοπική υπηρεσία της αρμόδιας για θέματα Δημόσι¬ 
ας Υγείας Διεύθυνσης της Περιφέρειας, σύμφωνα με το 
άρθρο 5 του ν. 5607/1932 (Α' 300). Απαραίτητα προσό¬ 
ντα που πρέπει να διαθέτει ο αϊτών την άδεια, τα οποία 
αποδεικνύονται από έγγραφα που συνυποβάλλει με την 
αίτησή του, είναι: α) άδεια ασκήσεως επαγγέλματος φαρ¬ 
μακοποιού της Ελλάδας ή κράτους - μέλους της Ε.Ε., β) 


ελληνική ιθαγένεια ή υπηκοότητα ενός εκτός των κρατών 
- μελών της Ε.Ε., γ) να μην έχει καταδικασθεί αμετάκλητα 
σε οποιαδήποτε ποινή για κλοπή, υπεξαίρεση, απάτη, εκ¬ 
βίαση, πλαστογραφία, εγκλήματα κατά των ηθών, συκο¬ 
φαντική δυσφήμιση, για πράξεις που έχουν σχέση με την 
άσκηση του επαγγέλματος του, κιβδηλεία, παραχάραξη, 
παράβαση κακουργηματικού χαρακτήρα των διατάξεων 
των νόμων περί ναρκωτικών, του άρθρου 187Α του Ποινι¬ 
κού Κώδικα, όπως αυτός ισχύει, ή να μην έχει καταδικασθεί 
αμετάκλητα για κακούργημα ή καθ'υποτροπή για πλημμέ¬ 
λημα για το οποίο επεβλήθη η στέρηση των πολιτικών του 
δικαιωμάτων ή να μην έχει παραπεμφθεί με αμετάκλητο 
βούλευμα για κάποιο από τα παραπάνω αδικήματα, δ) να 
μην οφείλει στο ελληνικό Δημόσιο οποιαδήποτε οφειλή 
από φόρους, πρόστιμα ή άλλη αιτία, ε) να μην του έχει 
επιβληθεί ως κύρωση η οριστική ανάκληση της άδειας 
ίδρυσης φαρμακείου ή φαρμακαποθήκης. 

Η άδεια δηλώνεται από τον κάτοχό της στον οικείο 
Φαρμακευτικό Σύλλογο εντός εξήντα (60) ημερών από 
τη λήψη της. 

Με απόφαση του Υπουργού Υγείας μπορούν να καθο¬ 
ρίζονται τα απαιτούμενα δικαιολογητικά και κάθε άλλη 
σχετική λεπτομέρεια για την εφαρμογή της παρούσας 
διάταξης. 

γ. Έως τη δημοσίευση του προεδρικού διατάγματος της 
παρ.1 του άρθρου 1 του ν. 1963/1991, μεταξύ φαρμακο¬ 
ποιών, που κατέθεσαν αίτηση για άδεια ίδρυσης φαρμα¬ 
κείου, προτιμάται κατά την εξής σειρά η αίτηση: α) εκείνου, 
που δεν έχει ήδη σε ισχύ κατά το χρόνο χορήγησης άδειας 
ίδρυσης, άλλη άδεια ίδρυσης φαρμακείου, β) εκείνου, που 
η άδεια εξάσκησης του φαρμακευτικού επαγγέλματος εί¬ 
ναι η αρχαιότερη, γ) εκείνου, που προηγείται χρονικά στη 
λήψη του πανεπιστημιακού του πτυχίου της φαρμακευτι¬ 
κής σχολής και σε περίπτωση σύγχρονης λήψης του πτυχί¬ 
ου ο φαρμακοποιός με το μεγαλύτερο βαθμό πτυχίου και 
δ) του πολύτεκνου ή του τέκνου πολύτεκνης οικογένειας. 

δ. Η διάρκεια ισχύος αδειών ίδρυσης και λειτουργίας 
φαρμακείου που έληξαν ή λήγουν κατά το χρονικό διάστη¬ 
μα από 6.7.2017 και έως τρεις (3) μήνες μετά τη δημοσίευ¬ 
ση του προεδρικού διατάγματος της παρ.1 του άρθρου 1 
του ν. 1963/1991, παρατείνεται έως τρεις (3) μήνες μετά τη 
δημοσίευση του ως άνω προεδρικού διατάγματος. 

ε. Αποφάσεις αδειών ίδρυσης φαρμακείων που χορη¬ 
γήθηκαν δυνάμει των υπ'αρ. πρωτ.Γ5(β)/Γ.Π.οικ. 82829/ 
2015 (Β' 2330), Γ5(β)Γ.Π.οικ.6915/2016 (Β' 138) και Γ5(β) 
Γ.Π. οικ. 36277/2016 (Β' 1445) υπουργικών αποφάσεων, 
θεωρούνται σύννομες και παραμένουν σε ισχύ, εάν δεν 
ακυρώθηκαν ή ακυρωθούν με απόφαση δικαστικής ή δι¬ 
οικητικής αρχής. 

Άρθρο 65 

Τροποποιήσεις στο ν. 3023/2002 (Α' 146) 
«Χρηματοδότηση των πολιτικών κομμάτων 
από το κράτος. Έσοδα και δαπάνες, προβολή, 
δημοσιότητα και έλεγχος των οικονομικών 
των πολιτικών κομμάτων 
και των υποψήφιων βουλευτών» 

Ι.Το δεύτερο και τρίτο εδάφιο της παρ. 4 του άρθρου 7 
του ν. 3023/2002 (ΑΊ46) αντικαθίστανται ως εξής: 

«Σε αυτά είναι υποχρεωτική η αναγραφή του ονομα¬ 
τεπωνύμου και του αριθμού φορολογικού μητρώου ή 
του δελτίου της αστυνομικής ταυτότητας του αγοραστή 
χρηματοδότη, εφόσον το ποσό της χρηματοδότησης 
υπερβαίνει τα δεκαπέντε (15) ευρώ.Το ανώτατο συνολικό 
ποσό των κουπονιών αξίας δεκαπέντε (15) ευρώ και κάτω, 
τα οποία αριθμούνται και θεωρούνται από την Επιτροπή 
Ελέγχου και προορίζονται για την ανώνυμη χρηματοδότη¬ 
ση, δεν μπορεί να υπερβαίνει το τέσσερα τοις εκατό (4%) 
της ετήσιας τακτικής χρηματοδότησης του προηγούμενου 
έτους ανά κόμμα ή συνασπισμό κομμάτων ετησίως, ούτε 
δύναται να υπερβαίνει το ποσό των εβδομήντα πέντε χι¬ 
λιάδων (75.000) ευρώ ανά κόμμα ή συνασπισμό κομμάτων 
κατ' έτος.». 

2. Στο τέταρτο εδάφιο της παρ. 7 του άρθρου 7 του 
ν. 3023/2002, όπως ισχύει, διαγράφεται η φράση «όπως 
αυτή προστέθηκε με το άρθρο 14 του ν. 4304/2014 
(Α'234)». 

3. Η παρ. 4 του άρθρου 24 του ν. 3023/2002 αντικαθί¬ 
σταται ως εξής: 

«4. Τα πολιτικά κόμματα και οι συνασπισμοί κομμάτων 
που διακινούν έσοδα ή δαπάνες κατά παράβαση των δι¬ 
ατάξεων της παραγράφου 1 του άρθρου 5 τιμωρούνται 
με πρόστιμο μέχρι το 50% της τελευταίας κάθε φορά κα- 
ταβληθείσας σε αυτά τακτικής χρηματοδότησης. Αν το 
κόμμα ή ο συνασπισμός κομμάτων δεν λαμβάνει κρατική 
χρηματοδότηση, τιμωρείται με πρόστιμο μέχρι εκατόν 
πενήντα χιλιάδες (150.000) ευρώ. Με τις ίδιες κυρώσεις 
τιμωρούνται τα πολιτικά κόμματα και οι συνασπισμοί κομ¬ 
μάτων που λαμβάνουν χρηματοδότηση ή κάθε είδους πα¬ 
ροχή: α) κατά παράβαση των παραγράφων 1 ή 3 ή 4 του 
άρθρου 7 ή β) από φορείς ή πρόσωπα της παραγράφου 
6 του άρθρου 7.». 

4. Στο τέλος της παρ. 10 του άρθρου 24 του ν. 3023/2002 
προστίθενται εδάφια ως εξής: 

«Αν το κόμμα ή ο συνασπισμός κομμάτων δεν λαμβάνει 
για οποιονδήποτε λόγο τακτική κομματική χρηματοδό¬ 
τηση, τιμωρείται με πρόστιμο μέχρι διακόσιες χιλιάδες 
(200.000) ευρώ. Με τις ίδιες κυρώσεις τιμωρείται πολιτικό 
κόμμα ή συνασπισμός κομμάτων που συνάπτει σύμβαση 
κατά παράβαση των όρων του πρώτου εδαφίου της πα¬ 
ραγράφου 7 του άρθρου 7.». 

5. Η παρ. 2 του άρθρου 25 του ν. 3023/2002 αντικαθί¬ 
σταται ως εξής: 

«2. Υποψήφιος ή/και αιρετός αντιπρόσωπος της Βου¬ 
λής των Ελλήνων και του Ευρωπαϊκού Κοινοβουλίου που 
διακινεί έσοδα ή δαπάνες κατά παράβαση των διατάξεων 
της παραγράφου 1 του άρθρου 6 ή της παραγράφου 1 
του άρθρου 7Β ή παραλείπει να τηρήσει τις υποχρεώ¬ 
σεις που προβλέπονται στην παράγραφο 2 του άρθρου 
7Β τιμωρείται με πρόστιμο μέχρι το πενήντα τοις εκατό 
(50%) της ετήσιας βουλευτικής αποζημίωσης. Με την ίδια 
κύρωση τιμωρείται και ο υποψήφιος ή/και ο αιρετός αντι¬ 
πρόσωπος της Βουλής των Ελλήνων και του Ευρωπαϊκού 
Κοινοβουλίου που δέχεται χρηματοδότηση ή άλλου εί¬ 
δους παροχή από φορείς ή πρόσωπα της παραγράφου 
4 του άρθρου 7Β.». 

6. Η περίπτωση β' της παρ. 2 του άρθρου 21 του ν. 
3023/2002 καταργείται. 


7. Η ισχύς των διατάξεων του παρόντος άρθρου αρχίζει 
από την 1 η Ιανουάριου 2018. 

8. Οι διατάξεις της παραγράφου 1 και του πρώτου εδα¬ 
φίου της παρ. 2 του άρθρου 160 του ν. 4483/2017 (Α' 107) 
καταργούνται από την 1 η Ιανουάριου 2018. 

Άρθρο 66 

Ρύθμιση θεμάτων επιχειρήσεων 

που συστήνονται για τη φιλοξενία του θεσμού 

«Πολιτιστική Πρωτεύουσα της Ευρώπης» 

1. Στο τέλος της παρ. 2 του άρθρου 107 του ν. 3852/ 2010 
(Α'87) το εδάφιο δ', το οποίο προστέθηκε με το άρθρο 166 
του ν. 4483/2017 (ΑΊ 07), αντικαθίσταται ως εξής: 

«Οι επιχειρήσεις που συστήνονται για τη φιλοξενία του 
θεσμού «Πολιτιστική Πρωτεύουσα της Ευρώπης» δύ- 
νανται να απασχολούν εξειδικευμένο προσωπικό μέχρι 
είκοσι (20) ατόμων με σύμβαση εξαρτημένης εργασίας 
ιδιωτικού δικαίου ορισμένου χρόνου ή/και με σύμβαση 
παροχής ανεξαρτήτων υπηρεσιών ή/και με σύμβαση μί¬ 
σθωσης έργου, σύμφωνα με τα οριζόμενα στους σχετι¬ 
κούς κανονισμούς λειτουργίας τους, κατ' εξαίρεση των 
εφαρμοζόμενων διατάξεων της περίπτωσης α' της παρ. 
20 του άρθρου ένατου του ν. 4057/2012, των άρθρων 14 
και 21 του ν. 2190/1994 περί τρόπου πρόσληψης του προ¬ 
σωπικού Ι.Δ.Ο.Χ. και του άρθρου 6 του ν. 2527/1997 περί 
σύναψης συμβάσεων μίσθωσης έργου. Η διάρκεια των ως 
άνω συμβάσεων επιτρέπεται να είναι μέχρι ένα (1) έτος με 
δυνατότητα ανανέωσης ή παράτασής τους έως τη λήξη της 
διάρκειας των επιχειρήσεων, σύμφωνα με το Καταστατικό 
τους, αποκλεισμένης σε κάθε περίπτωση της αναγνώρισής 
τους ως συμβάσεις αορίστου χρόνου. Για την κάλυψη των 
αναγκών των επιχειρήσεων, επιτρέπεται κατά παρέκκλιση 
κάθε γενικής ή ειδικής διάταξης, με κοινή απόφαση των 
αρμοδίων για το διορισμό οργάνων, η απόσπαση υπαλ¬ 
λήλων φορέων που υπάγονται στο δημόσιο τομέα, όπως 
αυτός ορίζεται σύμφωνα με τις εκάστοτε ισχύουσες δια¬ 
τάξεις. Η διάρκεια της απόσπασης ορίζεται σε ένα (1) έτος 
με δυνατότητα ανανέωσης μέχρι τη λήξη της διάρκειας 
της οικείας επιχείρησης. Οι αποδοχές των αποσπασμένων 
υπαλλήλων καταβάλλονται από το φορέα υποδοχής.». 

2. Η παρ. 3 του άρθρου 258 του ν. 3463/2006 (Α' 11) αντι¬ 
καθίσταται ως εξής: 

«3. Ομοίως, είναι δυνατή η απόσπαση υπαλλήλων, υπό 
τους αυτούς χρονικούς περιορισμούς της προηγούμενης 
παραγράφου, από μία κοινωφελή επιχείρηση προς άλλη 
κοινωφελή επιχείρηση του ίδιου Ο.Τ.Α., καθώς και προς 
δημοτική ανώνυμη εταιρεία του άρθρου 266 ή επιχείρη¬ 
ση του άρθρου 265 που συστήνεται για τη φιλοξενία του 
θεσμού «Πολιτιστική Π ρωτεύουσα της Ευρώπης», με από¬ 
φαση των οικείων διοικητικών συμβουλίων και έγκριση 
του δημάρχου.». 

Άρθρο 67 

1. Θεωρούνται νόμιμες και αποζημιώνονται, από 
την έναρξη ισχύος του ν. 4486/2017 (ΑΊ 15) και μέχρι 
31.12.2017, κατά παρέκκλιση των κείμενων διατάξεων, οι 
εφημερίες, η υπερωριακή εργασία και εργασία νυχτερι¬ 
νών και εξαιρέσιμων ημερών των ιατρών και διοικητικών 
υπαλλήλων που απασχολήθηκαν στο Εθνικό Κέντρο Επι- 

χειρήσεων Υγείας (Ε.Κ.ΕΠ.Υ.) κατά το ως άνω διάστημα, στο 
πλαίσιο της εικοσιτετράωρης λειτουργίας αυτού. 

2. Στο τέλος της παρ. 5 του άρθρου 15 του ν. 3370/2005 
(ΑΊ76), όπως αντικαταστάθηκε με το άρθρο 50 του 
ν. 4486/2017, προστίθεται εδάφιο ως εξής: 

«Με απόφαση του Υπουργού Υγείας εγκρίνεται ο αριθ¬ 
μός των εφημεριών που πραγματοποιούν μηνιαίως οι ια¬ 
τροί που απασχολούνται στο Εθνικό Κέντρο Επιχειρήσεων 
Υγείας (Ε.Κ.ΕΠ.Υ.) για την κάλυψη έκτακτων και επειγουσών 
υπηρεσιακών και επιχειρησιακών αναγκών που προκύ¬ 
πτουν, λόγω της εικοσιτετράωρης συνεχούς και αδιάλει¬ 
πτης λειτουργίας του Ε.Κ.ΕΠ.Υ.. Για την αποζημίωση των 
εν λόγω εφημεριών εφαρμόζονται οι διατάξεις της παρ. 
1 του άρθρου 140 του ν. 4472/2017 (Α' 74).». 

Άρθρο 68 

Τροποποίηση του άρθρου 13 
του ν. 4314/2014 (Α' 265) 

1. Μετά την περίπτωση γ' της παρ. 7 του άρθρου 13 του 
ν. 4314/2014 προστίθεται περίπτωση δ' ως εξής: 

«δ. Με απόφαση του αρμόδιου Περιφερειάρχη δύναται 
να ορίζεται η Ειδική Υπηρεσία Διαχείρισης του Επιχειρη¬ 
σιακού Προγράμματος «ΑΝΤΑΓΩΝΙΣΤΙΚΟΤΗΤΑ, ΕΠΙΧΕΙΡΗ¬ 
ΜΑΤΙΚΟΤΗΤΑ ΚΑΙ ΚΑΙΝΟΤΟΜΙΑ» ως Ενδιάμεσος Φορέας, 
σύμφωνα με το άρθρο 123 παράγραφος 7 του Κανονισμού, 
η οποία αναλαμβάνει τη διαχείριση μέρους του οικείου 
Περιφερειακού Επιχειρησιακού Προγράμματος για την 
υλοποίηση δράσεων Ταμείων ή Ταμείων Χαρτοφυλακίου 
για χρηματοδοτικά μέσα.». 

2. Η διάταξη της προηγούμενης παραγράφου ισχύει από 
1.12.2017. 

Άρθρο 69 

Επενδυτικά δάνεια ΟργανισμώνΤοπικής 
Αυτοδιοίκησης (Ο.Τ.Α.) Α'και Β' βαθμού, 
Δημοτικών Επιχειρήσεων Ύδρευσης 
και Αποχέτευσης και Συνδέσμων Ο.Τ.Α. 

1. Στο πλαίσιο υλοποίησης Προγράμματος Χορήγησης 
Επενδυτικών Δανείων από το Υπουργείο Εσωτερικών με 
σκοπό την προμήθεια αγαθών και την κατασκευή έργων 
στους τομείς ύδρευσης, αποχέτευσης, αντιπλημμυρικής 
προστασίας, αποκατάστασης ζημιών από φυσικές κατα¬ 
στροφές, αποκατάστασης Χώρων Ανεξέλεγκτης Διάθεσης 
Απορριμμάτων (ΧΑΔΑ), αγροτικής οδοποιίας και ανέγερ¬ 
σης ή αποκατάστασης δημοτικών κτιρίων, οι Ο.Τ.Α. Α'και 
Β' βαθμού, οι Δημοτικές Επιχειρήσεις Ύδρευσης και Αποχέ¬ 
τευσης και οι Σύνδεσμοι Ο.Τ.Α. δύνανται να συνομολογούν 
επενδυτικά δάνεια με το Ταμείο Παρακαταθηκών και Δα¬ 
νείων. Η εξυπηρέτηση των δανείων σύμφωνα με την κείμε¬ 
νη νομοθεσία και η κάλυψη κάθε είδους εξόδου και λοιπών 
δαπανών συνομολόγησης και εξόφλησής τους γίνεται σε 
λογαριασμό που συστήνεται στοΤαμείο Παρακαταθηκών 
και Δανείων και χρηματοδοτείται από το εθνικό ή το συγ- 
χρηματοδοτούμενο σκέλος του Προγράμματος Δημοσίων 
Επενδύσεων (ΠΔΕ) του Υπουργείου Εσωτερικών. 

2. Με κοινή απόφαση των Υπουργών Εσωτερικών, Οικο¬ 
νομίας και Ανάπτυξης και Οικονομικών καθορίζονται τα 
κριτήρια ένταξηςτων δικαιούχων φορέων στο Πρόγραμμα 
της παραγράφου 1 του παρόντος άρθρου, η διαδικασία 


υποβολής των αιτήσεων και αξιολόγησης αυτών, ο έλεγχος 
της πορείας εκτέλεσης των έργων, οι όροι και τα δικαιολο- 
γητικά χορήγησης και ο τρόπος απόδοσης του προϊόντος 
των δανείων, η διαδικασία και τα δικαιολογητικά για την 
αποπληρωμή των δανείων από το Πρόγραμμα Δημοσίων 
Επενδύσεων, καθώς και κάθε άλλο σχετικό ζήτημα. Με 
όμοια απόφαση δύναται να τροποποιείται ο σκοπός του 
προγράμματος. 

3. Η ένταξη στο Πρόγραμμα της παραγράφου 1 του πα¬ 
ρόντος άρθρου πραγματοποιείται με απόφαση του Υπουρ¬ 
γού Εσωτερικών μετά από υποβολή σχετικού αιτήματος 
του φορέα. Στην περίπτωση των Ο.Τ.Α. Α'και Β' βαθμού η 
απόφαση για την υποβολή αιτήματος ένταξης, σύμφωνα 
με το προηγούμενο εδάφιο, λαμβάνεται με απόλυτη πλει- 
οψηφία των παρόντων μελών. Στην περίπτωση φορέων 
που δεν διαθέτουν την απαιτούμενη τεχνική επάρκεια και 
εφόσον αναφέρεται στο αίτημα ένταξής τους, η απόφαση 
ένταξης δύναται να προβλέπει ότι η διεξαγωγή της διαδι¬ 
κασίας σύναψης, η εποπτεία και η επίβλεψη της σχετικής 
δημόσιας σύμβασης διενεργούνται από την τεχνική υπη¬ 
ρεσία άλλης αναθέτουσας αρχής ή αναθέτοντος φορέα. 

4. Για τη συνομολόγηση των δανείων του παρόντος άρ¬ 
θρου δεν εφαρμόζονται οι διατάξεις της παρ. 1 του άρ¬ 
θρου 264 του ν. 3852/2010 (Α'87) και του π.δ. 169/2013 
(Α'272). 

Άρθρο 70 

Επενδυτικά δάνεια Ο.Τ.Α. α' βαθμού 

για εκπόνηση Τοπικών Χωρικών Σχεδίων 

1. Στο πλαίσιο υλοποίησης προγράμματος χορήγησης 
επενδυτικών δανείων από το Υπουργείο Περιβάλλοντος 
και Ενέργειας με σκοπό την εκπόνηση Τοπικών Χωρικών 
Σχεδίων του άρθρου 7 του ν. 4447/2016 (Α' 241), οι Ο.Τ.Α. 
α' βαθμού δύναται να συνομολογούν επενδυτικά δάνεια 
μετοΤαμείο Παρακαταθηκών καιΔανείων. Η εξυπηρέτηση 
των δανείων σύμφωνα με την κείμενη νομοθεσία και η 
κάλυψη κάθε είδους εξόδου και λοιπών δαπανών συνομο¬ 
λόγησης και εξόφλησής τους γίνεται σε λογαριασμό που 
συστήνεται στο Ταμείο Παρακαταθηκών και Δανείων και 
χρηματοδοτείται από το εθνικό ή το συγχρηματοδοτού- 
μενο σκέλος του Προγράμματος Δημοσίων Επενδύσεων 
(ΠΔΕ) του Υπουργείου Περιβάλλοντος και Ενέργειας. 

2. Με κοινή απόφαση των Υπουργών Περιβάλλοντος 
και Ενέργειας, Οικονομίας και Ανάπτυξης, Εσωτερικών και 
Οικονομικών καθορίζεται ο φορέας διαχείρισης του Π ρο- 
γράμματος της παραγράφου 1 του παρόντος άρθρου και 
οι αρμοδιότητές του, τα κριτήρια ένταξης των δικαιούχων 
Ο.Τ.Α. α'βαθμού στο πρόγραμμα, η διαδικασία υποβολής 
των αιτήσεων και αξιολόγησης αυτών, ο έλεγχος της πο¬ 
ρείας εκτέλεσης των μελετών, οι όροι και τα δικαιολογη- 
τικά χορήγησης και ο τρόπος απόδοσης του προϊόντος 
των δανείων, η διαδικασία και τα δικαιολογητικά για την 
αποπληρωμή των δανείων από το ΠΔΕ, καθώς και κάθε 
άλλο σχετικό ζήτημα. 

3. Η ένταξη στο πρόγραμμα της παραγράφου 1 του πα¬ 
ρόντος άρθρου πραγματοποιείται με απόφαση του φορέα 
διαχείρισης του προγράμματος, όπως αυτός ορίζεται με 
την κοινή υπουργική απόφαση της προηγούμενης παρα¬ 
γράφου, μετά από υποβολή σχετικού αιτήματος από τον 

Ο.Τ.Α. α' βαθμού.Το αίτημα υποβάλλεται κατόπιν απόφα¬ 
σης του δημοτικού συμβουλίου που λαμβάνεται με από¬ 
λυτη πλειοψηφία των παρόντων μελών. Στην περίπτωση 
δικαιούχων που δεν διαθέτουν την απαιτούμενη τεχνική 
επάρκεια και εφόσον αναφέρεται στο αίτημα ένταξής τους, 
η απόφαση ένταξης δύναται να προβλέπει ότι η διεξαγω¬ 
γή της διαδικασίας σύναψης, η εποπτεία και η επίβλεψη 
της σχετικής δημόσιας σύμβασης διενεργούνται από την 
τεχνική υπηρεσία άλλης αναθέτουσας αρχής ή αναθέτο- 
ντος φορέα. 

4. Για τη συνομολόγηση των δανείων του παρόντος 
άρθρου, δεν εφαρμόζονται οι διατάξεις της παρ. 1 του 
άρθρου 264 του ν. 3852/2010 (Α'87) και του π.δ. 169/2013 
(Α' 272). 

Άρθρο 71 

Ειδικό Πρόγραμμα Ενίσχυσης Δήμων 

1. Για την ενδυνάμωση της ισόρροπης, βιώσιμης και δί¬ 
καιης ανάπτυξης, τη βελτίωση των υποδομών, την αύξηση 
της απασχόλησης και την ενίσχυση της ανταγωνιστικό¬ 
τητας της τοπικής οικονομίας, καταρτίζεται με απόφαση 
του Υπουργού Εσωτερικών Ειδικό Πρόγραμμα Ενίσχυσης 
Δήμων, στο οποίο εντάσσονται έργα, προμήθειες, υπηρε¬ 
σίες και μελέτες των Δήμων και των νομικών προσώπων 
αυτών. Με την ίδια απόφαση εξειδικεύεται ο σκοπός του 
προγράμματος και καθορίζονται τα κριτήρια ένταξηςτων 
πράξεων σε αυτό και η διαδικασία υποβολής και αξιολόγη¬ 
σης των αιτήσεων, καθώς και κάθε άλλο σχετικό ζήτημα. 

2. Οι πόροι του Προγράμματος προέρχονται από τον 
Προϋπολογισμό Δημοσίων Επενδύσεων του Υπουργείου 
Εσωτερικών και κάθε άλλη νόμιμη πηγή. 

3. Η χρηματοδότηση των έργων, προμηθειών, υπηρεσι¬ 
ών και μελετών που εντάσσονται στο Πρόγραμμα πραγ¬ 
ματοποιείται μέσω άτοκου λογαριασμού ειδικού σκοπού 
που συστήνεται στοΤαμείο Παρακαταθηκών και Δανείων 
και τον οποίο διαχειρίζεται η Διεύθυνση Οικονομικής και 
Αναπτυξιακής Πολιτικής του Υπουργείου Εσωτερικών. Για 
τα ποσά που κινούνται μέσω του ανωτέρω λογαριασμού 
δεν προβλέπεται χρέωση εξόδων και δικαιωμάτων του 
Ταμείου Παρακαταθηκών και Δανείων. Με κοινή απόφαση 
των Υπουργών Εσωτερικών και Οικονομίας και Ανάπτυξης 
καθορίζονται η διαδικασία και τα δικαιολογητικά για τη 
χρηματοδότηση του λογαριασμού από το Πρόγραμμα 
Δημοσίων Επενδύσεων και κάθε άλλο σχετικό ζήτημα. 

4. Τα έργα, οι προμήθειες, οι υπηρεσίες και οι μελέτες 
εντάσσονται στο πρόγραμμα με απόφαση του Υπουργού 
Εσωτερικών. 

Άρθρο 72 

Τροποποίηση του άρθρου 78 

του ν. 4270/2014 (Α' 143) 

Στο τέλος του πρώτου εδαφίου της παρ. 3 του άρθρου 
78 του ν. 4270/2014 (Α' 143), προστίθεται εδάφιο ως ακο¬ 
λούθως: 

«Για τον ίδιο σκοπό και υπό την προϋπόθεση ότι δεν 
επηρεάζεται η επίτευξη του συνολικά προβλεπόμενου 
κατ' έτος δημοσιονομικού αποτελέσματος του Προϋπο¬ 
λογισμού Δημοσίων Επενδύσεων του εγκεκριμένου Με¬ 
σοπρόθεσμου Πλαισίου Δημοσιονομικής Στρατηγικής, 


δύναται, με κοινή απόφαση των Υπουργών Οικονομίας 
και Ανάπτυξης και Οικονομικών που εκδίδεται κατά τη 
διάρκεια του τελευταίου τριμήνου κάθε έτους, να ανα¬ 
κατανέμονται μεταξύ εθνικού και συγχρηματοδοτούμε- 
νου σκέλους του ΠΔΕ, τα συνολικά εγκεκριμένα από την 
Βουλή όρια πιστώσεων του Προϋπολογισμού Δημοσίων 
Επενδύσεων.». 

Άρθρο 73 

Η περίπτωση στ' του άρθρου 11 του ν. 4052/2012 (Α'41), 
όπως αυτή προστέθηκε με το άρθρο 15 του ν. 4346/ 2015 
(Α' 152) και τροποποιήθηκε με το άρθρο 41 του ν. 4354/ 
2015 (Α' 176), όπως αυτός αντί καταστάθηκε από την παρ. 
10 του άρθρου 34 του ν. 4447/2016 (Α' 241), αντικαθίστα¬ 
ται από την έναρξη ισχύος του ν. 4354/2015 ως εξής: 

«στ. Καθιερώνεται μηχανισμός αυτόματης επιστρο¬ 
φής (εΙθννόθεΚ) για τη νοσοκομειακή φαρμακευτική δα¬ 
πάνη. Το όριο δαπανών των νοσοκομείων του ΕΣΥ, του 
ΓΝΘ «ΠΑΠΑΓΕΩΡΓΙΟΥ» και των φαρμακείων του ΕΟΠΥΥ 
για τη νοσοκομειακή φαρμακευτική δαπάνη πέραν του 
οποίου εφαρμόζεται ο μηχανισμός αυτόματης επιστρο¬ 
φής (εΙθννΕοεΚ), ορίζεται σε πεντακόσια ενενήντα εκα¬ 
τομμύρια (590.000.000,00) ευρώ για το έτος 2016, από τα 
οποία τα πεντακόσια δέκα εκατομμύρια (510.000.000,00) 
ευρώ στα νοσοκομεία του ΕΣΥ, τα δεκατρία εκατομμύρια 
(13.000.000,00) ευρώ στο ΓΝΘ «ΠΑΠΑΓΕΩΡΓΙΟΥ» και τα 
εξήντα επτά εκατομμύρια (67.000.000,00) ευρώ στα φαρ¬ 
μακεία του ΕΟΠΥΥ συμπεριλαμβανομένου ΦΠΑ. Για το 
έτος 2017, το όριο δαπανών των νοσοκομείων του ΕΣΥ, του 
ΓΝΘ «ΠΑΠΑΓΕΩΡΓΙΟΥ» και των φαρμακείων του ΕΟΠΥΥ 
για τη νοσοκομειακή φαρμακευτική δαπάνη, πέραν του 
οποίου εφαρμόζεται ο μηχανισμός αυτόματης επιστροφής 
(εώννόπεΚ), ορίζεται σε πεντακόσια ογδόντα εκατομμύρια 
(580.000.000,00) ευρώ, από τα οποία τετρακόσια ογδόντα 
πέντε εκατομμύρια (485.000.000,00) ευρώ στα νοσοκο¬ 
μεία του ΕΣΥ, τα δεκατρία εκατομμύρια (13.000.000,00) 
ευρώ στο ΓΝΘ «ΠΑΠΑΓΕΩΡΓΙΟΥ» και τα ογδόντα δύο 
εκατομμύρια (82.000.000,00) ευρώ στα φαρμακεία του 
ΕΟΠΥΥ συμπεριλαμβανομένου ΦΠΑ. Για το έτος 2018 το 
όριο δαπανών των δημόσιων νοσοκομείων και των φαρ¬ 
μακείων του ΕΟΠΥΥ για τη νοσοκομειακή φαρμακευτική 
δαπάνη, πέραν του οποίου εφαρμόζεται ο μηχανισμός 
αυτόματης επιστροφής (εΙθννΙοθεΙκ), ορίζεται σε πεντα¬ 
κόσια τριάντα εκατομμύρια (530.000.000,00) ευρώ από 
τα οποία τετρακόσια εβδομήντα τέσσερα εκατομμύρια 
διακόσιες χιλιάδες (474.200.000,00) ευρώ στα δημόσια 
νοσοκομεία και πενήντα πέντε εκατομμύρια οκτακόσιες 
χιλιάδες (55.800.000,00) ευρώ στα φαρμακεία του ΕΟΠΥΥ 
συμπεριλαμβανομένου ΦΠΑ. 

Ο υπολογισμός και η επιβολή του ποσού επιστροφής για 
τη φαρμακευτική δαπάνη των νοσοκομείων του ΕΣΥ και 
του ΓΝΘ «ΠΑΠΑΓΕΩΡΓΙΟΥ» ανά φαρμακευτική εταιρεία ή 
ΚΑΚ γίνεται από τις αρμόδιες υπηρεσίες του Υπουργείου 
Υγείας. Ο υπολογισμός και η επιβολή του ποσού επιστρο¬ 
φής για τη νοσοκομειακή φαρμακευτική δαπάνη του ΕΟ- 
ΠΥΥ ανά φαρμακευτική εταιρεία ή ΚΑΚ, γίνεται από τον 
ΕΟΠΥΥ. Για τα δημόσια νοσοκομεία εκτός των νοσοκομείων 
του ΕΣΥ ο υπολογισμός και η επιβολή του ποσού επιστρο¬ 
φής δύναται να γίνεται σε ετήσια βάση. Δεν αναζητείται 

τυχόν υπολογιζόμενο ποσό επιστροφής από εταιρείες για 
τις οποίες το επιβαλλόμενο ποσό είναι ίσο ή μικρότερο 
των τριάντα (30) ευρώ ανά εξάμηνο και από φορείς που 
ανήκουν στο δημόσιο τομέα. 

Η φαρμακευτική δαπάνη που υπερβαίνει τα παραπάνω 
καθορισμένα όρια, επιστρέφεται από τις φαρμακευτικές 
εταιρείες ή τους κατόχους άδειας κυκλοφορίας, συνιστά 
έσοδο των νοσοκομείων και του ΕΟΠΥΥ και καταβάλλεται 
σε τραπεζικό λογαριασμό που ορίζεται από τα νοσοκο¬ 
μεία και τον ΕΟΠΥΥ ή συμψηφίζεται με οφειλές για την 
προμήθεια φαρμακευτικών προϊόντων. Στην περίπτωση 
του συμψηφισμού για το εν λόγω έσοδο εκδίδεται από τις 
φαρμακευτικές εταιρείες ή τους κατόχους άδειας κυκλο¬ 
φορίας ειδικό παραστατικό συμψηφισμού με τη μορφή 
ισόποσου πιστωτικού τιμολογίου για το σύνολο των τιμο¬ 
λογίων που αναφέρονται σε αγορές πέραν του ορίου της 
φαρμακευτικής δαπάνης για τη συγκεκριμένη περίοδο 
εφαρμογής του μηχανισμού αυτόματης επιστροφής. Το εν 
λόγω ειδικό παραστατικό δεν τροποποιεί τη συνολική αξία 
αγορών φαρμακευτικού υλικού δεδομένου ότι αποτελεί 
ποσό επιστροφής (εΐ3νν63<±). 

Τυχόν αποκλίσεις στα στοιχεία της νοσοκομειακής φαρμα¬ 
κευτικής δαπάνης βάσει των οποίων υπολογίζεται για κάθε 
νοσοκομείο το ποσό επιστροφής, καθώς και διαφορές επί 
των επιβαλλόμενων ποσών επιστροφής, συνυπολογίζονται 
και συμψηφίζονται σε επόμενη εφαρμογή του μηχανισμού 
αυτόματης επιστροφής νοσοκομειακής φαρμακευτικής δα¬ 
πάνης (εΐ3νν03εΙ<) ή σε μελλοντικές συναλλαγές.». 

Άρθρο 74 

Τροποποίηση διατάξεων του Κώδικα Φ.Π.Α. 

1. Η παρ. 4 του άρθρου 21 του Κώδικα Φ.Π.Α., που κυρώ¬ 
θηκε με το άρθρο πρώτο του ν. 2859/2000 (Α'248), όπως 
ισχύει, αντικαθίσταται ως εξής: 

«4. Μέχρι 30.6.2018 για τα νησιά Λέρο, Λέσβο, Κω, Σάμο 
και Χίο, οι συντελεστές του φόρου μειώνονται κατά τρι¬ 
άντα τοις εκατό (30%), εφόσον πρόκειται για αγαθά, τα 
οποία κατά το χρόνο που ο φόρος γίνεται απαιτητός: 

α) βρίσκονται στα νησιά αυτά και παραδίδονται από 
υποκείμενο στο φόρο που είναι εγκαταστημένος στα νη¬ 
σιά αυτά, 

β) πωλούνται με προορισμό τα νησιά αυτά από υποκεί¬ 
μενο στο φόρο, εγκαταστημένο σε οποιοδήποτε μέρος 
του εσωτερικού της χώρας, προς αγοραστή υποκείμενο 
ή προς μη υποκείμενο στο φόρο νομικό πρόσωπο, εγκα- 
ταστημένο στα νησιά αυτά, 

γ) αποστέλλονται ή μεταφέρονται προς υποκείμενο στο 
φόρο ή προς μη υποκείμενο στο φόρο νομικό πρόσωπο 
που είναι εγκαταστημένο στα νησιά αυτά, στα πλαίσια της 
ενδοκοινοτικής απόκτησης αγαθών, 

δ) εισάγονται στα νησιά αυτά. 

Η πιο πάνω μείωση των συντελεστών δεν ισχύει για τα 
καπνοβιομηχανικά προϊόντα και τα μεταφορικά μέσα.». 

2. Στο Κεφάλαιο Β' «Υπηρεσίες» του Παραρτήματος III 
του Κώδικα Φ.Π.Α., όπως ισχύει, προστίθεται νέα περίπτω¬ 
ση 5 ως εξής: 

«5. Η παροχή υπηρεσιών από οίκους ευγηρίας που 
ενεργείται στα πλαίσια κοινωνικής πρόνοιας, εφόσον δεν 
εμπίπτει στο πεδίο εφαρμογής της περίπτωσης θ' της παρ. 
1 του άρθρου 22.». 


3. Οι διατάξεις του παρόντος άρθρου ισχύουν από 
1.1.2018. 

Άρθρο 75 

1. Στο πρώτο εδάφιο της παρ. 1 του άρθρου 4 του 
ν. 4501/2017 (Α' 178): 

α) η φράση «των μηνών Σεπτεμβρίου, Οκτωβρίου και 
Νοεμβρίου 2017» αντικαθίσταται από τη φράση «των τε¬ 
λευταίων τεσσάρων μηνών του 2017», 

β) μετά τη φράση «Δυτικής Αττικής» προστίθεται η φρά¬ 
ση «, της Περιφερειακής Ενότητας Αιτωλοακαρνανίας και 
της Περιφερειακής Ενότητας Πρεβέζης». 

2. Στη με αριθ. ΔΑΕΦΚΚΕ/οικ. 1720/Α32/28.11.2017 (Β' 
4155) κοινή υπουργική απόφαση, η φράση 

«Και επειδή 

- Οι φυσικές καταστροφές του Νοεμβρίου 2017 είχαν ως 
αποτέλεσμα την απώλεια ανθρώπινων ζωών 

- προκλήθηκαν σημαντικές και εκτεταμένες καταστρο¬ 
φές από τα συμβάντα των μηνών Σεπτεμβρίου, Οκτωβρίου 
και Νοεμβρίου 2017 σε διάφορες περιοχές της χώρας 

- η ανάκαμψη και αποκατάσταση της κοινωνικής και 
επαγγελματικής ζωής των περιοχών που έχουν πληγεί 
πρέπει να είναι σύντομη. 

- Σύμφωνα με το άρθρο 4 του ν. 4501/2017 (ΑΊ78) χο¬ 
ρηγείται επίδομα προς πληγέντα φυσικά πρόσωπα και 
επιχειρήσεις από τις φυσικές καταστροφές των μηνών 
Σεπτεμβρίου, Οκτωβρίου και Νοεμβρίου 2017 στους 
Δήμους Σαμοθράκης, Σύμης, Αγιάς Λάρισας, Τεμπών 
Λάρισας, Τρικαίων, Καλαμπάκας Τρικάλων, Φαρκαδόνας 
Τρικάλων, Πύλης Τρικάλων, Κατερίνης, Χανίων, Πλατανιά 
Χανίων, Αποκορώνου Χανίων, Κέρκυρας και στους πληγέ- 
ντες Δήμους της Περιφερειακής Ενότητας Δυτικής Αττικής, 
το οποίο ανέρχεται στο ποσό των πέντε χιλιάδων (5.000) 
ευρώ ανά κατοικία και οκτώ χιλιάδων (8.000) ευρώ ανά 
επιχείρηση, αποφασίζουμε: 

Τον καθορισμό της διαδικασίας χορήγησης επιδόμα¬ 
τος, ως εφάπαξ ενίσχυση, προς πληγέντα φυσικά πρό¬ 
σωπα και επιχειρήσεις από τις φυσικές καταστροφές των 
μηνών Σεπτεμβρίου, Οκτωβρίου και Νοεμβρίου 2017 
και ειδικότερα από α) τις πλημμύρες της 25ης και 26ης 
Σεπτεμβρίου 2017 στο Δήμο Σαμοθράκης της Περιφε¬ 
ρειακής Ενότητας Έβρου, β) την πλημμύρα της 13ης 
Νοεμβρίου 2017 στο Δήμο Σύμης της Περιφερειακής 
Ενότητας Ρόδου γ) τις πλημμύρες 15ης-17ης Νοεμβρίου 
2017 στους Δήμους Αγιάς και Τεμπών της Περιφερεια¬ 
κής Ενότητας Λάρισας δ) τις πλημμύρες 16ης Νοεμβρίου 
2017 στους ΔήμουςΤρικαίων, Καλαμπάκας, Φαρκαδόνας 
και Πύλης της Περιφερειακής Ενότητας Τρικάλων ε) τις 
πλημμύρες 16ης και 17ης Νοεμβρίου 2017 στο Δήμο 
Κατερίνης της Περιφερειακής Ενότητας Πιερίας στ) τις 
πλημμύρες της 11 ης Φεβρουάριου 2017 και της 26ης 
Οκτωβρίου 2017 στους Δήμους Πλατανιά, Αποκορώνου 
και Χανίων της Περιφερειακής Ενότητας Χανίων ζ) τις 
πλημμύρες 11 ης Νοεμβρίου 2017 στο Δήμο Κέρκυρας 
της Περιφερειακής Ενότητας Κέρκυρας η) την πλημμύ¬ 
ρα της 15ης Νοεμβρίου 2017 στους πληγέντες Δήμους 
της Περιφερειακής Ενότητας Δυτικής Αττικής, βάσει των 
διατάξεων του άρθρου 4 του ν. 4501/2017 (Α' 178).» αντι¬ 
καθίσταται ως εξής: 

«Και επειδή 

-Οι φυσικές καταστροφές του Νοεμβρίου 2017 είχαν ως 
αποτέλεσμα την απώλεια ανθρώπινων ζωών. 

- Προκλήθηκαν σημαντικές και εκτεταμένες καταστρο¬ 
φές τους τελευταίους τέσσερις μήνες του 2017 σε διάφο¬ 
ρες περιοχές της χώρας. 

- Η ανάκαμψη και αποκατάσταση της κοινωνικής και 
επαγγελματικής ζωής των περιοχών που έχουν πληγεί 
πρέπει να είναι σύντομη. 

- Σύμφωνα με το άρθρο 4 του ν. 4501/2017 (ΑΊ78) χο¬ 
ρηγείται επίδομα προς πληγέντα φυσικά πρόσωπα και επι¬ 
χειρήσεις από τις φυσικές καταστροφές των τελευταίων 
τεσσάρων μηνών του 2017 στους Δήμους Σαμοθράκης, 
Σύμης, Αγιάς Λάρισας, Τεμπών Λάρισας, Τρικαίων, Καλα¬ 
μπάκας Τρικάλων, Φαρκαδόνας Τρικάλων, Πύλης Τρικά¬ 
λων, Κατερίνης, Χανίων, Πλατανιά Χανίων, Αποκορώνου 
Χανίων, Κέρκυρας και στους πληγέντες Δήμους της Περι¬ 
φερειακής Ενότητας Δυτικής Αττικής και της Περιφερικής 
Ενότητας Αιτωλοακαρνανίας, το οποίο ανέρχεται στο ποσό 
των πέντε χιλιάδων (5.000) ευρώ ανά κατοικία και οκτώ 
χιλιάδων (8.000) ευρώ ανά επιχείρηση, αποφασίζουμε: 

Τον καθορισμό της διαδικασίας χορήγησης επιδόματος, 
ως εφάπαξ ενίσχυση, προς πληγέντα φυσικά πρόσωπα 
και επιχειρήσεις από τις φυσικές καταστροφές των τελευ¬ 
ταίων τεσσάρων μηνών του 2017 και ειδικότερα από: α) 
τις πλημμύρες της 25ης και 26ης Σεπτεμβρίου 2017 στο 
Δήμο Σαμοθράκης της Περιφερειακής Ενότητας Έβρου, 
β) την πλημμύρα της 13ης Νοεμβρίου 2017 στο Δήμο Σύ- 
μηςτης Περιφερειακής Ενότητας Ρόδου, γ) τις πλημμύρες 
της 15ης -17ης Νοεμβρίου 2017 στους Δήμους Αγιάς και 
Τεμπών της Περιφερειακής Ενότητας Λάρισας, δ) τις πλημ- 
μύρεςτης 16ης Νοεμβρίου 2017 στους Δήμους Τρικαίων, 
Καλαμπάκας, Φαρκαδόνας και Πύλης της Περιφερειακής 
Ενότητας Τρικάλων, ε) τις πλημμύρες της 16ης και 17ης 
Νοεμβρίου 2017 στο Δήμο Κατερίνης της Περιφερειακής 
Ενότητας Πιερίας, στ) τις πλημμύρες της 11 ης Φεβρουά¬ 
ριου 2017 και της 26ης Οκτωβρίου 2017 στους Δήμους 
Πλατανιά, Αποκορώνου και Χανίων της Περιφερειακής 
Ενότητας Χανίων, ζ) τις πλημμύρες της 11 ης Νοεμβρίου 
2017 στο Δήμο Κέρκυρας της Περιφερειακής Ενότητας 
Κέρκυρας, η) την πλημμύρα της 15ης Νοεμβρίου 2017 
στους πληγέντες Δήμους της Περιφερειακής Ενότητας 
Δυτικής Αττικής, θ) τις πλημμύρες της 1 ης και της 2ης 
Δεκεμβρίου του 2017 στους Δήμους της Περιφερειακής 
Ενότητας Αιτωλοακαρνανίας και της Περιφερειακής Ενό¬ 
τητας Πρεβέζης, βάσει των διατάξεων του άρθρου 4 του 
ν. 4501/2017 (ΑΊ 78).». 

Άρθρο 76 

1. Στην παρ. 2 του άρθρου 5 του ν. 4244/2014 (Α' 60) 
οι λέξεις «μέχρι 31.12.2017» αντικαθίστανται με τις λέξεις 
«μέχρι 31.12.2018». 

2. Στο εδάφιο γ' της περίπτωσης 2 της υποπαραγράφου 
ΙΑ.2 της παρ. ΙΑ' του άρθρου πρώτου του ν. 4254 (Α' 85) 
οι λέξεις «μέχρι 31.12.2017» αντικαθίστανται με τις λέξεις 
«μέχρι 31.12.2018». 

Άρθρο 77 

1. Στο άρθρο 100 του ν. 4172/2013 (Α' 176) προστίθεται 
παράγραφος 9 ως εξής: 


«9. Οι διατάξεις του παρόντος άρθρου, σχετικά με το 
μηχανισμό του μηνιαίου κλιμακωτού ποσοστού εκπτώσε¬ 
ων (Γθάθΐθϊ) και με το μηχανισμό αυτόματης επιστροφής 
(τΙθννάΒσΚ), δεν εφαρμόζονται στην ανώνυμη εταιρεία με 
την επωνυμία «ΕΥΓΕΝΙΔΕΙΟ ΘΕΡΑΠΕΥΤΗΡΙΟ ΑΓΙΑΤΡΙΑΣ 
ΑΝΩΝΥΜΗ ΕΤΑΙΡΕΙΑ», και μόνο εφόσον το Πανεπιστήμιο 
Αθηνών συνεχίζει να κατέχει τουλάχιστον το 90% του με¬ 
τοχικού της κεφαλαίου και να παρέχει υπηρεσίες εκπαίδευ¬ 
σης και έρευνας μέσω εγκατεστημένων σε αυτή μονάδων 
Πανεπιστημιακών κλινικών και εργαστηρίων.». 

2. Με απόφαση της Συγκλήτου του Εθνικού και Καποδι- 
στριακού Πανεπιστημίου Αθηνών επιτρέπεται η εγκατά¬ 
σταση και η λειτουργία στο «ΕΥΓΕΝΙΔΕΙΟ ΘΕΡΑΠΕΥΤΗΡΙΟ 
ΑΓΙΑΤΡΙΑΣ ΑΝΩΝΥΜΗ ΕΤΑΙΡΕΙΑ» νέων κλινικών και εργα¬ 
στηρίων, καθώς και μονάδων των ήδη λειτουργούντων 
κλινικών και εργαστηρίων της Ιατρικής Σχολής και εν γένει 
της Σχολής Επιστημών Υγείας του Εθνικού και Καποδι- 
στριακού Πανεπιστημίου Αθηνών, εφόσον υφίστανται οι 
προϋποθέσεις της παρ. 4 του άρθρου 5 του ν. 3204/2003 
(Α'296), όπως ισχύει. Η διαδικασία εγκατάστασης και ο 
κανονισμός λειτουργίας των ανωτέρω μονάδων των ήδη 
λειτουργούντων κλινικών και εργαστηρίων της Σχολής 
Επιστημών Υγείας του Ε.Κ.Π.Α. εγκρίνεται από την Πα¬ 
νεπιστημιακή Σύγκλητο μετά από σύμφωνη γνώμη του 
Δ.Σ. του ΕΥΓΕΝΙΔΕΙΟΥ ΘΕΡΑΠΕΥΤΗΡΙΟΥ ΑΓΙΑΤΡΙΑΣ Α.Ε.. 
Η σχετική Πράξη Πρύτανη δημοσιεύεται στην Εφημερίδα 
της Κυβερνήσεως. 

3. Η ισχύς του παρόντος άρθρου αρχίζει την 1.1.2018. 

Άρθρο 78 

Στο άρθρο 13 του ν. 4484/2017 (Α' 110) προστίθεται 
παράγραφος ως εξής: 

«Χτίσματα μετά του αναλογούντος σε αυτά οικοπέδου, 
τα οποία βρίσκονται εντός ορίων του Δήμου Καλυμνίων 
της Περιφέρειας Νοτίου Αιγαίου και έχουν αποδεδειγμένα 
υποστεί ζημιές από το σεισμό της 21 ης Ιουλίου 2017 απαλ¬ 
λάσσονται από τον ΕΝ.Φ.Ι.Α. για τα έτη 2017 και 2018.». 

Άρθρο 79 

Στο τέλος της παρ. 3 του άρθρου 17 του ν. 4481 /2017 
προστίθενται εδάφια ως εξής: 

«Τα έσοδα του Οργανισμού Συλλογικής Διαχείρισης ή 
της Ανεξάρτητης Οντότητας Διαχείρισης από τα πνευ¬ 
ματικά δικαιώματα ή τα έσοδα που προκύπτουν από την 
επένδυση των εσόδων από τα δικαιώματα, τα οποία προο¬ 
ρίζονται αποκλειστικά για τη διανομή, εξαιρούνται ρητώς 
από τις διατάξεις του άρθρου 46 του ν. 4174/2013. 

Τα προς διανομή ποσά είναι ακατάσχετα, κατά παρέκ¬ 
κλιση κάθε άλλης αντίθετης διάταξης, δεν δεσμεύονται και 
δεν συμψηφίζονται με βεβαιωμένα χρέη στη Φορολογική 
Διοίκηση και στο υπόλοιπο Δημόσιο, τα ασφαλιστικά τα¬ 
μεία ή τα πιστωτικά ιδρύματα, όσον αφορά τον Οργανι¬ 
σμό Συλλογικής Διαχείρισης ή την Ανεξάρτητη Οντότητα 
Διαχείρισης. 

Τυχόν μέτρα διασφάλισης των οφειλών στο Δημόσιο, 
που έχουν ήδη επιβληθεί κατά του Οργανισμού Συλλογι¬ 
κής Διαχείρισης ή της Ανεξάρτητης Οντότητας Διαχείρι¬ 
σης, σύμφωνα με τις διατάξεις του ν. 4174/2013, για ίδιες 
οφειλές κατά του Δημοσίου, αίρονται αυτοδικαίως.». 

Άρθρο 80 
Έναρξη ισχύος 

Η ισχύς του παρόντος νόμου αρχίζει από τη δημοσίευσή του στην Εφημερίδα της Κυβερνήσεως, εκτός αν ορίζεται 
διαφορετικά σε επιμέρους διατάξεις του. 

Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως νόμου του 
Κράτους. 

Αθήνα, 22 Δεκεμβρίου 2017 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 


Οι Υπουργοί 


Εσωτερικών 

ΠΑΝΑΓΙΩΤΗΣ ΣΚΟΥΡΛΕΤΗΣ 

Αναπληρωτής Υπουργός 
Οικονομίας και Ανάπτυξης 

ΑΛΕΞΑΝΔΡΟΣ ΧΑΡΙΤΣΗΣ 

Εργασίας, Κοινωνικής Ασφάλισης 
και Κοινωνικής Αλληλεγγύης 

ΕΥΤΥΧΙΑ ΑΧΤΣΙΟΓΛΟΥ 

Δικαιοσύνης, Διαφάνειας 
και Ανθρωπίνων Δικαιωμάτων 

ΣΤΑΥΡΟΣ ΚΟΝΤΟΝΗΣ 

Υφυπουργός Οικονομικών 

ΑΙΚΑΤΕΡΙΝΗ ΠΑΠΑΝΑΤΣΙΟΥ 

Διοικητικής Ανασυγκρότησης 

ΟΛΓΑ ΓΕΡΟΒΑΣΙΛΗ 

Αγροτικής Ανάπτυξης 
και Τροφίμων 

ΕΥΑΓΓΕΛΟΣ ΑΠΟΣΤΟΛΟΥ 


Αναπληρωτής Υπουργός 
Εσωτερικών 

ΝΙΚΟΛΑΟΣΤΟΣΚΑΣ 

Εθνικής Άμυνας 

ΠΑΝΑΓΙΩΤΗΣ ΚΑΜΜΕΝΟΣ 

Αναπληρώτρια Υπουργός 
Εργασίας, Κοινωνικής Ασφάλισης 
και Κοινωνικής Αλληλεγγύης 

ΟΥΡΑΝΙΑ ΑΝΤΩΝΟΠΟΥΛΟΥ 

Οικονομικών 

ΕΥΚΛΕΙΔΗΣ ΤΣΑΚΑΛΩΤΟΣ 

Υγείας 

ΑΝΔΡΕΑΣ ΞΑΝΘΟΣ 

Περιβάλλοντος και Ενέργειας 

ΓΕΩΡΓΙΟΣ ΣΤΑΘΑΚΗΣ 


Οικονομίας και Ανάπτυξης 

ΔΗΜΟΣ ΠΑΠΑΔΗΜΗΤΡΙΟΥ 

Αναπληρωτής Υπουργός 
Εθνικής Άμυνας 

ΔΗΜΗΤΡΙΟΣ ΒΙΤΣΑΣ 

Υφυπουργός 

Εργασίας, Κοινωνικής Ασφάλισης 
και Κοινωνικής Αλληλεγγύης 

ΑΝΑΣΤΑΣΙΟΣ ΠΕΤΡΟΠΟΥΛΟΣ 

Αναπληρωτής Υπουργός 
Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 

Αναπληρωτής Υπουργός Υγείας 

ΠΑΥΛΟΣ ΠΟΛΑΚΗΣ 

Ναυτιλίας και 
Νησιωτικής Πολιτικής 

ΠΑΝΑΓΙΩΤΗΣ ΚΟΥΡΟΥΜΠΛΗΣ 


Θεωρήθηκε και τέθηκε η Μεγάλη Σφραγίδα του Κράτους. 

Αθήνα, 22 Δεκεμβρίου 2017 
Ο επί της Δικαιοσύνης Υπουργός 

ΣΤΑΥΡΟΣ ΚΟΝΤΟΝΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννθύπιαϊίθΓ.θΙΟθΙ.αΓ 










